
Poštovani čitaoci, 


Pred vama se nalazi još jedno izdanje iz obimne izdavačke djelatnosti 
koja za Ustavni sud Bosne i Hercegovine predstavlja ispunjenje obaveze 
javnosti rada u saradnji sa AIRE centrom. Ovo izdanje nudi ozbiljan 
pregled dvije izuzetno važne oblasti iz Evropske konvencije, a to su 
zaštita prava iz člana 5. i zaštita prava iz člana 10. 


Mnogobrojni su razlozi zbog kojih je naglasak na ova dva prava/ 
slobode i svaki od njih bi mogao biti odlučujuči, ali nas je za ovo 
konkretno izdanje najviše obavezalo postojanje jednog. Prije nego što 
progovorimo o njemu, moramo naglasiti da su zakonski osnovi za oba 
ova prava/slobode identični u cijeloj Bosni i Hercegovini, i odredbe 
Zakona o krivičnom postupku kada se radi o pravu na slobodu, odnosno odredbe o pritvoru i 
uskračivanju slobode (član 5. Evropske konvencije), kao i odredbe Zakona o zaštiti od klevete, 
koji je zakonski osnov za zaštitu prava iz člana 10. Evropske konvencije. Stoga bi bilo osnovano 
očekivati da se u primjeni ovih propisa redovni sudovi u Bosni i Hercegovini ne razlikuju u 
tumačenju i primjeni standarda kako Evropskog suda za ljudska prava tako i standarda 


Ustavnog suda Bosne i Hercegovine koji su našoj stručnoj javnosti daleko poznatiji i bliži. 





Međutim, tu dolazimo do objašnjenja osnovnog razloga zašto smo se upustili u pregled 
prakse za ova dva prava/slobode. 


Nažalost, redovni sudovi u Bosni i Hercegovini, ne često, ali dovoljno za pojavu pravne 
nesigurnosti, na različite načine tumače zakonsku normu. Naravno da je svaki konkretni 
predmet sa svojom činjeničnom i pravnom diferentia specifica svijet za sebe, zbog čega 
redovni sudovi različito odlučuju, ali naš naglasak nije na različitom odlučenju i presuđenju, 
već na različitom tumačenju iste pravne norme. 


Problem harmonizacije pravne prakse, ili tačnije rečeno harmonizacije sudske prakse, u 
ovoj oblasti se postavlja kao problem primjene Evropske konvencije koja je jedna od ustavnih 
obaveza, ali i kao problem poznavanja standarda tumačenja ovih prava/sloboda u relevantnoj 
praksi Evropskog suda, ali i Ustavnog suda. 

Stoga je izuzetno važno naglasiti učešće u ovom projektu sjajnih sudija redovnih sudova koji 
su svoje slobodno vrijeme odvojili kako bi uložili velik trud u prikaz prakse sudova u kojima 
sude, kao i redovnih sudova s njima bliskog područja. Uvjeren sam da ćete prepoznati | stil 
izlaganja koji s punim pravom koriste sudije redovnih sudova, a čime se obogaćuje ovo izdanje, 
ali takođe i stil koji mi u Ustavnom sudu koristimo prateći standarde Evropskog suda. Time 
smo, prema našem dubokom uvjerenju, ukazali da se standard tumačenja ne razlikuje bez 
obzira na različitu potrebu implementacije norme, odnosno implementacija norme je obaveza 


zaštite prava/slobode, a njen tehnički aspekt je vrsta suda koji je implementira. 

Na ovom mjestu još jedanput bih zahvalio koleginicama i kolegama iz redovnih sudova 
koji se pojavljuju kao autori, koautori ili saradnici čiji rad i visok profesionalni nivo izlaganja 
zaslužuju duboko poštovanje, koje im ja ovom prilikom i ukazujem. 


Svima njima, a posebno koleginici Biljani Braithwaite iz AIRE centra, bez čije posvećenosti i 
podrške ovog izdanja ne bi bilo, još jedanput, u ime Ustavnog suda, u svoje ime kao urednika, 


ali uvjeren sam i u ime svih vas, stručne javnosti u najširem smislu riječi, zahvaljujem na još 
jednom doprinosu pravnoj misli u Bosni i Hercegovini. 


Sarajevo, mart 2020. Predsjednik Ustavnog suda Bosne i Hercegovine 
Zlatko M. Knežević 

Poštovani čitaoci, 


Obračam vam se u ime AIRE centra (The AIRE Centre - Advice 
on Individual Rights in Europe) koji je podržao pripremu izvještaja 
„Praksa sudova u Bosni i Hercegovini u pogledu prava na slobodu i 
sigurnost i prava na slobodu izražavanja“. Ova publikacija je dio širih 
aktivnosti koje AIRE centar provodi u Bosni i Hercegovini usmjerenih 
ka jačanju implementacije Evropske konvencije za ljudska prava i 
njenih standarda u BIH. 


Aktuelnost i značaj usaglašavanja sudske prakse u BiH, prvenstveno 
s odlukama Ustavnog suda BIH i Evropskog suda za ljudska prava, 
sa svim specifičnostima sudskog sistema u BIH, jasno su naglašeni u 
Mišljenju Evropske komisije iz 2019. godine. Kada govorimo o tematici usaglašavanja sudske 
prakse u okviru BiH i postizanju višeg stepena pravne sigurnosti, moramo spomenuti potrebu 
dostupnosti sudske prakse i foruma za razmjenu stavova o rješavanju pojedinih pravnih 
pitanja. Dostupnost pravosnažnih odluka najviših sudskih instanci je neophodan preduvjet 
za harmonizaciju prakse i stoga AIRE centar, u partnerstvu s Visokim sudskim i tužilačkim 
vijećem, radi na projektu izrade baze pravosnažnih odluka i stavova Suda BiH, vrhovnih sudova 
Federacije BiH i Republike Srpske i Apelacionog suda Distrikta Brčko. 





Ovaj izvještaj je još jedna u nizu aktivnosti koje realiziramo kroz izuzetno dobru saradnju 
sa Ustavnim sudom BiH. AIRE centar je zajedno sa Ustavnim sudom BiH jedan od osnivača 
Pravosudnog foruma za BiH i ove godine zajedno organiziramo Četvrtu godišnju konferenciju. 
Pored ovoga, realizirali smo niz konferencija, seminara i edukacija, te pripremili i objavili više 
izvještaja. Cilj Pravosudnog foruma za BiH i niza drugih aktivnosti je unapređenje sudskog 
dijaloga među najvišim sudskim instancama i usaglašavanje sudske prakse. Izvještaj koji je 
pred vama će pomoći donosiocima budućih sudskih odluka jer na jednostavan i pristupačan 
način prikazuje kako relevantne odluke sudova tako i načela tumačenja normi. 


| na kraju, želim zahvaliti svima koji su omogućili objavljivanje izvještaja, prije svega, 
radnoj grupi u sastavu: Zlatko M. Knežević, predsjednik Ustavnog suda BiH, Zvonko Mijan, 
registrar Ustavnog suda BiH, Sevima Sali-Terzić, viša pravna savjetnica u Ustavnom sudu BiH, 
i Ermina Dumanjić, šefica Odjeljenja za ustavno-sudsku praksu Ustavnog suda BiH, te svima 
koji su doprinijeli, i to: Davorinu Jukiću i Emiri Hodžić (Sud BiH), Senadu Tici (Vrhovni sud 
RS), Božidarki Dodik (Vrhovni sud FBiH), Silvani Brković-Mujagić (Kantonalni sud u Sarajevu), 
Biljani Majkić-Marinković (Okružni sud Banjaluka) i Zlatanu Kavazoviću (Apelacioni sud 
Distrikta Brčko). Zahvaljujem i Vladi Velike Britanije što je prepoznala značaj ovog projekta i 
pružila svoju podršku. 


Biljana Braithwaite 
Menadžerka Programa za Zapadni Balkan 
AIRE centra u Londonu 

Metodologija rad 


Zda 


U izradi ovog izvještaja imali smo u vidu različite pristupe. Prvi (uobičajeni) pristup Ustavnog 
suda kada izdaje publikacije jeste da navede pregled prakse Ustavnog suda i djelimično 
prakse Evropskog suda, te da na primjerima odbijenih/usvojenih apelacija odredene primjere 
kvalificira kao dobre/loše za praksu. Takođe, kao što se desilo i u nekim drugim publikacijama, 
takav pristup može biti dopunjen i zaključnim razmatranjima u kojima se ukazuje na ključne 
razloge za jednu ili drugu kvalifikaciju. Drugi pristup bi bio da se uvrsti praksa najviših redovnih 
sudova koja je prošla proces preispitivanja pred Ustavnim sudom i da se time prošire tekstovi, 
ali da se opet sve svede na konačnu odluku Ustavnog suda. 


Na početku svog rada, radna grupa koja je odlučivala o metodologiji izrade ovog izvještaja 


trebala je definisati tri ključna pitanja. Prvo pitanje je koji je cilj izvještaja, drugo pitanje je koja 
se svrha želi postići i treće je definisanje ciljne grupe u odnosu na koju se ostvaruju cilj i svrha. 


Cilj izvještaja 


Prvobitni cilj je bio pregled prakse Ustavnog suda, a kasnije i pregled prakse u Bosni i 
Hercegovini. Konačnoj odluci je presudio projekt čiji je cij harmonizacija sudske prakse u 
ovim pravnim oblastima u Bosni i Hercegovini, u sklopu kojeg se ovaj izvještaj objavljuje. Ta 
konačna odluka je donijela i potrebu za drugačijim pristupom kada je riječ o izvoru prakse 
koja se koristi. Naime, u dokumentaciji Ustavnog suda postoje samo odluke koje su osporene 
apelacijama, bez obzira na to da li su osporene odluke donesene u prvom ili drugom stepenu 
(izuzetno rijetko i u trećestepenom postupku), ali tada nedostaje širina pristupa jer se, naravno, 


sve odluke u ovoj oblasti i ne osporavaju apelacijama. 


Takođe se postavilo pitanje prakse ne samo vrhovnih sudova već i prakse okružnih/ 
kantonalnih sudova i njihovog harmoniziranja od vrhovnih sudova, ali jednako važno i pitanje 
međusobne harmonizacije tumačenja norme između vrhovnih sudova. Pokazalo se da neki 
sudovi imaju vrlo bogatu praksu u primjeni člana 5, a istovremeno vrlo siromašnu ili nikakvu u 
primjeni člana 10. Evropske konvencije. 


Dakle, mogli smo navesti pregled prakse svih okružnih/kantonalnih sudova u Bosni i 
Hercegovini, te shodno tome i pregled prakse vrhovnih sudova, Apelacionog suda Distrikta 
Brčko Bosne i Hercegovine i apelacionog vijeća Suda Bosne i Hercegovine, uključujući i 
relevantnu praksu Ustavnog suda Bosne i Hercegovine, ali i Evropskog suda. Međutim, takvo 
rješenje ne samo da je sporo, obimno i traži dug rad već se postavlja vrlo osnovano pitanje šta 
je svrha takvog pristupa. Ako je svrha da se uradi publikacija koja će biti samo konstatacija 
zatečenog stanja, onda se takav pristup može prihvatiti. 


Međutim, kako je utvrdila radna grupa, svrha ove publikacije i cijelog rada nije konstatacija 
odluka koje su donesene kao statične kategorije i služe samo kao jedan oblik istorijskog 
pregleda toga šta je gdje urađeno i kako. Takav pristup, uz sukob sa svrhom koju je utvrdila 


radna grupa, sudara se i s ciljnom grupom kojoj je upućena ova publikacija. 


Dakle, ovaj statični pristup se sukobljava s ciljem, svrhom publikacije i ciljnom grupom 


kojoj je upućena. 

Svrha izvještaja 


Svrsishodnost izvještaja se, prema uvjerenju radne grupe, ostvaruje u ispunjenju cilja 
- harmonizaciji sudske prakse, ali tako što se unose novi alati kao pomoćna sredstva u 
pregledu prakse. Znači, pored statičnog dijela/pregleda prakse, unosimo i aktivni dio/način 
na koji se prilazi tumačenju norme putem ispunjenja testova, kao npr. test da li je ispunjen 
uslov postojanja osnovane sumnje ili postupanja u ,dobroj namjeri“ (za član 5. i član 10). Kada 
kažemo test mi ne ,propisujemo" listu pitanja čiji odgovori sa „da ili ne“ predstavljaju nekakav 
rezultat čiji je zbir „pozitivan ili negativan“, več, naprotiv, ukazujemo na put tumačenja kojim 
će svaki sudija samostalno s punim profesionalnim kapacitetom u konkretnoj činjeničnoj i 
pravnoj situaciji doći do svog zaključka. Uporedni pregled prakse Ustavnog suda i standarda 
Evropskog suda ne predstavlja konačan odgovor, već osvijetljen put kojim se već prolazilo i 
time će se znatno olakšati dobijanje odgovora na pitanja postavljena u konkretnom predmetu. 
Naravno da su za većinu pripadnika ciljne grupe poznati i put i metod, ali zbog onih koji se 
rijetko susreću s ovim pitanjima, ali i zbog svih onih koji su svjesni da se norma uvijek iznova 
proučava, dobrodošlo je ponoviti i već poznate stvari. 


Ciljna grupa 


Ovaj izvještaj prvenstveno je namijenjen sudijama svih redovnih sudova, ali, kada je riječ o 
članu 9. Evropske konvencije, i tužiocima. Naravno, u dijelu koji se odnosi na član 10. gajimo 
nadu da će osim sudija ovu publikaciju sa zanimanjem čitati i novinari koji su svakako na 
granici slobode informiranja i povrede prava ličnosti. 


Stoga smo i sve bitne dijelove razdvojili, označili pojedine elemente o kojima pišemo, 
naznačili standarde na koje se pozivamo i ukazali na to čiju praksu navodimo, ali ikomentiramo. 
Naročito naglašavamo da smo namjerno uvrstili praksu dva suda [osim redovnog pozivanja 
na praksu vrhovnih sudova, Suda Bosne i Hercegovine i Apelacionog suda Distrikta Brčko): 
Okružnog suda u Banjaluci i Kantonalnog suda u Sarajevu. 


Ne samo zbog toga što se, u pravilu, radi o dva najveća drugostepena suda, a u najtežim 
oblicima krivičnih djela i prvostepenim sudovima, već zbog toga što oni imaju i najveću praksu 
u ovoj oblasti i s punim pravom mogu iznositi svoj rad, ali i dileme s kojima se susreću pri 
tumačenju normi. Time smo postigli dva cilja: prvi, obogatili smo pregled prakse i u predmetima 
koji ne stignu do Ustavnog suda, i drugi, omogućili smo da se stručna javnost upozna s radom 
sudova u ovim oblastima koji zbog broja predmeta koji se pojavljuju pred njima imaju i najčešću 
potrebu da tumače norme koje su osnov ove publikacije. 


Svakako će vašu pažnju privući i metod kojim navodimo relevantne odredbe zakona i 
ukazivanje na njihovu primjenu u konkretnim predmetima koji su u pregledu prakse. 


Ovaj izvještaj je pripremljen na osnovu pregleda oko 150 odluka Ustavnog suda Bosne i 
Hercegovine i 120 odluka redovnih sudova koje su donesene u periodu od 2015. do 2019. godine. 


Radna grupa u sastavu: Zlatko M. Knežević, predsjednik Ustavnog suda BiH, Zvonko Mijan, 
registrar Ustavnog suda BiH, Sevima Sali-Terzić, viša pravna savjetnica u Ustavnom sudu BiH 


i Ermina Dumanjić, šefica Odjeljenja za ustavno-sudsku praksu Ustavnog suda BiH, radila je 
na izradi izvještaja od jula 2019. do marta 2020. godine. Također, svoj veliki doprinos izradi ovog 

izuzetno korisnog izvještaja dali su: Davorin Jukić, sudija Suda BiH, Emira Hodžić, registrar 
Suda BiH, Senad Tica, sudija Vrhovnog suda RS, Božidarka Dodik, sutkinja Vrhovnog suda FBiH, 
Silvana Brković-Mujagić, sutkinja Kantonalnog suda u Sarajevu, Biljana Majkić-Marinković, 
sutkinja Okružnog suda Banjaluka i Zlatan Kavazović, stručni saradnik u Apelacionom sudu 
Distrikta Brčko Bosne i Hercegovine. Ustavni sud Bosne i Hercegovine naredne godine 
namjerava raditi isti izvještaj za proteklu godinu. Ustavni sud Bosne i Hercegovine naredne 
godine namjerava raditi isti izvještaj za proteklu godinu. 


| na kraju, ova metodologija rada omogućila je svim autorima da daju izuzetan doprinos 
svojim, naglašavamo, autorskim mišljenjem kojim su omogućili svima vama koji pred sobom 


imate publikaciju da uporedite svoj rad s njihovim mišljenjem, ali i ukazivanjem na standarde 
odlučivanja i u drugim sudovima. 

ZAŠTITA PRAVA IZ ČLANA 10. 
EVROPSKE KONVENCIJE 


SLOBODA IZRAŽAVANJA 


Relevantno zakonodavstvo 


LLL 


Zakon o zaštiti od klevete Federacije Bosne i Hercegovine: 


Principi koji se ostvaruju zakonom 
Član 2. 


Uređivanjem građanske odgovornosti iz člana 1. ovog zakona želi se postići da: 


a) pravo na slobodu izražavanja, zajamčeno Ustavom Federacije Bosne i Hercegovine i 
Evropskom konvencijom za zaštitu ljudskih prava i osnovnih sloboda („Službeni glasnik 
BiH" broj 6/99), predstavlja jedan od bitnih osnova demokratskog društva, posebno kada 
se radi o pitanjima od političkog i javnog interesa; 

pravo na slobodu izražavanja štiti sadržaj izražavanja, kao i način na koji je iznesen i ne 
primjenjuje se samo na izražavanja koja se smatraju pohvalnim ili neuvredljivim, nego i 
na izražavanja koja mogu uvrijediti, ogorčiti ili uznemiriti; 

sredstva javnog informiranja imaju značajnu ulogu u demokratskom procesu kao javni 
promatrači i prenosioci informacija javnosti. 


b 


C 


Značenje naziva koji se koriste u zakonu 
Član 4. 


Nazivi koji se koriste u ovom zakonu imaju sljedeča značenja: 


a) izražavanje - svaka izjava, a naročito svaki usmeni, pismeni, audio, vizuelni ili elektronski 
materijal bez obzira na sadržaj, oblik ili način iznošenja ili pronošenja; 

[...] 

d) kleveta - radnja nanošenja štete ugledu fizičkog ili pravnog lica iznošenjem ili 
pronošenjem izražavanja neistinitih činjenica identifikovanjem tog fizičkog ili pravnog 
lica trećem licu. 


Okvir djelovanja zakona 
Član 5. 


(1) Ovaj zakon primjenjuje se na zahtjeve za naknadu štete zbog klevete, bez obzira kako je 
zahtjev označen. 

(2) Javnom organu nije dozvoljeno da podnese zahtjev za naknadu štete zbog klevete. 

(3) Javni službenik može privatno i isključivo u ličnom svojstvu podnijeti zahtjev za naknadu 
štete zbog klevete. 





1. „Službene novine FBiH" br. 59/02, 19/03 i 73/05; U Zakonu o zaštiti od klevete Republike Srpske, „Službeni glasnik 


Republike Srpske" broj 37/01, nema značajnih razlika u tekstu relevantnih odredbi koje su navedene. 

Odgovornost za klevetu 


v 


Clan 6. 


(1) Svako lice koje prouzrokuje štetu ugledu fizičkog ili pravnog lica iznošenjem ili 
pronošenjem izražavanja neistinite činjenice, identificirajuči to pravno odnosno fizičko 
lice trečem licu, odgovorno je za klevetu. 

(2) Za klevetu iznesenu u sredstvima javnog informiranja odgovorni su autor, odgovorni urednik, 
izdavač, kao i lice koje je na drugi način vršilo nadzor nad sadržajem tog izražavanja. 

(3) Lice iz st. 1. i 2. ovog člana (u daljem tekstu: štetnik) odgovorno je za štetu ako je namjerno 
ili iz nepažnje iznijelo ili pronijelo izražavanje neistinite činjenice. 

(4) Kada se izražavanje neistinite činjenice odnosi na pitanja od političkog ili javnog interesa, 
štetnik je odgovoran za štetu izazvanu iznošenjem ili pronošenjem tog izražavanja ako 
je znao da je izražavanje neistinito ili je nepažnjom zanemario neistinitost izražavanja. 

(5) Standard odgovornosti iz stava 4. ovog člana primjenjuje se i ako je oštećeni javni 
službenik ili je bio javni službenik ili je kandidat za funkciju u javnom organu i ako, prema 
opčem shvatanju javnosti, vrši značajan uticaj na pitanja od političkog ili javnog interesa. 

(6) Kada se izražavanje neistinite činjenice odnosi na umrlo lice, nasljednik prvog reda tog 
lica može podnijeti zahtjev, u smislu ovog zakona, pod uslovom da je takvo izražavanje 
nanijelo štetu ugledu nasljednika. 


Izuzeci od odgovornosti 


v 


Clan 7. 


(1) Ne postoji odgovornost za klevetu: 
a) ako je izražavanjem izneseno mišljenje ili ako je to izražavanje u suštini istinito, a 
netačno samo u nebitnim elementima; 
ako je štetnik po zakonu obavezan da iznosi ili pronosi izražavanje ili je iznosio odnosno 
pronosio izražavanje u toku zakonodavnog, sudskog ili upravnog postupka; 
c) ako je iznošenje odnosno pronošenje izražavanja bilo razumno. 
(2) Prilikom donošenja odluke iz razloga predviđenih u tački c) stava 1. ovog člana sud uzima 
u obzir sve okolnosti slučaja, a naročito: 
e način, oblik i vrijeme iznošenja ili pronošenja izražavanja, 
* prirodu i stepen prouzrokovane štete, 
e dobronamjernost i pridržavanje štetnika općeprihvaćenih profesionalnih standarda, 
* pristanak oštećenog, 
* vjerovatnost nastanka štete i u slučaju da izražavanje nije izneseno ili proneseno, 
e činjenicu da li izražavanje predstavlja objektivnu i tačnu informaciju o izražavanju 
drugih lica, 
e tedali se odnosi na pitanja iz privatnog života oštećenog ili na pitanja od političkog ili 
javnog značaja. 


b 


Obeštećenje 


Clan 10. 
(1) Obeštećenje treba da bude u srazmjeri sa nanesenom štetom ugledu oštećenog i 
određuje se isključivo radi naknade štete. Prilikom određivanja obeštećenja sud je 


dužan da cijeni sve okolnosti slučaja, a naročito sve mjere koje je poduzeo štetnik radi 
ublažavanja štete, kao što su: 

e objavljivanje ispravke i opozivanje izražavanja neistinite činjenice ili izvinjenje, 

e činjenicu da je štetnik stekao novčanu korist iznošenjem ili pronošenjem tog 
izražavanja, kao i 

e činjenicu da li bi iznos dodijeljene štete mogao dovesti do velikih materijalnih 
poteškoča ili stečaja štetnika. 

(2) Sudska mjera o zabrani ili ograničavanju iznošenja ili pronošenja izražavanja neistinite 
činjenice nije dozvoljena prije objavljivanja tog izražavanja. 

(3) Privremena sudska mjera o zabrani pronošenja ili daljnjeg pronošenja izražavanja 
neistinite činjenice može se odrediti samo ako oštečeni sa največom sigurnošču može 
učiniti vjerovatnim da je to izražavanje prouzrokovalo štetu njegovom ugledu i da če 
oštečeni trpjeti nepopravljivu štetu kao rezultat pronošenja ili daljnjeg pronošenja tog 
izražavanja. Stalna sudska mjera o zabrani pronošenja ili daljnjeg pronošenja izražavanja 
neistinite činjenice može se odnositi samo na odredeno izražavanje za koje je utvrdeno 
da je klevetničko i na odredeno lice za koje je utvrdeno da je odgovorno za iznošenje ili 
pronošenje tog izražavanja. 


Odnos ovog zakona prema drugim zakonima 
Član 15. 


U odnosu na pitanja koja nisu uredena ovim zakonom, primjenjuju se odgovarajuče odredbe 
zakona kojim su uređeni obligacioni odnosi, Zakona o parničnom postupku („Službene novine 
Federacije BiH“ br. 42/98 i 3/99) i zakona kojim je uređen izvršni postupak u Federaciji Bosne 
i Hercegovine. 


Izborni zakon BiH? 


x 


Clan 7.3 


Kandidatima i pristalicama političkih stranaka, listi nezavisnih kandidata, listi pripadnika 
nacionalnih manjina i koalicija, kao i nezavisnim kandidatima i njihovim pristalicama, te 
zaposlenima ili na drugi način angažovanim u izbornoj administraciji nije dozvoljeno: 


kal 

(7) koristiti se jezikom koji bi nekoga mogao navesti ili podstaći na nasilje ili širenje mržnje, 
ili objavljivati ili upotrebljavati slike, simbole, audio i video zapise, SMS poruke, internet 
komunikacije ili druge materijale koji mogu imati takvo dejstvo. 


lta] 


Mediji u izbornoj kampanji 


v 


Clan 16.1 


Mediji u BiH če pravedno, profesionalno i stručno pratiti izborne aktivnosti uz dosljedno 
poštovanje novinarskog kodeksa, te opšteprihvačenih demokratskih principa i pravila, posebno 
osnovnog principa slobode izražavanja. 





2 „Službeni glasnik BiH" br. 23/01, 7/02, 9/02, 20/02, 25/02, 4/04, 20/04, 25/05, 52/05, 65/05, 77/05, 11/06, 24/06, 32/07, 33/08, 
37/08, 32/10, 18/13, 7/14 i 31/16. 

Zakon o obligacionim odnosima? 


Objavljivanje presude ili ispravke 


v 


Clan 199. 


U slučaju povrede prava ličnosti sud može narediti, na trošak štetnika, objavljivanje presude, 
odnosno ispravke, ili narediti da štetnik povuče izjavu kojom je povreda učinjena, ili što drugo 
čime se može ostvariti svrha koja se postiže naknadom. 


Novčana naknada 


v 


Clan 200. 


(1) Za pretrpljene fizičke bolove, za pretrpljene duševne bolove zbog umanjenja životne 
aktivnosti, naruženosti, povrede ugleda, časti, slobode ili prava ličnosti, smrti bliskog 
lica kao i za strah sud če, ako nade da okolnosti slučaja, a naročito jačina bolova i straha i 
njihovo trajanje to opravdava, dosuditi pravičnu novčanu naknadu, nezavisno od naknade 
materijalne štete, kao i u njenom odsustvu. 

(2) Prilikom odlučivanja o zahtjevu za naknadu nematerijalne štete, kao i o visini njene 
naknade, sud če voditi računa o značaju povrijedenog dobra i cilju kome služi ta naknada, 
ali i o tome da se njome ne pogoduje težnjama koje nisu spojive sa njenom prirodom i 
društvenom svrhom. 


Krivični zakon BiH“ 


Izazivanje nacionalne, rasne i vjerske mržnje, razdora i netrpeljivosti“ 
Clan 145a. 


(1) Ko javno izaziva ili raspiruje nacionalnu, rasnu ili vjersku mržnju, razdor ili netrpeljivost 
među konstitutivnim narodima i ostalima, kao i drugima koji žive ili borave u Bosni i 
Hercegovini, kaznit će se kaznom zatvora od tri mjeseca do tri godine. 





3 Republika Srpska: „Službeni list SFRJ" br. 29/78, 39/85, 45/89 i 57/89, te „Službeni glasnik Republike Srpske“ br. 17/93, 
3/96, 39/03 i 74/04; Federacija BiH: ,Službeni list SFRJ" br. 29/78, 39/85, 45/89 i 57/89, ,Službeni list RBiH“ br. 2/92, 13/93 
i 13/94 i „Službene novine Federacije BiH" br. 29/03 i 42/11. 

4 „Službeni glasnik BiH" br. 3/03, 32/03, 37/03, 54/04, 61/04, 30/05, 53/06, 55/06, 32/07, 8/10, 47/14, 22/15, 40/15 i 35/18. 

5 Istovjetnu odredbu sadrži i Krivični zakon FBiH, član 163, Krivični zakon Republike Srpske, član 390. i Krivični zakon 
Distrikta Brčko, član 160. Pored toga, relevantni su i članovi 363. KZFBiH (neovlašteno posjedovanje ili ugrožavanje javnog 


reda putem radio ili televizijske stanice) i član 359. KZRS (javno izazivanje i podsticanje nasilja ili mržnje). 

ciana IU. Evropske Konvencije 
qqgqqyhgvvvvivvvvvvvvvvv..),),)1)n)n.)..............«..«..«..a..".«."===".="."...ajvu_\vjvvavšđišjjvji 


yu Wd 4 yn 


Član 10. Evropske konvencije 


Sloboda izražavanja 





1. Svako ima pravo na slobodu izražavanja. Ovo pravo obuhvata slobodu vlastitog 
mišljenja, primanja i saopćavanja informacija i ideja bez miješanja javne vlasti 
i bez obzira na granice. Ovaj član ne sprečava države da zahtijevaju dozvole za 
rad radio, televizijskih i kinematografskih preduzeća. 

2. Pošto ostvarivanje ovih sloboda povlači za sobom dužnosti i odgovornosti, 
ono se može podvrgnuti formalnostima, uvjetima, ograničenjima ili kaznama 
propisanim zakonom i neophodnim u demokratskom društvu u interesu 
nacionalne bezbjednosti, teritorijalnog integriteta ili javne bezbjednosti, radi 
sprečavanja nereda ili kriminala, zaštite zdravlja ili morala, zaštite ugleda ili 
prava drugih, sprečavanja otkrivanja informacija dobivenih u povjerenju, ili radi 
očuvanja autoriteta i nepristrasnosti sudstva. 


Pravo na slobodu izražavanja iz člana 10. Evropske konvencije za zaštitu ljudskih prava 
i osnovnih sloboda (Evropska konvencija) spada u grupu tzv. kvalificiranih prava, za koja je 
karakteristično da prvim stavom definiraju samo pravo, a drugim stavom dopuštena miješanja i 
ograničenja tih prava pod uvjetima propisanim tim stavom. Osnovna namjera člana 10. je da se 
sloboda izražavanja i sve što predstavlja slobodu izražavanja definira veoma široko. Na taj način 
se obezbjeđuje veoma široka mreža prima facie zaštite. Primarnu ulogu za zaštitu ovog, kao i 
drugih konvencijskih prava, imaju domaći sudovi, dok je uloga Evropskog suda supsidijarna. Pri 
tome, Evropski sud nema zadatak cijeniti da li je država ugovornica koristila svoju ,svoju slobodu 
procjene na razuman način, pažljivo i u dobroj vjeri", već da li je miješanje u slobodu izražavanja 
„u svjetlu cijelog slučaja [...] bilo proporcionalno cilju koji se želi postići', kao i da li su razlozi koje 
su domaća tijela navela kao opravdanje za miješanje relevantni i dovoljni'"." 

Član 10. Evropske konvencije ne štiti samo one informacije ili ideje koje su blagonaklono 
prihvaćene ili se smatraju neuvredljivim, već i one koje vrijeđaju, šokiraju ili uznemiravaju; takvi 
su zahtjevi pluralizma, tolerancije i Sirokoumnosti, bez kojih nema demokratskog društva.” 
Međutim, mora se razlikovati uvredljiv govor od govora mržnje koji, prema definiciji Komiteta 
ministara Vijeća Evrope, uključuje , sve oblike izražavanja kojima se širi, podstiče, promovira 
ili opravdava rasna mržnja, ksenofobija, antisemitizam ili drugi oblici mržnje zasnovani na 


netoleranciji, uključujući netoleranciju izraženu kroz agresivni nacionalizam i etnocentrizam, 
diskriminaciju i neprijateljstvo prema manjinama, migrantima i ljudima imigrantskog porijekla“. 





Hertel protiv Švicarske (25181/94). 
Handyside protiv Ujedinjenog Kraljevstva (5493/72). 


co N co 


Vijeće Evrope, Komitet ministara, Preporuka 97(20) o ,,govoru mržnje", 30. oktobar 1997, dostupna na https://rm.coe.int/ 
CoERMPublicCommonSearchServices/DisplayDCTMContent?documentld=0900001680505d5b. 

Osim toga, član 10. ne samo da garantira zaštitu sadržaja govora nego i njegove forme. 
Pored političkog govora, članom 10. štiti se i komercijalni govor i umjetničko izražavanje. 
Specijalna zaštita se pripisuje satiri", poeziji? i romanima. Članom 10. ne propisuje se samo 
negativna obaveza javne vlasti da se ne miješa proizvoljno u slobodu izražavanja, već se traži 
i preduzimanje pozitivnih mjera radi efikasne zaštite slobode izražavanja od miješanja drugih, 
privatnih pojedinaca. U takvom slučaju se mora voditi računa o postizanju pravične ravnoteže 
između općih interesa zajednice i interesa pojedinaca. 


Mediji uživaju naročitu zaštitu člana 10. To uključuje uobičajene medije (novine, radio, 
televizija), ali i tzv. ,nove medije" koji su se pojavili kao rezultat tehnološkog napretka, odnosno 
korištenja interneta, čiji značaj za uživanje slobode izražavanja Evropski sud naročito naglašava 
posljednjih godina. Svako ograničenje nametnuto sredstvima za širenje informacija ili ideja 
samo po sebi predstavlja miješanje u pravo na primanje i prenošenje informacija i mora se 
pažljivo procijeniti. Sloboda izražavanja koja pripada medijima, ali i svim drugim koji svojim 
istupanjem doprinose nekoj raspravi od javnog interesa! podrazumijeva i korištenje snažnih 
izraza", Osim toga, mediji se ne mogu smatrati odgovornim za prenošenje izjava drugih lica, a 
mora se obezbijediti i puna zaštita novinarskih izvora." 


="."."."=<«...==..".\.«\=".===============_sssssaa...«.«a===.=."=""..<aaa=a=a.====..".......«."."."=".".-. 
x 


Clan 10. Evropske konvencije ne štiti samo one informacije ili ideje 
koje su blagonaklono prihvaćene ili se smatraju neuvredljivim, več i 
one koje vrijedaju, šokiraju ili uznemiravaju. 


MUVVVVVUUUIIVAAAVVLAIAIVILIAAAVIIIRAAVVILIAAIIIIIAAIIIIIKAVIIIIAIAIIIIIAIAILALIAIIIIIIAIAIIIIIAAAIIIIAIVAIIIAIAIIIISAIAIIIIAAI 


2. Ograničavanje slobode izražavanja 


a aq.wwgv———————a—_—=—_-—_atu ZZ 


Stavom 2. člana 10. Evropske konvencije propisani su uvjeti pod kojima se sloboda 
izražavanja može ograničiti. Situacije u kojima je to dopušteno, prema praksi Evropskog suda, 
moraju se tumačiti restriktivno, a neophodnost takvog miješanja mora biti uvjerljivo utvrđena. 
Evropski sud za ljudska prava (u daljnjem tekstu: Evropski sud) priznaje državama članicama 
određeno polje slobodne procjene (margin of appreciation) po pitanju kako će ograničiti slobodu 
izražavanja, što može biti zasnovano na konkretnoj kulturi, istoriji ili pravnom sistemu. U vezi 
s tim, Evropski sud kaže: 


„Države članice imaju određeno polje slobodne procjene u ocjenjivanju da li 
postoji takva potreba [za ograničavanjem slobode izražavanja], ali ona ide 'ruku 
pod ruku' s evropskom supervizijom, uključujuči i zakone i odluke kojima se 
ti zakoni primjenjuju, pa čak i one koje donese nezavisan sud. Sud, stoga, ima 
ovlaštenje da donese konačnu odluku o tome da li je 'ograničenje' u skladu sa 
slobodom izražavanja ako je to garantirano članom 10. Zadatak Suda, u vršenju 


ove supervizijske nadležnosti, nije da zamijeni nadležnu domaću vlast, več da 


9 Różycki i Kuliš protiv Poljske (27209/03). 

10 Karatas protiv Turske (23168/94). 

11. Steel i Moris protiv Ujedinjenog Kraljevstva (68416/01). 
12 Thorgeir Thorgeirson protiv Finske (13778/88). 

13 Goodwin protiv Ujedinjenog Kraljevstva (17488/90). 

razmotri, prema članu 10, odluke koje su te vlasti donijele u okviru svog polja 
slobodne procjene [...] Pri tome, Sud se mora uvjeriti da su domaće vlasti primijenile 
standarde koji su u skladu s principima sadržanim u članu 10. i, povrh toga, da su 
se oslonile na prihvatljivu ocjenu relevantnih činjenica. '4 


Da bi se utvrdilo da li postoji povreda člana 10, potrebno je provesti tzv. test koji uključuje 
sljedeća pitanja: 


. da li činjenice predmeta ulaze u obim člana 10, 

. da li postoji miješanje u pravo iz člana 10, 

. da li je miješanje propisano zakonom, 

da li miješanje teži ostvarenju legitimnog cilja i 

. da lije miješanje bilo „neophodno u demokratskom društvu". 


m BR MN 


Da bi se utvrdilo da nema kršenja prava iz člana 10, odgovor na svako od navedenih pitanja 
mora biti pozitivan. U suprotnom, čim se dode do prvog negativnog odgovora, test se završava 
tako što se utvrduje kršenje. 


2.1. Obim člana 10. 


v 


Član 10. Evropske konvencije ne štiti samo pojedince, več i pravna lica. Zaštita se odnosi ne 
samo na sadržaj izražavanja več i na sredstva putem kojih se informacije i ideje dijele jer, kako 
kaže Evropski sud, ,,svako ograničavanje u odnosu na sredstva [transmisije] nužno predstavlja 
miješanje u pravo primanja i davanja informacija". U svojoj praksi Evropski sud je pružio 
zaštitu raznim sistemima i načinima davanja informacija, što uključuje: usmeno iznošenje, 
štampane materijale, radio-emisije, slike, simbole, letke, demonstracije, filmove i elektronske 
informacione sisteme. 


Član 10. ne štiti samo slobodu izražavanja, veći pravo na iznošenje mišljenja/stavova. Evropski 
sud je zaključio da nalaganje nekome da se izvini predstavlja kršenje prava na izražavanje 
mišljenja zato što je to prisiljavanje da se kaže nešto u šta se ne vjeruje. U predmetu u kojem je 
bivšem vojnom oficiru naloženo da plati odredeni novčani iznos i da se izvini zbog izjave za koju 
je ocijenjeno da predstavlja klevetu, Evropski sud je prihvatio opravdanost novčane sankcije, ali 
je u odnosu na izvinjenje rekao: 


wL..] natjerati nekoga da povuče svoj stav priznavanjem vlastite pogreške, 
dubiozan je oblik satisfakcije, pa se ne može reči da je neophodno u demokratskom 
društvu . '6 


Ustavni sud je u svojoj praksi takođe pružao zaštitu slobode izražavanja različitim načinima 
iznošenja informacija i ideja, uključujući štampane medije, radio i TV emisije i internet, ali je 
imao i predmete u kojima je utvrdio da izneseni navodi na ulaze u obim člana 10. Evropske 


konvencije. 





14 Presuda Hertel, tačka 46, bilj. 1. 
15 Autronic AG protiv Švicarske (12726/87). 
16 Kazakov protiv Rusije (1758/02). 

Međutim, određene vrste izražavanja ne ulaze u obim zaštite člana 10. Evropske 
konvencije i predstavljaju tzv. nezaštićeno izražavanje. To su: rasizam, ksenofobija, negiranje 
holokausta, antisemitizam, agresivni nacionalizam, diskriminacija manjina i migranata, 
odnosno svako izražavanje koje ,podriva osnovne vrijednosti Konvencije kao što su tolerancija 


i nediskriminacija . Ovo je zasnovano na članu 17. Evropske konvencije koji zabranjuje 
zloupotrebu garantiranih prava." 


Praksa Ustavnog suda 


AP 454/13 - izjave koje predstavljaju krivično djelo izazivanja nacionalne, rasne i 
vjerske mržnje, razdora i netolerancije ne uživaju zaštitu člana 10. Evropske konvencije 


Apelant je proglašen krivim zbog izazivanja nacionalne, rasne i vjerske mržnje, razdora ili 
netolerancije i izrečena mu je kazna od godinu dana zatvora, uvjetno na period od tri godine. 
U postupku je utvrđeno da je apelant, koristeći pseudonim, postavio niz objava na javno 
dostupnom internetskom forumu na internetskoj stranici, u kojima je iznio izjave o načinu na 
koji bi bošnjački građani Distrikta Brčko BiH trebali postupiti u slučaju rata i secesije Republike 
Srpske. Apelant je, između ostalog, u svojim izjavama iznio i sljedeće: „[...] sada će ovaj smrdski 
Božić pa se u Brčkom ne radi, pa ću se razletiti slikati ova dva njihova moguća koridora kroz 
Brčko i kako nemaju nikakve šanse da preuzmu Brčko [...] Ako bude kakvih vojnih scenarija, mi 
prvo moramo udariti na Bukvik, Gajeve i Cenk i riješiti se opasnosti iza leda, baš kao što smo 
uradili 92. [...] kada riješimo ta srpska sela u svom zaleđu, imaćemo slobodan koridor prema 
Gradačcu i Srebreniku. Onda bi [...] trebalo napasti Grčicu i Srpsku Varoš [...] centar grada [...] 
bi onda trebalo polahko očistit’ jer ima mnogo zgrada, te su veliki gubici mogući [...] tu žive Srbi 
naseljeni iz raznih vukojebina, a malo je gradskog srpskog stanovništva, Ilićka je uglavnom 
baza [...] radikalno nastrojenih Srba koji bi najprije zakuhali sa brčanskim Bošnjacima i koje 
(ako bi došlo do kakvih secesionističkih scenarija u RS-u) treba prvo napasti i neutralisati [...]." 


Apelant se branio time da nisu postojala obilježja krivičnog djela o kojem je riječ budući 
da se ne može smatrati da ,zatvoreni forum" na internetu predstavlja ,javno mjesto i da nije 
podsticao na mržnju, več je samo izrazio svoje mišljenje u vezi s hipotetičkim scenarijem koji 
je bio u korelaciji sa 'stvarnim svijetom' - odnosno sa čestim pozivima na secesiju od strane 
najviših političkih organa vlasti Republike Srpske“. Takođe je naveo i da je slučaj privukao 
medijsku pažnju tek nakon što ga je tužilac obznanio i zato štoje nakon toga o njemu izvještavalo 


nekoliko dnevnih novina u zemlji. 


Ustavni sud je u svojoj odluci istakao da se apelant ne može pozvati na pravo iz člana 10. 
Evropske konvencije. Naime, u situaciji kada je redovni sud utvrdio da je apelantovo izražavanje 
sadržavalo elemente koji čine suštinu bića krivičnog djela izazivanja nacionalne, rasne i vjerske 
mržnje, pozivanje na slobodu izražavanja predstavlja zloupotrebu prava iz člana 10. Evropske 
konvencije. Ustavni sud je istakao da bi, u skladu s praksom Evropskog suda, apelaciju 
u odnosu na član 10. trebalo proglasiti ratione materiae inkompatibilnom sa Ustavom BiH. 
Međutim, pošto je već prethodno ispitao i odbio apelantove navode o kršenju člana 6. Evropske 
konvencije, Ustavni sud je zaključio da če apelaciju i u tom dijelu odbiti s obzirom na to da 
se ,na taj način ne mijenja suština odlučenja u pogledu navoda koji se odnose na slobodu 


izražavanja . 





17. Vidi, npr. Pavel Ivanov protiv Rusije (35222/04) i Rujak protiv Hrvatske (57942/10). 

Napomena 


Apelant se žalio i Evropskom sudu (aplikacija broj 48657/16) koji je zaključio da, u okolnostima 
tog slučaja, miješanje u apelantovo pravo na slobodu izražavanja ne ukazuje na povredu člana 
10. Evropske konvencije. 


X Komentar 
= 


Ustavni sud je u konkretnom slučaju dosljedno primijenio standarde Evropskog 
suda za ljudska prava kada je utvrdio da sporno izražavanje, za koje je utvrđeno 
da predstavlja krivično djelo izazivanja narodnosne, rasne i vjerske mržnje, ne 
može biti zaštićeno članom 10. zato što u takvoj situaciji pozivanje na član 10. 
predstavlja zloupotrebu prava zabranjenu članom 17. Evropske konvencije. 


AP 3764/14 - ratione materiae neprihvatljiva apelacija 


Apelant se žalio da mu je prekršeno pravo iz člana 10. u postupku u kojem je kao tužilac 
zahtijevao naknadu štete zbog klevete. Medutim, Ustavni sud je ove navode odbacio kao ratione 
materiae nedopustive zato što apelant nije bio lice koje je iznijelo ili pronijelo neko izražavanje 
ili informaciju koja je zaštičena članom 10. Evropske konvencije. Dakle, postupak se nije ticao 
apelantovog prava na slobodu izražavanja, več prava na slobodu izražavanja tuženih. 


2.2. Miješanje u pravo 


Svako ograničenje prava na slobodu izražavanja predstavlja miješanje u to pravo i mora 
biti opravdano. Teret dokaza je na onome ko se žali, ali je dovoljno dokazati vjerovatnoču da 
je došlo do miješanja u slobodu izražavanja. Ograničenje ovog prava može biti učinjeno na 
različite načine: sankcioniranjem za klevetu, zabranom objavljivanja nekog teksta ili djela itd. 


2.3. Zakonitost 


Svako ograničenje slobode izražavanja mora biti propisano zakonom, što garantira da 
miješanje u slobodu izražavanja neče biti proizvoljno. Kao i mnogi drugi izrazi u Evropskoj 
konvenciji, pojam „zakon“ ima autonomno značenje i tumači se široko. Ovaj pojam obuhvata i 
ustav, propise univerziteta! i međunarodne propise koji se primjenjuju u državi članici. Da bi 
se neki propis smatrao „zakonom“ u smislu Evropske konvencije, on mora biti: javno objavljen 
i adekvatno dostupan, dovoljno precizan i jasan, mora biti „razumno predvidiv" i mora imati 


odgovarajući „kvalitet“. 
Praksa Ustavnog suda BiH 


AP 2591/12 - miješanje u slobodu izražavanja nije bilo zakonito zato što su propisi 
primijenjeni proizvoljno; kršenje člana 10. Evropske konvencije 





18 Leyla Šahin protiv Turske. 

Apelant je kao punomoćnik tužioca u upravnom sporu kažnjen novčanom kaznom od 500,00 
KM zbog vrijeđanja suda zato što je u zahtjevu za vanredno preispitivanje sudske odluke, 
između ostalog, napisao: ,,L..| nijednom rečenicom Sud [se] nije očitovao o navodima iz tužbe, 
pričajući priču osmišljenu u pogledu onemogućavanja u ostvarivanju prava tužioca. 


Takođe je bilo određeno da će, ako apelant ne plati kaznu u ostavljenom roku, ona biti 
zamijenjena kaznom zatvora tako što će se za svakih započetih 100,00 KM novčane kazne 
odrediti jedan dan zatvora. U obrazloženju je sud naveo da je navedeno izražavanje ,krajnje 
uvredljivo za sud i za sudiju pojedinca“, te da je „pogotovo teška i uvredljiva insinuacija da je 
taj sud u konkretnom slučaju kroz pričanje price’ svjesno i namjerno onemogućio tužioca da 


ostvari svoja prava“. 


Ustavni sud je u obrazloženju svoje odluke istakao da redovni sudovi nisu u dovoljnoj mjeri 
objektivno analizirali sadržaj spornog navoda, te da se ,jezičkom i pravnom analizom teško 
može utvrditi da konkretni tekst, koji izražava sumnju u nepristrasnost i neprofesionalnost suda, 
zaista sadrži navode uvredljivog sadržaja, čiji je cilj bio da se naruši autoritet suda“. Ustavni 
sud je naveo da su sudovi, sankcioniranjem apelanta za sporno izražavanje, prekoračili granice 
svojih ovlaštenja zato što svoje odluke nisu zasnovali na prihvatljivoj analizi relevantnih činjenica 
i okolnosti u konkretnom slučaju. lako je tačno da relevantna odredba Zakona o parničnom 
postupku predviđa kažnjavanje lica koja u podnesku vrijeđaju sud, Ustavni sud je, imajući u vidu 
sadržaj spornog izražavanja, zaključio da su sudovi tu odredbu primijenili proizvoljno, te da zbog 
toga miješanje u apelantovo pravo na slobodu izražavanja nije bilo „u skladu sa zakonom". 


Xv Komentar 
= 


U situaciji kada su sudovi kaznili apelanta zbog vrijeđanja suda, ali su proizvoljno 
primijenili relevantni propis zato što nisu u dovoljnoj mjeri objektivno i u skladu 
sa standardima člana 10. Evropske konvencije analizirali sadržaj spornog 
izražavanja, ne može se zaključiti da je miješanje u apelantovu slobodu 
izražavanja bilo ,u skladu sa zakonom". 


2.4. Legitiman cilj 


Legitimni ciljevi koji mogu opravdati miješanje u slobodu izražavanja taksativno su nabrojani 
u stavu 2. člana 10. Evropske konvencije i države nemaju pravo tu listu ciljeva proširiti. Prema 
navedenoj odredbi legitiman cilj miješanja u slobodu izražavanja može biti: 


e interes nacionalne bezbjednosti, teritorijalnog integriteta ili javne bezbjednosti, 

e sprečavanje nereda ili zločina, 

e zaštita zdravlja i morala, ugleda ili prava drugih, 

e sprečavanje širenja povjerljivih informacija i 

e očuvanje autoriteta i nepristrasnosti sudstva. 

Teret dokazivanja da postoji legitiman cilj za miješanje u slobodu izražavanja je na državi 
(ako se postupak vodi pred Evropskim sudom), odnosno na onome ko na neki način ograničava 
slobodu izražavanja (kada se postupak vodi pred sudovima u državi članici). 

AR Komentar 
= 


Ustavni sud u svojoj praksi ni u jednoj odluci nije utvrdio da mijeSanje u slobodu 
izražavanja nije imalo legitiman cilj. 


2.5. ,Neophodno u demokratskom društvu" 


Analiza „neophodnosti“ miješanja u slobodu izražavanja, odnosno opravdanosti takvog 
miješanja, zahtijeva da se utvrdi da li je postignuta pravična ravnoteža između slobode 
izražavanja i cilja koji se želi postići miješanjem u tu slobodu. 


Da bi se odgovorilo na pitanje ,neophodnosti' miješanja u slobodu izražavanja, moraju se 
analizirati sljedeća pitanja: 


e dalipostoji,hitna društvena potreba" zbog koje je potrebno ograničiti slobodu izražavanja, 

e dalije cilj koji se želi postići proporcionalan sredstvima korištenim za njegovo ostvarenje i 

e dali su razlozi i opravdanja koje su dali nadležni organi za miješanje u slobodu izražavanja 
relevantni i dovoljni. 


Samo ako je odgovor na svako od ovih pitanja pozitivan, može se zaključiti da je miješanje u 
slobodu izražavanja bilo ,neophodno u demokratskom društvu". 


U svojoj praksi, Ustavni sud je najčešće ispitivao „neophodnost“ miješanja u slobodu 
izražavanja u odnosu na dva legitimna cilja iz člana 10. stav 2: zaštita prava drugih i zaštita 
autoriteta i nepristrasnosti sudstva. 


2.5.1. Sloboda izražavanja i zaštita prava drugih 


Predmeti u kojima je Ustavni sud ispitivao opravdanost miješanja radi zaštite prava 
drugih odnose se na klevetu, odnosno narušavanje ugleda drugih, što ulazi u okvir zaštite 
člana 8. Evropske konvencije. lako čl. 10. i 8. Evropske konvencije imaju jednako značenje 
za funkcioniranje demokratskog društva, nekada mogu doći u koliziju. U takvim slučajevima, 
zadatak sudova je da, analizirajući sve okolnosti konkretnog slučaja, pažljivo procijene kojem 
će se pravu dati prednost: slobodi izražavanja ili pravu na privatnost koje uključuje i pravo na 
ugled. Da bi se izvršila takva procjena sudovi trebaju uzeti u obzir više relevantnih elemenata: 


e doprinos raspravi od javnog interesa, 

e koliko je poznata ličnost o kojoj je riječ i šta je predmet izvještavanja, 

e ponašanje lica o kome je riječ prije objavljivanja teksta, 

e način pribavljanja informacija i istinitost (postupanje u , dobroj namjeri“), 
e sadržaj, formu i posljedice objavljivanja i 

e ozbiljnost izrečene sankcije (gdje je primjenjivo). 


Osim toga, i Evropski i Ustavni sud uvijek naglašavaju da se mora napraviti razlika između 


privatnih pojedinaca i lica koja postupaju u javnom kontekstu, kao što su političke ili javne 
ličnosti. Shodno tome, dok privatni pojedinac, nepoznat javnosti, može tražiti posebnu zaštitu 


24 <<< Praksa sudova u Bosni i Hercegovini u pogledu prava na slobodu izražavanja 


SADRŽAJ 


svog prava na privatni život, to ne važi za javne ličnosti u vezi s kojima su granice kritičkog 
komentara šire zato što su one neizbježno i svjesno izložene ispitivanju javnosti i zbog toga 
moraju pokazati posebno visok nivo tolerancije. 
Takođe, prilikom ocjene opravdanosti 
spornih izjava mora se napraviti razlika 
izmedu činjenica i vrijednosnih sudova, 
pri čemu se vrijednosni sudovi ne mogu 
dokazivati. Klasifikacija neke izjave kao 
činjenice ili vrijednosnog suda je pitanje 
koje, prvenstveno, spada u prostor slobodne 
procjene državnih organa, a posebno domaćih 


PODSJETIMO SE... 


Relevantni elementi za uspostavljanje 
pravične ravnoteže između čl. 8 i 10 EK su: 


doprinos raspravi od javnog 
interesa, 
koliko je poznata ličnost o 


sudova. Međutim, čak i kad izjava predstavlja kojoj je riječ i šta je predmet 
vrijednosni sud, proporcionalnost miješanja izvještavanja 
može zavisiti od toga da li postoji dovoljan ponašanje lica o kojem je riječ 
činjenični osnov za osporenu izjavu budući da prije objavljivanja teksta, 
i vrijednosni sud koji nema nikakav činjenični način pribavljanja informacija i 
osnov može biti pretjeran." istinitost (postupanje u ,dobroj 
namjeri“), 
Evropski sud daje vrlo malo prostora za sadržaj, forma i posljedice 


objavljivanja 


ograničavanje političke debate. Naime, u a vei s 
e ozbiljnost izrečene sankcij 


svojoj praksi Evropski sud naglašava ,da 
je promoviranje slobodne političke debate 
veoma važna karakteristika demokratskog 
društva. Sud daje največu važnost slobodi 
izražavanja u kontekstu političke debate i 
smatra da su potrebni veoma snažni razlozi 
da bi se opravdala ograničenja političkog 
govora. Dozvoliti širinu u ograničavanju političkog govora u pojedinačnim predmetima, 
nesumnjivo bi štetilo poštovanju slobode izražavanja općenito i u državama u pitanju. 2" Osim 
toga, u slučajevima u kojima su novinari prenosili mišljenja i izjave drugih o važnim društvenim 
pitanjima Evropski sud je naveo sljedeće: ,Aplikant je u biti izvještavao o onome što su drugi 
govorili o policijskoj brutalnosti. On je osuđen pred Krivičnim sudom u Rejkjaviku za krivično 
djelo prema članu 108. Krivičnog zakona, djelimično i zato što nije objasnio koji su dijelovi 
navoda - da su neimenovani pripadnici policije Rejkjavika počinili brojna djela ozbiljnih napada 
koji su rezultirali onesposobljavanjem njihovih žrtava, krivotvorenja i drugih krivičnih djela - 
bili njegovi lični navodi [...] U mjeri u kojoj je od aplikanta traženo da dokaže istinitost svojih 
tvrdnji, on je, prema mišljenju Suda, bio izložen nerazumnom, ako ne inemogućem zadatku. ”! 


VAŽNO: 


Ovi elementi se cijene u odnosu na 
sveukupan kontekst konkretnog slučaja. 





Prilikom ocjene ,proporcionalnosti" miješanja, mora se imati u vidu i to da je Evropski 
sud usvojio doktrinu koja omogućava odbranu medija ukoliko mogu pokazati da su postupali 
razumno ili u skladu s profesionalnim standardima, dakle ,u dobroj namjeri“ kada objavljuju 
tekstove kritičkog sadržaja. Pri tome, kada je riječ o činjenicama, Evropski sud je razvio 


fleksibilnija pravila od onih koja zahtijevaju dokazivanje istinitosti, ostavljajući medijima na taj 





19 Feldek protiv Slovačke, presuda od 12. jula 2001. godine. 
20 Ibid. 
21 Thorgeir Thorgeirson protiv Islanda, presuda od 25. juna 1992. godine, tačka 65. 

način prostor za grešku.? Dakle, u pogledu činjenica, novinarima se uzima u obzir odbrana da 
su postupali bona fide u nastojanju da javnosti pruže tačne i pouzdane informacije u skladu s 
novinarskom etikom. U principu, odbrana na osnovu „iskrene namjere jedna je vrsta zamjene 
za dokazivanje istinitosti. Kada novinar ima opravdan cilj, kada je u pitanju nešto značajno za 
javnost i kada su uloženi razumni napori za potvrđivanje činjenica, mediji se neće smatrati 
odgovornim čak i u slučaju da se ispostavi da su činjenice bile neistinite. 


DOr 

Sud daje najveću važnost slobodi izražavanja u kontekstu političke 

debate i smatra da su potrebni veoma snažni razlozi da bi se 
opravdalo ograničenje političkog govora. 


EZ 


Ozbiljnost izrečene sankcije takođe je važan element prilikom ocjene da li je miješanje u 
slobodu izražavanja bilo „neophodno u demokratskom društvu“. Npr. odlukom suda o visini 
naknade nematerijalne štete zbog klevete može se prekršiti princip proporcionalnosti između 
težine miješanja sudova u slobodu izražavanja i važnosti cilja koji se ograničavanjem te slobode 
želi postići. Prema praksi Evropskog suda, sama suma naknade štete može predstavljati 
kršenje člana 10. Evropske konvencije zato što ,dodjela štete za klevetu mora biti razumno 
proporcionalna šteti nanesenoj nečijem ugledu“. Kakvu će satisfakciju dosuditi, diskreciona 
je ocjena suda. Ipak, ta je diskreciona ocjena ograničena upravo zahtjevom ..proporcionalnosti" 
između sankcije i cilja koji se želi postići. Evropski sud dosljedno ističe da visoki iznosi naknade 
štete koju sudovi dosude mogu obeshrabriti otvorenu raspravu o pitanjima od javnog interesa, 
pa i kada je u pitanju narušavanje ugleda sudije ako to nije bilo tako ozbiljno da bi opravdalo 
dodjelu naknade u visokom iznosu.? 


Praksa Ustavnog suda 
Razlikovanje činjenica i vrijednosnih sudova 


AP 3764/14 - iako je postojao javni interes za izvještavanje o aktivnostima apelanta 
kao javne ličnosti, nije uspostavljena pravična ravnoteža između čl. 8. i 10. Evropske 
konvencije zato što sporne izjave nisu bile vrijednosni sud, već činjenice čiju tačnost sud 
nije ni ispitivao; povreda člana 8. Evropske konvencije 


Apelant je podnio tužbu zbog izjava iznesenih u političkoj TV emisiji u kojima je navedeno da 
„iza lapelantovog] kriminala [...] stoji [apelantova] građevinska mafija", da je apelant „stvarni šef 
ove kriminalne organizacije", da apelant ,legalizuje milionsku pljačku na ovom prljavom poslu 
[...] tzv. građevinskom mafijom u Banjoj Luci koju je na neki način instalirao [apelant]". Apelantov 
tužbeni zahtjev je u cijelosti odbijen u parničnom postupku, uz obrazloženje da je apelant 
nesporno javna ličnost, te da su sporne izjave vrijednosni sudovi koji se ne mogu dokazivati. 


Analizirajuči da li su sudovi uspostavili pravičnu ravnotežu izmedu apelantovog prava na 
privatnost i slobode medija da prenose informacije koje su od interesa za javnost, Ustavni sud 





22 Ibid. 
23 Tolstoy Miloslavski protiv Ujedinjenog Kraljevstva (18139/91). 
24 Narodni list d.d. protiv Hrvatske (2782/12). 

je potvrdio ocjenu redovnih sudova da apelant jeste javna ličnost budući da je u vrijeme kada je 
objavljen sporni TV prilog obavljao funkciju predsjednika Vlade Republike Srpske, te da su se 
sporne izjave ticale njegovog djelovanja kao javnog zvaničnika, a ne njegovog privatnog života. 
Osim toga, Ustavni sud je prihvatio i zaključak redovnih sudova o tome da se sporni prilog bavio 
navodnom nezakonitošću u radu Vlade RS na čijem je čelu bio apelant, odnosno pitanjima 
gradnje i dodjelom objekata Zavoda za izgradnju. Dakle, pitanje apelantovog ponašanja u 
toku obavljanja javne funkcije je, kako je zaključio Ustavni sud, predstavljalo doprinos temi od 
javnog interesa, o čemu mediji imaju dužnost da obavještavaju javnost, a javnost ima pravo da 
takve informacije dobije. 


Međutim, analizirajući da li su sporne izjave 
predstavljale vrijednosni sud ili činjenice čiju 
je istinitost bilo moguće dokazivati, Ustavni 
sud nije prihvatio zaključak redovnih sudova 
da se radi o vrijednosnim sudovima, već 
,da se u skladu s razumnim standardom 
dokazivanja na osnovu prihvatljive ocjene 
relevantnih činjenica za sporne izjave može 
utvrditi da li su istinite". Stoga je zaključio da 
je .neprihvatljiv zaključak redovnih sudova da 
sporne izjave predstavljajuvrijednosni sud, čak 
ni negativni", več „činjenice koje su dokazive . 
Pri tome je Ustavni sud naročito ukazao da 
„redovni sudovi za tako ozbiljne tvrdnje nisu 
ni utvrdivali njihovu tačnost, prihvatajuči 
izgovor tuženih da je riječ o vrijednosnom 
sudu. S obzirom na ovo, utvrđeno je da je u 
konkretnom slučaju prekršeno apelantovo 
pravo iz člana 8, odnosno da je postojala 
»neophodna društvena potreba" da se sloboda 
izražavanja ograniči radi zaštite prava drugih. 


X Komentar 
=i 


Ocjena da li se radi o činjenicama ili vrijednosnim sudovima je od velikog 
značaja kada je u pitanju ograničenje slobode izražavanja u slučajevima koji 
se tiču klevete. Ako se sudovi ne upuste u to pitanje pažljivo ili ako se uopće ne 
upuste u ispitivanje tačnosti iznesenih činjenica, to će svakako voditi utvrđenju 
kršenja ili prava na privatnost iz člana 8. ili prava na slobodu izražavanja iz 


člana 10, zavisno od toga ko traži zaštitu. 


„TEST“ ČLANA 10. JEK MORA 
ODGOVORITI NA SLJEDECA PITANJA: 


. primjenjivost člana 10, 

. postojanje miješanja 

. zakonitost miješanja, 

. da li postoji legitiman cilj za 
miješanje, 

. da li miješanje teži ostvarenju 
legitimnog cilja i 

. da li je miješanje „neophodno u 
demokratskom društvu'. 


Za ocjenu ,neophodnosti" miješanja, 
potrebno je ocijeniti: 


1. da li postoji , hitna društvena 
potreba" za miješanje 

2. da li je miješanje proporcionalno 
legitimnom cilju i 

3. da li su za miješanje dati 
,relevantni i dovoljni razlozi". 





11 

Mora se napraviti razlika između činjenica i vrijednosnih sudova koji 

se ne dokazuju, ali proporcionalnost miješanja može zavisiti od toga 
da li takvi sudovi imaju dovoljan činjenični osnov. 


LLL 

AP 965/17 - nije uspostavljena pravična ravnoteža između čl. 8. i 10. Evropske 
konvencije kada sudovi nisu kritički analizirali sporno izražavanje čiji je cilj bila uvreda 
i omalovažavanje neistomišljenika, već su primat dali slobodi izražavanja zato što su 


zaključili da se radi o vrijednosnom sudu 


Apelantica je kao tužiteljica tražila naknadu štete zbog povrede časti i ugleda svog preminulog 
muža i svog ugleda zbog toga što je na internetskom portalu objavljen tekst pod naslovom 
„Govno nikada ne potone, ono uvijek pluta?!", iz kojeg je naročito izdvojen sljedeći dio: ,[...] to je 
nametanje političkog uvjerenja [apelantičinog muža] koji je izdao vlastiti narod i borio se protiv 
hrvatske himne i hrvatske zastave kao jedinog ispravnog uvjerenja {u gradu]. Prikazivanje filma 
o [apelantičinom mužu] čin je koji pljuje po 40 tisuća stanovnika [gradske] općine koji su sanjali 
hrvatski san, a odaje počast jednom čovjeku koji je pljuvao po tom snu [...] i završit ću o smrdljivom 
gradu koji je zadovoljan sobom, a koji ne smrdi samo zbog [apelantičinog muža] već i zbog drugih 
izdajnika [...]", te izjave: „Bosanci pak ne moraju priznati da su im djedovi bili Hrvati čije su žene 
silovali Turci i tako stvorili bosansku naciju“, „Dotična Martina nije izdala svoj narod, ona je uvijek 
bila po nacionalnosti Bosanka i Hercegovka [ma šta to značilo), a moj prijatelj ju je sinoć nazvao 
kujom i tako uvrijedio moju Šarku koja je onomad Reksu okotila pet komada“. 


U prvostepenoj presudi koja je potvrđena u žalbenom postupku, Sud je istakao da novinarska 
sloboda podrazumijeva i mogućnost da se pribjegne određenom stepenu pretjerivanja, pa čak i 
provociranja, te da, iako sud ne mora odobravati polemički, agresivan i vulgaran ton koji novinar 
koristi, član 10. Evropske konvencije ne samo da štiti sadržaj izražene ideje i informacija nego 
i formu u kojoj su one izražene. Takođe je navedeno da je izbor oblika i načina prezentacije 
informacija autonomno pravo novinara i urednika zaštićeno članom 10, naglasivši pri tome da 
uloga suda nije da medijima nameće poželjnu formu izražavanja ideja i informacija. Stoga je Sud 
zaključio da se u okolnostima konkretnog slučaja nisu ispunili uvjeti za naknadu štete jer se ne 
radi o kleveti, već o vrijednosnom sudu tuženog o dokumentarnom filmu o apelantičinom mužu, 
te da njeno subjektivno osjećanje povrijeđenosti nije odlučno za ocjenu da se radi o kleveti. 


Ustavni sud je najprije ukazao da je o pitanju zaštite ugleda apelantičinog pokojnog supruga 
već odlučio u predmetu broj AP 5204/15 povodom teksta drugog autora na internetskom portalu 
kao reakcija na prikazivanje dokumentarnog filma o apelantičinom pokojnom suprugu. U tom 
predmetu, Ustavni sud je detaljno razmotrio praksu Evropskog suda i pitanje zaštite prava na 
ugled nasljednika, te je zaključio da nasljednik nije aktivno legitimiran da traži naknadu štete 
zbog povrede ugleda svog pravnog prednika budući da se radi o ličnom pravu. Međutim, napadi na 
ugled umrlog lica mogu, u određenim slučajevima, imati štetan uticaj na privatni život i identitet 
nekog člana porodice tog lica, pa takvi navodi ulaze u obim zaštite člana 8. Evropske konvencije.? 





Razmatrajući da li su odbijanjem tužbenog zahtjeva u konkretnom slučaju sudovi postigli 
pravičnu ravnotežu između apelantičinog prava na ugled i slobode izražavanja tuženog, Ustavni 
sud je ponovo istakao da uvredljive izjave mogu biti van zaštite slobode izražavanja kada je njihova 
jedina namjera vrijeđanje. Stoga je naglasio da su redovni sudovi bili obavezni da pažljivo analiziraju 
sadržaj spornog teksta u cjelini kako bi postigli pravičnu ravnotežu između različitih interesa. 
Imajući u vidu sadržaj cijelog teksta tuženog i kontekst u kome je nastao, Ustavni sud smatra da je 
tuženi kao autor teksta koristio neprimjerene metafore i vokabular, iznoseći na uvredljiv i vulgaran 
način stav o apelantičinom mužu i ideologiji koja se kosi s njegovim svjetonazorima. Ustavni sud 





25 Putistin protiv Ukrajine [16882/03). 

je zapazio da je to bio razlog da Žalbena komisija Vijeća za štampu Bosne i Hercegovine reagira i 
osudi takvo izražavanje kao suprotno Kodeksu za štampu i online medije u BiH. Međutim, redovni 
sudovi nisu dali kritički osvrt o ovakvom sadržaju teksta koji ,obiluje uvredama, prizemnim 
komentarima, netolerancijom, diskriminacijom, već su samo uopćeno naveli da se radi tek o 
mišljenju autora o jednoj ideologiji s kojom se ne slaže, uz upotrebu vulgarnog rječnika i metafora. 
Ustavni sud je ocijenio da je neprimjereno da redovni sudovi, kao dio pravosudnog sistema u 
jednoj multietničkoj državi kakva je Bosna i Hercegovina, nisu bili senzibilizirani, niti su imali 
potrebu da se kritički osvrnu na prima facie neprimjereno izražavanje tuženog jer sporni tekst u 
cijelosti odiše govorom koji se ne može staviti pod zaštitu člana 10. Evropske konvencije. Ustavni 
sud je takođe istakao da se tekst, sagledan u cjelini i u kontekstu, ne može uzeti kao primjer 
„vrijeđanja, šokiranja i uznemiravanja“, koji je dopustiv u okviru novinarske slobode, u smislu 
člana 10. Evropske konvencije jer obiluje riječima uvredljivog, netolerantnog, diskriminatorskog, 
huškačkog i vulgarnog sadržaja. Ustavni sud je zaključio da sudovi u obrazloženjima osporenih 
presuda nisu dali relevantne i dovoljne razloge i nisu postigli pravičan balans između zaštite 


apelantičinog prava na ugled i zaštite prava tuženog na slobodu izražavanja. 


AR Komentar 
=i 


Kada izvještavaju o nekom pitanju od javnog interesa, medijima je dopušteno 
korištenje snažnijih izraza, pa i onih koji „vrijeđaju, šokiraju ili uznemiravaju“, 
kako to ističe i Evropski sud u svojoj praksi. Međutim, sudovi tekstove takve vrste 
ipak moraju podvrći analizi i kritičkom osvrtu, pa na osnovu svih okolnosti slučaja 
utvrditi da li se radi o obavještavanju javnosti o nekom pitanju od javnog interesa 
uz korištenje snažnijih izraza ili se pak iznose vrijednosni sudovi kojima se samo 
želi vulgarno uvrijediti neistomišljenike. Ako propuste uraditi takvu analizu, onda 
pod član 10. Evropske konvencije unose izražavanje koje nema nikakav drugi cilj 
nego uvrijediti iomalovažiti druge i koje, kao takvo, ne uživa zaštitu, pa se ne može 
reći da je uspostavljena pravična ravnoteža između dva suprotstavljena interesa: 
prava na ugled i prava na slobodu izražavanja. Pri tome, treba napraviti distinkciju 
u odnosu na ekstremne vrste izražavanja kojima se može podsticati na mržnju 
ili nasilje i koje, primjenom člana 17. Evropske konvencije, ratione materiae ne 
ulaze pod zaštitu člana 10. Tu je važno istaći da se na član 17. Evropske konvencije 
treba pozivati samo izuzetno i u ekstremnim slučajevima. 


Doprinos raspravi od javnog interesa i status oštećenog ljavna ili privatna ličnost) 


AP 1848/15 - sudovi nisu ispitali sve elemente ,,neophodnosti" miješanja u slobodu 
izražavanja, a naročito tužiočev status i društveni položaj i postojanje javnog interesa; 
kršenje člana 10. Evropske konvencije 


Apelant (novinar) obavezan je da, zbog sadržaja izjava objavljenih u novinskom tekstu protiv 
tužioca, solidarno s drugim tuženim, naknadi štetu tužiocu zbog klevete. Naime, u novinskom 
tekstu koji je objavljen, sporne su bile izjave o tome da tužilac ,duže od deset godina đubre 
iz svoje štale istovara na put koji koristi osamnaest domaćinstava iz tog sela [...] da zagađena 
voda iz njegove štale truje stoku, da je put koji koristi još osamnaest familija, zbog nemara 


tužioca, stalno nađubren, da tužilac u đubretarnik baca i uginule životinje 

Ustavni sud je zapazio da su sudovi postojanje apelantove odgovornosti za naknadu štete 
zbog klevete obrazložili primjenom Zakona o zaštiti od klevete tako što su zaključili da iz 
odredbi tog zakona proizlazi isključiva primjena pravila o teretu dokazivanja. Sudovi su, 
naime, naveli da je obaveza parničnih strana da dokažu istinitost svojih tvrdnji i navoda jer 
,suprotno ukazuje na njihovu neistinitost (klevetu)". Međutim, Ustavni sud je ukazao da se iz 
obrazloženja osporenih presuda ne može zaključiti da li su „činjenice iz cjelokupnog spornog 
teksta dovedene u kontekst svih ostalih relevantnih kriterija" (tužiočev status, prihvatljiva 
kritika, postojanje javnog interesa itd.). Sudovi su prihvatili osnov tužbenog zahtjeva isključivo 
zbog nedostatka adekvatnog dokaza na okolnost apelantovih tvrdnji u jednom dijelu spornog 
teksta i samo na osnovu toga su zaključili da se radi o kleveti. Ustavni sud je naročito ukazao 
da je iz sadržaja dokaza koji su provedeni postojao dovoljan činjenični osnov, te da u postupku 
nije bilo sporno da su pojedini navodi iz spornog teksta bili istiniti (curenje fekalnih voda), a 
da su ostali ocijenjeni kao očigledno neistiniti (da tužilac duže od deset godina đubre istovara 
na put) zato što ih apelant nije na adekvatan način dokazao. Ustavni sud je zaključio da se 
iz obrazloženja osporenih presuda ne može vidjeti da li su se sudovi ,uopće bavili spornim 
izražavanjem u vezi s kriterijima uspostavljenim u materijalnim odredbama Zakona o zaštiti od 
klevete". Sudovi naročito nisu definirali apelantov status i društveni položaj (odnosno da li se 
radi o javnoj ili privatnoj ličnosti), niti su razmotrili sve kriterije u kontekstu pokretanja pitanja 
o eventualnom kvalitetu rada komunalnih i veterinarskih službi. Stoga su, kako je zaključio 
Ustavni sud, sudovi propustili razjasniti da li je ,u okolnostima konkretnog slučaja postojao 
legitimni interes da se lokalna zajednica obavijesti o evidentnim problemima koji su izneseni u 
spornom tekstu [...], kao i da sporno izražavanje dovedu u širi kontekst [...] relevantnih odredbi 
Zakona o zaštiti od klevete“. Na taj su način sudovi prekoračili granice slobodne procjene koju 
imaju u smislu člana 10. Evropske konvencije, a ne može se zaključiti ni da se razlozi koji 
su navedeni u obrazloženju osporenih presuda u vezi s navedenim kriterijima mogu smatrati 


,relevantnim i dovoljnim". 


AR Komentar 

Da bi se pravilno ocijenila potreba ograničavanja nečije slobode izražavanja 
sudovi moraju utvrditi da li je izražavanje bilo usmjereno protiv nekog javnog 


ili privatnog lica i da li je postojao javni interes koji sporno izražavanje može 
opravdati. Ako sudovi, s obzirom na okolnosti slučaja, propuste obrazložiti ove 
elemente, onda se neće moći zaključiti da su u presudi dati ,relevantni i dovoljni 
razlozi“ za ograničavanje slobode izražavanja, što je još jedan važan element za 


ocjenu da li je ograničenje bilo ,neophodno u demokratskom društvu“. 





Način pribavljanja informacija i istinitost [postupanje u ,dobroj namjeri“) 

AP 4881/14 - doktor specijalista u Domu zdravlja ne može se smatrati privatnim licem, 
a sudovi moraju uzeti u obzir bona fide odbranu novinara kada je kontaktirao lice o kojem 
piše prije objavljivanja teksta i kada je do informacija došao putem zvaničnih izvora 

U ovom predmetu, apelanti su bili izdavač i glavni i odgovorni urednik koji su presudama 


obavezani da ne ime naknade štete tužiocu zbog klevete isplate iznos od 3.000 KM. Naime, 
u tekstu koji su apelanti objavili pod naslovom „Lekar tera žene da se skidaju u čekaonici" 

s uvodom teksta ,Pacijentkinje kao logorašice", napisano je da je tužilac (ljekar ginekolog) i 
»da je grupa pacijentkinja [Doma zdravlja] optužila [tužioca] da traži od njih da se, umjesto u 
ordinaciji, za pregled svlače u čekaonici ove zdravstvene ustanove gdje svako može da ih vidi“. 
Tužilac je takođe smatrao da su apelanti „upotrebljavajući riječi i izraze koji su neprimjereni 
tužiočevoj ličnosti za vrijeme obavljanja posla u (Domu zdravlja) [...] iznijeli neistine prema 
kojima je skandalozno postupao s pacijentkinjama, na ponižavajući način, čime mu je narušen 
ugled i povrijeđeni dostojanstvo i čast". 

Sud je saslušao novinara koji je takođe bio tužen i koji je izjavio da je do podataka o 
događaju došao putem zvanične općinske internetske stranice na kojoj je objavljeno da je 
načelnik primio anonimno pismo od pacijentice kojim je obaviješten o , problemu čekaonice 
za specijalistički ljekarski pregled u Domu zdravlja . Takođe je naveo da je nazvao tužioca 
kako bi provjerio navode izanonimnog pisma, te da je tužilac negirao navode o nepostojanju 
kabine za pripremu, kao i da je tužilac ,šaljivo izjavio da bi 'neke (pacijentice) voljele da 
izvode striptiz pred doktorom/“, te da je „sve prikupljene podatke sa internetske stranice 
Općine, anonimnog pisma i izjave tužioca adekvatno prenio u sporni članak". Prvostepeni 
način“, odnosno i pojasniti zbog čega smatraju da tužilac ponižava žene na način opisan u 
tekstu . Takođe je navedeno da sadržaj spornog teksta predstavlja klevetničku izjavu, te da 
je odgovornost apelanata utvrđena ,i na osnovu njihovog ponašanja povodom predmetnog 
događaja. Naime, Sud je obrazložio da su apelanti „na osnovu podataka sa zvanične 
stranice Općine Brod i anonimnog pisma pacijentice sačinili tekst spornog sadržaja o 
tužiocu, pri čemu nije prikazano anonimno pismo. Sud je ocijenio da su na ovaj način 
apelanti ,okvalificirali tužiočev rad, uobičajeno se pozivajući na anonimni izvor". Sud je 
takođe naveo da su apelanti ,imali pravo komentirati tužiočev rad s aspekta kvaliteta 
zdravstvenih usluga, ali je taj komentar morao biti prezentiran na bazi argumenata, bez 
ružnih riječi i zlonamjernih kvalifikacija, u skladu s novinarskom etikom i pristupom“. 
Drugostepeni sud je potvrdio prvostepenu presudu i, između ostalog, istakao da su navodi 
sa općinske internetske stranice mogli biti provjereni kod osoblja Doma zdravlja i kod 
direktora, kao i da su imali ,obavezu da dokažu da na njihovoj strani nije bilo namjere i 
nepažnje da tužiocu prouzrokuju štetu“, kao i obavezu da dokažu „da je njihovo izražavanje 
zaista bilo istinito (a ne neistinito)“. 


Ustavni sud je, između ostalog, istakao da su sudovi utvrdili da se tekst ticao tužioca kao 
privatnog lica. Međutim, suprotno tom zaključku, Ustavni sud je ocijenio da su se sporne izjave 
ticale tužioca u svojstvu doktora specijaliste u Domu zdravlja, dakle nekoga ko obavlja javni 
posao, kao i da se, u širem kontekstu, ova tema ticala kvaliteta zdravstva u određenoj lokalnoj 
zajednici i pružanja medicinskih usluga u toj lokalnoj zajednici putem Doma zdravlja. Osim 
toga, Ustavni sud je ocijenio da se sporne izjave ne mogu smatrati činjenicama čiju je istinitost 
trebalo utvrđivati, već vrijednosnim sudom (mišljenjem) o temi od općeg društvenog interesa, a 
ne o tužiočevom privatnom životu. U vezi s tim, Ustavni sud je istakao i to da način pribavljanja 
informacija predstavlja dovoljan činjenični osnov za izneseni vrijednosni sud. Stoga je zaključio 
da ograničavanje slobode izražavanja nije bilo „neophodno u demokratskom društvu“ zato što 
nije bilo proporcionalno tužiočevom pravu na ugled. 

AR Komentar 
= 


Iz ovog predmeta se takođe vidi potreba da se pažljivije ocijeni da li se u 
konkretnom slučaju radi o izjavama koje se tiču privatnih ili javnih lica. Javna 
lica su, svakako, sva lica koja obavljaju javne poslove, pa stoga imaju obavezu 
trpjeti oštrije kritike koje mogu uključiti i snažnije izraze. Osim toga, ponovo se 
vidi da se ocjena da li se radi o činjenicama ili vrijednosnim sudovima ne može 
uraditi na odgovarajući način ako se ne posmatra kontekst u cjelini. Takođe je 
posebno naglašeno da je potrebno uzeti u obzir bona fide odbranu novinara, 
naročito kada je nesporno da je prije objavljivanja novinar kontaktirao onoga 
ko se smatra oštećenim i kada je podatke dobio iz zvaničnih izvora, kao što je u 


konkretnom slučaju internetska stranica Općine. 


DEE nnn 

U pogledu Cinjenica, novinarima se uzima u obzir odbrana da su 

postupali ,u dobroj namjeri“ u nastojanju da javnosti pruže tačne i 

pouzdane informacije u skladu s novinarskom etikom. U principu, 

takva odbrana može biti jedna vrsta zamjene za dokazivanje 
istinitosti. 


LL 


AP 4483/16 - postoji povreda člana 10. Evropske konvencije kada je novinar bezuspješno 
tražio izjašnjenje druge strane prije objavljivanja priloga, a sudovi su zaključili da to nije 
bilo dovoljno da pokaže da je postojala ,dobra namjera" da se provjeri tačnost objavljenih 
informacija 


Apelanti si bili javni RTV servis i autor priloga u informativnoj emisiji koji su sankcionirani 
zbog klevete tužiteljice. Naime, kako je sud obrazložio, iz emitiranog priloga je proizlazilo da 
Udruženje građana stare devizne štednje optužuje tužiteljicu kao sutkinju za falsificiranje 
dokumenata, „pa i za pribavljanje imovinske koristi“. Sudovi su zaključili da apelanti nisu uložili 
dovoljno napora da provjere istinitost takvih tvrdnji. 


Ustavni sud je istakao da su apelanti, i u parničnom i u apelacionom postupku, dostavili 
dokumente (e-mail prepisku s licem zaduženim za odnose s javnošću u Sudu u kojem je 
tužiteljica radila kao sutkinja) iz kojih je vidljivo da je apelant (autor priloga), prije objavljivanja, 
tri puta tražio da službeno lice tog suda u istom prilogu objasni o čemu se radi, a sve s ciljem 
profesionalnog izvještavanja kako bi se čula i druga strana. Ustavni sud je takođe istakao da je 
apelant na kraju spornog priloga naveo: ,U [Sudu] danas nisu mogli da nam nađu sagovornika 
koji bi objasnio ko je u pravu. Prema ocjeni Ustavnog suda, ovakvim postupanjem je ostavljen 
prostor za sumnju u preneseno izražavanje Udruženja jer je u prilogu prenesen stav samo 
jedne strane spornog slučaja, dok je druga strana propustila pruženu mogućnost da razjasni 
sporne okolnosti kako bi sporni prilog bio potpun. U takvim činjeničnim okolnostima Ustavni 
sud nije mogao prihvatiti obrazloženje redovnih sudova da apelanti nisu preduzeli dovoljno 
napora kako bi provjerili istinitost tvrdnje o tužiteljici. Pri tome je Ustavni sud naročito uzeo u 
obzir da je informaciju trebalo prenijeti javnosti upravo na dan kada je organizirana konferencija 
za novinare jer je, kako je to u svojoj praksi istakao Evropski sud, ,vijest roba ograničenog 

roka trajanja i odlaganje njenog objavljivanja, čak i na kraći period, može je lišiti cijele njene 
vrijednosti i interesiranja'. Stoga je Ustavni sud zaključio da su apelanti, suprotno stavu 
redovnih sudova, uložili dovoljno napora kako bi profesionalno obavili dužnost informiranja 
javnosti o pitanju od javnog interesa, te da zbog suprotnog zaključka sudova miješanje u 
slobodu izražavanja nije bilo „neophodno u demokratskom društvu". 


Xv Komentar 
= 


Jedan od načina dokazivanja profesionalnog pristupa izvještavanju, odnosno 
postojanja ,dobre namjere“ prilikom objavljivanja informacija je i davanje 
mogućnosti drugoj strani da se izjasni i opovrgne navode koje mediji imaju 
namjeru objaviti. U konkretnom slučaju, povreda je utvrđena zato što takvo 
postupanje sudovi nisu ocijenili „dovoljnim“, čime su na novinara i na medij 
stavili pretjeran teret dokazivanja postojanja ,dobre namjere“, što je miješanje 
u slobodu izražavanja učinilo neproporcionalnim cilju koji se želi postići. 


AP 2501/15 - isključivom primjenom pravila o teretu dokazivanja za utvrđivanje istinitosti 
činjenica, sudovi su propustili cijeniti sve relevantne elemente za uspostavljanje ravnoteže 
između čl. 8. i 10. Evropske konvencije, čime su prekoračili granicu ,,slobodne procjene“ 


Apelanti su bili izdavač, glavni i odgovorni urednik novina i autorica teksta. Oni su obavezani 
da tužiocu isplate naknadu štete u iznosu od 3.000 KM zato što su sudovi ocijenili da su 
oklevetali tužioca u članku objavljenom u dnevnim novinama. Naime, u članku je navedeno 
da je tužilac kao predsjednik UO jednog privrednog subjekta, zajedno s tadašnjim direktorom 
tog privrednog subjekta, za vrijeme šestomjesečnog mandata nanio preduzeću milionsku 
štetu, te da su zajedno ,ojadili preduzeće. Sudovi su ocijenili da ovo predstavlja „činjenično 
izražavanje koje jednim dijelom ima elemente klevete". Dalje je obrazloženo da je članak 
objavljen u vrijeme kad je tužilac bio krivično procesuiran za krivično djelo nesavjesnog rada 
u službi, a ne za krivično djelo zloupotrebe službenog položaja, te da je tužilac ,okvalificiran 
kao 'ojadivač' koji je [preduzeću] potpisivanjem štetnih ugovora u vezi s nabavkom robe nanio 
milionsku štetu“. Sudovi su istakli da apelanti u postupku nisu dokazali istinitost ovih navoda, 
te da očigledno nisu bili dobronamjerni ,jer su dijelom objavili neistinitu informaciju" zato što 
je optužnica bila podignuta za jedno, a ne za dva krivična djela. 


Ustavni sud je, između ostalog, naveo da su redovni sudovi tužiočeve tvrdnje prihvatili 
isključivo zbog toga što apelanti ponuđenim i izvedenim dokazima nisu dokazali istinitost 
tvrdnji iznesenih u spornom novinskom tekstu, te da su na osnovu toga zaključili da su te 
tvrdnje „očigledno neistinite“. Sudovi su se u konkretnom slučaju vodili isključivo primjenom 
pravila o teretu dokazivanja, i to na okolnost istinitosti, odnosno neistinitosti tvrdnji iznesenih 
u spornom tekstu, zanemarivši ,cijeli dijapazon faktora koji mogu biti relevantni prilikom 
odmjeravanja prava i interesa pri odlučivanju o potencijalno suprotstavljenim pravima“. Stoga 
je Ustavni sud zaključio da su sudovi, propuštajući da ocijene da li je u konkretnom slučaju 
postojao legitimni interes da se javnost obavijesti o nepravilnostima u poslovanju pravnog lica 


kojim je u relevantnom periodu u svojstvu predsjednika Upravnog odbora rukovodio tužilac, 





26. Observer i Guardian protiv Ujedinjenog Kraljevstva [16882/03). 

protiv kojeg je nesporno bio pokrenut krivični postupak, te da sporno izražavanje dovedu u 
širi kontekst i kontekst relevantnih odredbi ZZK i standarda člana 10. Evropske konvencije, 
prekoračili granice svoje ,slobodne procjene. Stoga, miješanje u pravo apelanata na slobodu 
izražavanja nije bilo ,neophodno u demokratskom društvu". 


Xv Komentar 
= 


Zakon o zaštiti od klevete je lex specialis u odnosu na Zakon o parničnom 
postupku, zbog čega se pravilo o teretu dokazivanja u postupku zaštite od klevete 
ne može primjenjivati bez odgovarajuće primjene standarda iz ZZK, odnosno 
člana 10. Evropske konvencije. Naročito, u slučaju kada mediji izvještavaju 
o krivičnim postupcima u vezi sa zloupotrebom službenih ovlaštenja javnih 
zvaničnika, oni nemaju obavezu dokazati da su ti zvaničnici krivi za djelo za koje 
se protiv njih vodi postupak, već imaju pravo i dužnost javnost o tome objektivno 
informirati. U konkretnom slučaju, navod da je tužilac ,ojadio" preduzeće 
svakako predstavlja vrijednosni sud zasnovan na dovoljnom činjeničnom osnovu 
- informacijama o tome da je protiv njega pokrenut krivični postupak. 


Postojanje „relevantnih i dovoljnih razloga“ za ograničenje slobode izražavanja 


AP 3430/16 - kršenje slobode izražavanja zbog krivične osude; sporna slika i natpis 
objavljeni na apelantovoj Facebook stranici koja je bila dostupna malom broju ljudi; 
nedostatak ,,relevantnog i dovoljnog obrazloženja" za miješanje u slobodu izražavanja 


Odlukama redovnih sudova, apelant je proglašen krivim za krivično djelo izazivanja 
narodnosne, rasne i vjerske mržnje, razdora ili netrpeljivosti iz člana 163. stav 2. u vezi sa 
stavom 1. Krivičnog zakona Federacije BiH zato što je na svom Facebook profilu objavio 
fotografije kipa Isusa Krista koji se nalazi u Rio de Žaneiru uz tekst: ,Idemooo trgajte“, na 
kojoj se u pozadini nalazi zastava Bosne i Hercegovine i dva zmaja koja lete prema kipu, s 
tim da ,prvi zmaj ima otvorena usta i napada navedeni kip’. Redovni sudovi su u osporenim 
odlukama, u suštini, zauzeli stav da je apelant objavljivanjem sporne fotografije ,javno izazvao 
vjersku mržnju i netrpeljivost prema Hrvatima, pripadnicima rimokatoličke vjeroispovijesti. 
Apelant se branio da je spornu fotografiju našao na internetu u periodu održavanja utakmice 
fudbalske reprezentacije Bosne i Hercegovine za kvalifikacije za svjetsko prvenstvo u Brazilu, 
da je ona prikazivala ,simbol Rio de Žaneira“, a ,zmajevi simbol reprezentacije BiH“, te da 
je tekstualnu objavu uz fotografiju smatrao ,napisanom u sportskom žargonu". Apelant je 
smatrao da sudovi u osporenim odlukama nisu dovoljno jasno obrazložili zašto bi objavljivanje 
sporne slike s natpisom predstavljalo krivično djelo za koje je kažnjen, zbog čega smatra da je 
primjena zakona bila proizvoljna. 


Ustavni sud je istakao da se opisana fotografija ne može cijeniti van konteksta svih okolnosti 
predmeta, zbog čega u konkretnom slučaju ne može zaključiti da je ta fotografija takva da na 
prvi pogled podstiče mržnju na osnovu vjere ili da predstavlja napad na vjeru. Međutim, Ustavni 
sud je zaključio da sudovi nisu uzeli u obzir sveukupni kontekst, niti su cijenili sve faktore koje 
su morali cijeniti kada su odlučili na ovaj način ograničiti apelantovu slobodu izražavanja. U 
vezi s tim, Ustavni sud je, između ostalog, ukazao da sudovi nisu uopće obrazložili da li su ikako 

uzeli u obzir činjenicu da je apelant spornu sliku i natpis objavio na svojoj Facebook stranici i 
da je bila dostupna malom broju ljudi, odnosno samo onima koji su apelantovi ,prijatelji na 
Facebooku, kao ni to da je tek objavljivanjem na internetskom portalu, uz prilično sugestivan 
naslov urednika tog portala, s kojeg su to preuzeli i drugi portali, sporna fotografija postala 
dostupna široj javnosti. Ustavni sud je istakao da sudovi u osporenim odlukama nisu dali 
relevantna i dovoljna obrazloženja o razlozima iz kojih su zaključili da je apelantovo izražavanje 
predstavljalo podsticanja na mržnju na osnovu vjere, a naročito tako ekstreman oblik da mu 
je bilo potrebno izreći strogu sankciju (godinu dana zatvora uz period odgode pod uvjetom), te 
da nisu ni pokušali postići pravičnu ravnotežu između zaštite prava vjernika, s jedne, i zaštite 
apelantovog prava na slobodu izražavanja, s druge strane, jer su, uz nejasna i neadekvatna 
obrazloženja svojih zaključaka, dali apsolutni primat zaštiti vjerskih osjećaja, bez vođenja 
računa o miješanju u apelantovu slobodu izražavanja. Stoga je Ustavni sud zaključio da je 
prekršeno apelantovo pravo na slobodu izražavanja iz člana 10. Evropske konvencije i pravo na 
obrazloženu odluku kao dio prava na pravično suđenje iz člana 6. Evropske konvencije. 


X Komentar 
= 


Izricanje krivične sankcije, koja nesumnjivo predstavlja miješanje u slobodu 
izražavanja, zahtijeva od suda da posebno pažljivo procijeni sve okolnosti, te 
da vodi računa o njenoj proporcionalnosti u odnosu na cilj koji se želi postići. 
U konkretnom slučaju, sudovi su dali primat zaštiti vjerskih osjećaja, a da nisu 
dali relevantna i zadovoljavajuća obrazloženja o tome zbog čega je objava na 
apelantovoj Facebook stranici bila uvredljiva u sveukupnom kontekstu, tim 
prije što je ta objava bila dostupna samo malom broju ljudi koji su apelantovi 
„prijatelji na Facebooku, ne vodeći pri tome računa o zaštiti apelantove slobode 
izražavanja. 


Kršenje poslovnog ugleda i komercijalnih interesa pravnih lica 


AP 2753/16 - zaštita poslovnog ugleda i komercijalnih interesa pravnog lica po članu 10. 
stav 2. Evropske konvencije; objavljivanje zvaničnih informacija uprkos zahtjevu nadležnih 
organa da se ne objavljuju informacije dok se ne izvrše dodatne provjere njihove tačnosti; 
kršenje komercijalnog ugleda; nema kršenja 


Osporenim presudama redovnih sudova apelant je kao izdavač obavezan da tužiocu isplati 
određeni iznos na ime naknade štete u vidu izmakle dobiti. Naime, sudovi su zaključili da 
je tužilac u postupku dokazao da su kupci, koji su imali zaključene kupoprodajne ugovore s 
tužiocem, raskinuli ugovore o isporuci brašna zbog apelantovog objavljivanja teksta neistinitog 
sadržaja [da je tužilac uvezao otrovnu pšenicu) te da je zbog toga tužilac pretrpio štetu. Sudovi 
su utvrdili da apelant nije uvažio molbe upravnika Carinarnice da ne objavljuje sporni tekst, 
a naročito imena uvoznika pšenice dok ne stignu rezultati laboratorijske analize navedenog 
proizvoda, već je informaciju objavio bez čekanja, što je, prema zaključku sudova, povrijedilo 
tužiočev komercijalni ugled. Nakon objavljivanja spornog teksta, tužiočevi poslovni partneri su 
otkazali kupoprodajne ugovore, iz čega su sudovi zaključili da je tužilac pretrpio materijalnu 
štetu. Apelant je smatrao da je žrtva neopravdanog miješanja u slobodu izražavanja te se, 
između ostalog, pozvao na stav Evropskog suda prema kojem novinarske slobode uključuju 

i mogućnost ,pretjerivanja i provociranja', te mogućnost da se mediji pouzdaju u sadržaj 
službenih izvještaja i bez preduzimanja nezavisnog istraživanja i uobičajenih mjera provjere 
informacija, kada izvještavanje doprinosi raspravi od javnog interesa. 


Ustavni sud je, između ostalog, istakao da su sudovi utvrdili da je sporni tekst zasnovan 
na službenoj informaciji dobivenoj od nadležne carinarnice, ali i da su nadležni upozorili 
da se provode dodatne analize kako bi se utvrdila tačnost navoda o zaraženosti pšenice. 
Uvažavajući mogućnost da se u konkretnom slučaju radilo o potrebi da se zaštite životi 
i zdravlje ljudi na teritoriji BiH, Ustavni sud je naglasio da iz načina na koji je objavljena 
sporna informacija, a naročito imajući u vidu i da je autor teksta znao da postoji mogućnost 
da informacija nije tačna, proizlazi da se radilo o senzacionalističkom izvještavanju, a ne o 
„pretjerivanju i provociranju" kako je to apelant tvrdio. Ustavni sud je takođe zaključio da 
su sudovi u osporenim presudama jasno obrazložili i argumentirali razloge zbog kojih je 
utvrđeno prekoračenje prava na slobodu izražavanja, što je dovelo do povrede tužiočevog 
komercijalnog ugleda i nastupanja materijalne štete koju apelant, opravdano, treba naknaditi 
tužiocu. Stoga je Ustavni sud zaključio da je miješanje u apelantovu slobodu izražavanja bilo 
»neophodno u demokratskom društvu". 


X Komentar 
=: 


Poslovna reputacija i interesi pravnog lica su, s aspekta Evropske konvencije, 
relevantni u odnosu na član 10. stav 2. zato što je dopušteno ograničiti slobodu 
izražavanja kako bi se zaštitio poslovni ugled i komercijalni interesi neke 
kompanije (pravnog lica)", odnosno zaštita poslovnog ugleda kompanije i 
interesa moze biti legitiman cilj iz člana 10. stav 2. Evropske konvencije". Ovo, 
međutim, treba razlikovati od pitanja zaštite ,ugleda“ kompanije [pravnog lica) 
po članu 8. Evropske konvencije. Naime, prema praksi Evropskog suda postoji 
razlika između ugleda fizičkih lica, koji se tiče njihovog društvenog statusa i 
koji može imati reperkusije po njihovo dostojanstvo, i poslovnog ugleda pravnog 
lica, koji ne uključuje moralnu dimenziju koju podrazumijeva zaštita prava na 
ugled kao dijela prava na privatni život. 


Naknada nematerijalne štete kod klevete kao sankcija 


AP 2043/12 - prilikom određivanja primjerene naknade štete zbog klevete, sud treba 
uzeti u obzir sve okolnosti slučaja, bez zahtjeva da se izvedu neki posebni formalni dokazi 
radi utvrđivanja ,jačine i trajanja duševnih boli“, te voditi računa da visina naknade ne 
naruši princip ,,proporcionalnosti". 


Apelant je kao tužilac tražio da mu tuženi, novine i autor spornog članka, isplate iznos od 
10.000 KM kao satisfakciju za klevetu zato što je u članku, između ostalog, navedeno i sljedeće: 
»Jer sakupljač ucijenjenih duša nema šta nema - i u Beogradu, ali i u Republici Srpskoj. [...] 
Naravno da svi stanovi nisu na njegovo ime, već se vode na članovima njegove najuže porodice 





27 Steel protiv UK (68416/01). 
28 Heinisch protiv Njemačke (28274/08). 

[...] [Tužilac] posjeduje komforan stan od preko 100 kvadrata [...], a u komšiluku na broju 69 još 
jedan takav stan [...] pa je u bloku 45 pazario i poslovni prostor od preko 120 kvadrata u kojem 
se nalazi njegova knjižara. Ilustracije radi, kvadrat u ovom dijelu Beograda vrijedi najmanje 
dvije hiljade maraka. [...] Kako raste skupštinska plata, tako rastu i apetiti, pa je predsjednik 
Parlamenta Republike Srpske nedavno kupio ogroman stan [...] pored Hrama Svetog Save. 
Ovaj najnoviji [tužiočev] stan također ima preko stotinu kvadrata, a svaki metar plaćen je po 
bogatoj cijeni od dvije hiljade eura (četiri hiljade maraka) što će reći da je ovaj topli kutak plaćen 
400.000 maraka. Uz sve ovo [tužilac] posjeduje i komforan stan na Palama, kao i vikendicu na 
Jahorini." 


Prvostepeni sud je odbio tužbeni zahtjev uz obrazloženje, između ostalog, da je zaključio 
da tuženi u toku postupka nisu dokazali da je iznošenje navedenih informacija u novinskom 
članku istinito i da to predstavlja osnov za utvrđivanje naknade nematerijalne štete zbog 
„nanesene psihičke boli izazvane povredom ugleda, dostojanstva i časti“. Međutim, prema 
stavu tog suda, da bi zahtjev za naknadu nematerijalne štete bio osnovan, bilo je „neophodno 
utvrditi postojanje štete, to jest postojanje psihičke boli koja je u direktnoj vezi s objavljenom 
neistinitom informacijom“, a, kako je Sud ocijenio, apelant to nije dokazao. Drugostepeni sud 
je prihvatio ovo obrazloženje, ali je dodao i to da se u konkretnom slučaju radilo o ,iznošenju 
mišljenja o apelantovom imovnom stanju, nastojeći da se prikaže da su plate javnih ličnosti 
toliko visoke da sebi mogu priuštiti bolji životni standard nego ostali građani“. 


Dovodeći u vezu apelantovu javnu funkciju (koju je obavljao u to vrijeme) i navedene okolnosti, 
Ustavni sud je istakao da je u konkretnom slučaju nesumnjivo postojao interes javnosti da 
dobije informacije o apelantovoj imovini, ali da je pitanje istinitosti ili neistinitosti informacija 
o apelantovom imovnom stanju u konačnici ostalo bez odgovora u osporenim presudama jer 
se sudovi tim pitanjem nisu bavili, kao ni pitanjem poštovanja profesionalnih standarda od 
strane novinara. Imajući u vidu takve nedostatke, Ustavni sud je zaključio da ,ne raspolaže 
činjenicama o tome da li su i kako sudovi uzimali u obzir relevantne kriterije, te da samim tim, 
u okolnostima konkretnog slučaja, ne može dati konačan odgovor na to da li je odbijanjem 
apelantovog tužbenog zahtjeva postignuta pravična ravnoteža između njegovog prava na ugled 
i prava tuženih na slobodu izražavanja“. Zbog toga je utvrđeno da osporenim presudama nije 
uspostavljena pravična ravnoteža između apelantovog prava na ugled i novinarske slobode 
izražavanja. 


Bez obzira na takav zaključak i imajući u vidu ,rasprostranjenu sudsku praksu u vezi s 
utvrđivanjem pravične satisfakcije u slučajevima povrede ugleda klevetom“, Ustavni sud je 
smatrao neophodnim ponovo ukazati na standarde koji se primjenjuju u pogledu utvrđivanja 
naknade štete u ovakvim slučajevima. U vezi s odbijanjem tužbenog zahtjeva zato što tužilac 
„nije dokazao da je trpio duševne boli" zbog klevete, Ustavni sud je ponovo naglasio da sankcija 
koja predstavlja miješanje u pravo na slobodu izražavanja mora biti ,proporcionalna šteti 
koja je nanesena ugledu i koja je propisana domaćim zakonom. Ustavni sud je dalje naveo 
da je ZZK lex specialis po pitanju naknade štete zbog klevete ,tako da je naknadu potrebno 
odrediti na način da se postigne pravična ravnoteža između prava na slobodu izražavanja i 
prava na ugled, dakle primjenom principa proporcionalnosti . Stoga, ni redovni sudovi, niti lica 
koja traže naknadu štete zbog povrede ugleda, nisu ograničeni nekim posebnim formalnim 
dokaznim sredstvima, a oštećeni nije dužan da na okolnost visine štete predlaže izvođenje 
dokaza vještačenjem, niti to može biti uvjet koji, ako se ne ispuni, može voditi odbijanju zahtjeva 
za naknadu štete. 

X Komentar 
= 


Pri utvrdivanju Stete zbog povrede ugleda potrebno je sagledati sve okolnosti 
slučaja, bez zahtjeva da se izvedu neki posebni formalni dokazi radi utvrđivanja 
„jačine i trajanja duševnih boli“, odnosno bez obaveze da se na tu okolnost izvodi 
dokaz vještačenjem. Sudovi, takođe, trebaju voditi računa da visina naknade 
bude proporcionalna cilju koji se želi ostvariti miješanjem, ali da se može, i na 
drugi način, a ne samo novčano, sankcionirati klevetničko izražavanje | zaštititi 
ugled pojedinca u pitanju, kako se sloboda izražavanja ne bi ograničila više 
nego što je to ,neophodno u demokratskom društvu". 


2.5.2. Sloboda izražavanja i očuvanje autoriteta i nepristrasnosti sudstva 


Kad je riječ o zaštiti autoriteta i nepristrasnosti pravosuda, radi se o povjerenju koje strane 
u postupku i javnost moraju imati u odnosu na sudove. Stoga je Evropski sud u svojoj praksi 
utvrdio da je dužnost javnih zvaničnika koji vrše sudska ovlaštenja u pravosudu da budu 
suzdržani u primjeni svog prava na slobodu izražavanja u svim predmetima u kojima bi autoritet 
i nepristrasnost pravosuda mogli biti dovedeni u pitanje. Dalje, u sudskoj praksi Evropskog 
suda ističe se da, iako pravosude uživa posebnu zaštitu, ono ne funkcionira u vakuumu, te 
da pitanja o funkcioniranju pravosuda mogu biti dio javne debate, pa iako mediji ne smiju 
prekoračiti granice postavljene u interesu pravilnog funkcioniranja pravosuda, dužnost im je 
da prenose informacije i ideje koje se tiču pitanja iznesenih pred sud, kao i u drugim oblastima 
od javnog interesa." 


U principu, kritiziranje sudija u medijima odvija se u okviru debate o lošem funkcioniranju 
sudskog sistema ili u kontekstu sumnje u nezavisnost ili nepristrasnost sudija. Takva pitanja 
uvijek su bitna za javnost i ne smiju se izostaviti iz javne debate, naročito u zemlji koja prolazi 
kroz tranziciju ka nezavisnom i efikasnom pravosudu. Medutim, sudije moraju uživati povjerenje 
javnosti i zato moraju biti zaštičene od destruktivnih napada bez ikakvog činjeničnog osnova. 
Štaviše, pošto imaju obavezu diskrecije, sudije ne mogu da reagiraju u javnosti na razne napade 
kao što, na primjer, to mogu političari.“ S druge strane, Evropski sud je u predmetu utvrdio 
kršenje prava na slobodu izražavanja printanog medija kao podnosioca zahtjeva, utvrdivši da 
se sporni članak odnosio na pitanje od javnog interesa, pa iako je bio štetan, jer je sadržavao 
vrlo ozbiljnu kritiku, pretjerivanje i grubu metaforu o sudiji, sve to ipak nije bilo uvredljivo jer, 
kako je zaključio sud, korištenje štetnog tona u komentarima o sudiji nije načelno nespojivo 
s odredbama člana 10. Evropske konvencije. Zbog svega navedenog, domači sudovi moraju 
izvagati vrijednosti i interese obuhvačene u predmetu u kojem su kritizirane sudije ili članovi 
pravosuda. Svakako, kad je kritika prvenstveno usmjerena na vrijedanje ili klevetanje članova 
pravosuda, bez doprinošenja javnoj debati o funkcioniranju pravosuda, obim zaštite slobode 
izražavanja može biti uži. 


Advokati igraju važnu ulogu u sudskom postupku kao posrednici izmedu javnosti i sudova, 
što im daje centralno mjesto u sudskom postupku. Stoga i postoje uobičajena ograničenja za 





29 Sunday Times protiv Ujedinjenog Kraljevstva (6538/74). 
30 De Haes i Gijsels protiv Belgije (19983/92). 

njihovo ponašanje pred sudom i od njih se legitimno može očekivati da doprinesu pravilnom 
i neometanom vođenju postupka, a time i očuvanju povjerenja javnosti u sudski sistem.?' 
U vezi s tim, sud advokatu može ograničiti slobodu izražavanja ukoliko svojim ponašanjem 
ili podnescima narušava autoritet suda. Međutim, pri takvoj vrsti ograničavanja slobode 
izražavanja mora se, pored već navedenih elemenata, voditi računa i o tome da li je kritika koju 
advokat upućuje sudu ili tužiocu bila ograničena na sudnicu ili je izrečena u medijima. lako 
se u određenim okolnostima, advokati mogu obraćati medijima kako bi zaštitili interese svog 
klijenta, prilikom ocjene da li im treba ograničiti slobodu izražavanja sudovi moraju ocijeniti da 
li kritika upućena članovima pravosuđa predstavlja težak napad na sud, da li se komentarima 
prekoračuje dopuštena granica slobode izražavanja, odnosno da li kritika ili komentari imaju 
razuman činjenični osnov i da li su izrečeni kao dio neke debate o nekom pitanju koje je od 
javnog interesa. Takođe, načelno je dopušteno da advokati kritiziraju pojedine sudske odluke 
s aspekta struke, ali im nije dopušteno da, pozivanjem na slobodu izražavanja, iznose svoje 
komentare o toku i u toku postupka kojim vrše pritisak na sud, javnost i slično. Tako je sasvim 
proporcionalno u odnosu na legitimni cilj da sud kazni advokata zbog njegovih iskaza u 
postupku koji su uvredljivi za sud, te da advokatska komora izrekne kazne advokatu zbog toga 
što vrijeđa sud ili iznosi svoje stavove o sudu i toku suđenja.? 


Praksa Ustavnog suda 


AP 4483/16 - zakonitost rada pravosudne institucije predstavlja važno pitanju od javnog 
interesa, o kojem mediji imaju pravo izvijestiti javnost, pa kada su mediji dokazali da su 
postupali bona fide, a sudovi to nisu uzeli u obzir, postoji kršenje prava iz člana 10. 


Predmet se odnosio na slobodu medija da kritiziraju rad pravosudne institucije — suda, 
odnosno nezakonit rad tog suda zbog postupaka tužiteljice kao sutkinje tog suda. Naime, 
apelanti (javni servis i novinar) obavezani su da na ime naknade štete zbog klevete tužiteljici 
isplate iznos od 9.900 KM zato što je u informativnoj emisiji novinar naveo sljedeće: 


»Udruženje deviznih štediša našlo se u novom problemu. Više ne mogu da 
provjere da li na računu imaju 20.000 maraka, a kamoli da ih podignu. Za sve 
krive sudiju Osnovnog suda l[tužiteljicu]. Tvrde da je falsifikovala dokument kojim 
je dozvoljeno da nekadašnji zamjenik predsjednika Udruženja Milan Jovičić može 
da podigne i raspolaže tim novcem. Po blokiranom računu u banci odluka sudije 
je pravosnažna, po odgovoru iz sudske administracije - odluka nije pravosnažna. 
Kako je moguće da ista ustanova izda dvije različite potvrde, pita (predsjednik 
Udruženjal, koje je nakon svega zatražilo blokadu računa. Štediše su odlučile 
pravdu potražiti u Strazburu, a da bi u tome uspjeli angažovali su i advokate iz 
Njemačke. U Osnovnom sudu [...] danas nisu mogli da nam nađu sagovornika koji 
bi objasnio ko je u pravu.“ 


Osim toga, prenesena je i sljedeća izjava predsjednika Udruženja štediša: 


,Potvrdu, evoje potvrda koju mogu podijelitiako hoćete, koja kaže: Sud nijekonstatovao 
pravosnažnost rješenja [...]. Ako nisu dogovorili se da podijele, moguće je sve, oni ponovo 





31 Schopfer protiv Švicarske (25405/94). 
32 Ibid. 

daju njemu, daju mu ponovo rješenje da on može da podigne novac. | mi smo to blokirali 
i sad taj račun još uvijek blokiran." 


Sudovi su u svojim odlukama naveli da dokazi koji su izvedeni u postupku ne potvrđuju 
tvrdnje koje su u spornom prilogu iznesene u vezi s tužiteljicom, kao i da je ona negirala 
da je preduzimala radnje koje su joj stavljene na teret. Sudovi su naročito ukazali da je u 
vrijeme donošenja rješenja u pitanju tužiteljica bila raspoređena kao stručna saradnica i da u 
tom svojstvu nije mogla donijeti to rješenje, niti je kasnije kao sutkinja na parničnom referatu 
mogla donositi odluke koje se tiču registra udruženja građana. Stoga su zaključili da se radi 
o kleveti zato što je sporno izražavanje neistinito, odnosno zato što apelanti nisu dokazali 
istinitost iznesenih činjenica. 


Ustavni sud je utvrdio da je nesporno da se u konkretnom slučaju radilo o pitanju zakonitosti 
rada pravosudne institucije, dakle o važnom pitanju od javnog interesa o kojem mediji trebaju 
izvijestiti javnost. Apelanti su takođe prenijeli tvrdnje sekretara Udruženja o nezakonitom 
postupanju Suda u vezi s falsificiranjem klauzule pravosnažnosti na nepravosnažnom rješenju, 
koji je na konferenciji za medije prezentirao i podijelio prisutnim novinarima dokumente 
kojima je potkrijepio svoje tvrdnje o postojanju kontradiktornih odluka tog suda. Osim što su te 
dokumente prezentirali i Sudu, apelanti su dostavili i dokaze da su prije objavljivanja spornog 
priloga tri puta tražili da službeno lice tog suda u istom prilogu objasni o čemu se radi, a u 
prilogu su i naveli da nisu dobili sagovornika koji bi „objasnio o čemu se radi’, čime su ostavili 
otvorenu sumnju u ono što je objavljeno, odnosno postupali s ,dobrom namjerom. S obzirom 
na sve navedeno, Ustavni sud je zaključio da obavezivanje apelanata da tužiteljici naknade 
štetu nije bilo proporcionalno zakonitom cilju kome se teži i da obavezivanje apelanata na 
isplatu naknade nematerijalne štete u okolnostima konkretnog slučaja nije bilo ,neophodno u 
demokratskom društvu'. 


Xv Komentar 
E 


Pitanja od javnog interesa nesumnjivo uključuju i pitanja o funkcioniranju 
pravosudnog sistema koji je bitan za svako demokratsko društvo i koji služi 
interesima zajednice u cjelini. Osim u slučajevima neosnovanih i teških napada, 
sudije mogu biti podložne ličnoj kritici unutar dopuštenih granica, odnosno 
kada djeluju u službenom svojstvu one mogu biti podložne širim granicama 
prihvatljive kritike od običnih građana. lako zaštita autoriteta pravosuđa uživa 
veliku zaštitu, ipak se ne mogu zanemariti svi elementi koji se moraju ispitati da 
bi se postigla pravična ravnoteža između tog cilja i slobode izražavanja kao što 


su: da li se radi o pitanju od javnog interesa, da li je postupanje novinara bona 
fide | sl. 


AP 816/06 - kažnjavanjem advokata zbog vrijeđanja suda krši se pravo na slobodu 
izražavanja kada sudovi nisu dovoljno objektivno analizirali sadržaj spornih navoda 
Apelant je kažnjen novčanom kaznom od 200 KM zato što je u podnesku upućenom 


prvostepenom sudu naveo da ,otvoreno sumnja u korupciju sutkinje Milice Vukić i tužioca 
Mehe Bradića, protiv kojih je podnio krivične prijave", te da ,kako oni rade u Visokom sudskom 

i tužilačkom vijeću čovjeku dok, u našim uvjetima, dođe do svojih legitimnih prava ostaje da 
se razboli, poludi ili umre". Sudovi su zaključili da ovakav način obraćanja sudu ,prevazilazi 
uobičajenu komunikaciju između stranke i suda i izražava nepoštovanje kako konkretnog sudije 
i tužioca tako i suda u cjelini", pa su ocijenili da je apelanta bilo neophodno kazniti. 


Ustavni sud je, međutim, istakao da praksa Evropskog suda nalaže da se pri procjeni usmenih 
izjašnjenja i pismenih podnesaka stranaka postupa krajnje oprezno. Neophodno je da Sud ne 
ispoljava nikakav subjektivni, lični stav, da ne staje ni na čiju stranu, da ne prejudicira stvar ili da 
ispoljava svoja lična predubjeđenja. U konkretnom slučaju, Ustavni sud je zaključio da redovni 
sudovi nisu u dovoljnoj mjeri objektivno analizirali sadržaj apelantovih navoda jer se jezičkom i 
pravnom analizom „teško može utvrditi da konkretni tekst, koji izražava sumnju u nepristrasnost 
suda, zaista sadrži navode uvredljivog sadržaja čiji je cilj bio da se naruši autoritet suda“. Pri 
tome je naglašeno da pozivanje na to da se ubrza izvršni postupak, jer sadrži sve elemente za 
pravno postupanje, makar i dat u formi „izražavanja sumnje“, ne pruža dovoljan osnov da se 


zaključi da je kažnjavanje apelanta bilo ,neophodno u demokratskom društvu". 


AP 3133/09 - kažnjavanje advokata koji i pored upozorenja nastavlja narušavati 
procesnu disciplinu predstavlja narušavanje autoriteta i digniteta suda; nema kršenja 
člana 10. 


Apelant je kao branilac u krivičnom postupku kažnjen novčanom kaznom od 1.000 KM zato 
što je, kako su redovni sudovi zaključili, svojim ponašanjem narušio procesnu disciplinu, i 
to tako što se nije pokoravao naređenjima predsjednika vijeća. Naime, sudovi su obrazložili 
da je predsjednik vijeća više puta upozorio apelanta u pogledu načina ispitivanja vještaka u 
okviru unakrsnog ispitivanja, a naročito da svoja pitanja ograniči u skladu sa zakonom, te da 
ne ponavlja već ranije postavljena pitanja. Međutim, apelant se obratio predsjedniku vijeća s 
tvrdnjom da on ,zna kako treba ispitivati vještaka', da je on ,već odavno savladao unakrsno 
ispitivanje svjedoka i vještaka pred Haškim tribunalom" i ponovo nastavio s istim načinom 
ispitivanja vještaka. Takođe, apelant je u dva navrata upozoren da će, ako nastavi ometati rad u 
sudnici, biti novčano kažnjen, ali je apelant nastavio da narušava procesnu disciplinu. Apelant 
je smatrao da mu je na ovaj način, između ostalog, prekršeno i pravo na slobodu izražavanja | 
iznošenja vlastitog mišljenja jer ga je ,sud pokušao ograničiti kao branioca u iznošenju vlastitog 
stava u vezi s predmetnim slučajem i u njegovoj molbi da ga se ne prekida, odnosno ograničiti 
ga u vezi s primjedbama koje je imao na nalaz i mišljenje vještaka finansijske struke'. 


Ustavni sud je zaključio da su sudovi u konkretnom slučaju u „dovoljnoj mjeri objektivno 
analizirali i obrazložili sadržaj apelantovog postupanja i ponašanja za vrijeme glavnog pretresa“, 
kao i da se jezičkom i pravnom analizom može utvrditi da konkretno apelantovo ponašanje 
predstavlja narušavanje reda i procesne discipline, čime se narušava autoritet i dostojanstvo 
suda jer mu se onemogućava da postupak vodi efikasno i u skladu sa zakonom. 


X Komentar 
= 


Pitanje slobode izražavanja advokata postavlja se samo u odnosu na ograničenja 
koja se tiču očuvanja autoriteta i nepristrasnosti sudstva kao legitimnog 
cilja iz stava 2. člana 10, te se može reći da su granice slobode izražavanja 

advokata samo u tom domenu izuzetno usko postavljene. Ograničenje slobode 
izražavanja advokata ocjenjuje se u odnosu na kritike koje oni upućuju sudovima 
zbog sadržaja pojedinih sudskih odluka (kritika sa aspekta struke), a posebno 
se ocjenjuju njihovi generalni i paušalni iskazi u odnosu na sudove i pravosuđe 
uopće. Stoga je kažnjavanje advokata zbog njegovih iskaza u postupku, vrijeđanja 
suda ili iznošenja njegovih stavova o sudu i o toku suđenja proporcionalno 
legitimnom cilju zaštite autoriteta sudstva, s tim da takve iskaze sudovi uvijek 
moraju procijeniti objektivno i bez ličnih predubjeđenja. 


AP 3408/06 - ograničenje političkog izražavanja političkoj stranci u izbornoj kampanji 
kako bi se spriječilo širenje govora mržnje; nema kršenja prava iz člana 10. Evropske 
konvencije 


Odlukom Centralne izborne komisije (CIK) apelantu, političkoj stranci, izrečena je novčana 
kazna od 10.000 KM zato što se u predizbornoj kampanji, prilikom pozivanja građana na 
predizborni skup, puštala pjesma ,Spremte se, spremte četnici, krvavi se sprema boj, spremte 
se, spremte četnici, silna če borba da bude [...]". Ovu odluku je u žalbenom postupku potvrdio 
Sud Bosne i Hercegovine, koji je obrazložio da je CIK pravilno zaključio da je apelant, na 
navedeni način, koristio jezik koji može navesti ili podstaći na nasilje ili širenje mržnje, čime 
je prekršio pravila propisana Izbornim zakonom. Apelant je smatrao da mu je kažnjavanjem 
prekršena sloboda izražavanja zato što se radi o ,svečanoj poemi (himni) koja je kao takva 
registrirana u [Sudu] i koja ničim ne izaziva nasilje i mržnju, te da takav zaključak mogu izvesti 


samo zlonamjerni politički protivnici“. 


Ustavni sud je ocijenio da je, s obzirom na specifičnost aktuelne situacije u Bosni i 
Hercegovini i na percepciju emitirane pjesme u širem kontekstu u Bosni i Hercegovini, 
nesporno da se njeno emitiranje može podvesti pod ograničenje propisano Izbornim zakonom, 
te da je takvo ograničenje „s aspekta trenutnog stanja u BiH" neophodno. Osim toga, Ustavni 
sud je zaključio da se ovakvim ograničenjem na apelanta ne stavlja pretjeran teret budući da je 
ono proporcionalno cilju šire društvene zajednice - očuvanju javne bezbjednosti i sprečavanju 
nereda. 


AR Komentar 
= 


lako je malo prostora za ograničenje političkog govora, država ima obavezu 
obezbijediti da političke partije i kandidati svojim izjavama u predizbornim 
kampanjama ne prekoračuju granice slobode izražavanja. Naime, iako političke 
partije i njihovi kandidati imaju pravo da javno brane i promoviraju svoje 
političke stavove, oni moraju izbjegavati da to čine na način koji podstiče rasnu 
diskriminaciju ili kojim se vrijeđaju ili ponižavaju pripadnici manjinskih grupa, 
zato što takvo ponašanje može izazvati reakcije u javnosti koje su nespojive s 
mirnom društvenom atmosferom i tako potkopati povjerenje u demokratske 
institucije. Naročito se, prilikom ocjene da li se radi o neprihvatljivim izjavama 
u predizbornoj kampanji, mora uzeti u obzir sveukupna politička situacija i 
kontekst. 

3. Pravo iz člana 10. i pristup informacijama 


LUMMI 


v 


Clan 10. Evropske konvencije garantira i pravo na primanje informacija koje su drugi spremni 
pružiti, a u izuzetnim slučajevima njim se garantira i pravo na primanje informacija koje su u 
posjedu vlasti, kada je to u javnom interesu. Ovo je pitanje čije je rješavanje i pred Evropskim 
sudom prošlo ,uočljivu evoluciju u korist priznavanja, pod odredenim uvjetima, prava na 
slobodu pristupa informacijama kao sastavnog dijela slobode da se primaju i dijele informacije 
iz člana 10. Konvencije“. Osim predmeta koji su se ticali prava na pristup informacijama 
koje su bile relevantne za privatni život pojedinca, te predmeta koji su se ticali prikupljanja 
informacija kao ključnog pripremnog koraka u novinarstvu, Evropski sud je u predmetu MHB 
protiv Madarske ukazao i na noviji razvoj prakse u predmetima u kojima je Evropski sud utvrdio 
da je postojalo miješanje u pravo iz člana 10. Evropske konvencije u situacijama u kojima je 
podnosiocima zahtjeva pravo na pristup informacijama bilo priznato domačim zakonom ili čak 
i sudskom presudom, ali su domaće vlasti propustile da te zakone primijene. Evropski sud je 
naročito istakao da ,član 10. ne prenosi na pojedinca pravo na pristup informacijama koje su 
pod kontrolom javne vlasti, niti stvara obavezu za državu da takve informacije pruži pojedincu". 
Međutim, takva obaveza može proizači u dva slučaja: prvo, kada je ,otkrivanje informacija 
naložio sud" i, drugo, u okolnostima kada je „pristup informacijama instrumentalan za uživanje 
u pravu na slobodu izražavanja, naročito na slobodu da se primaju i prenose informacije! i 
kada odbijanje predstavlja miješanje u to pravo".% Pri ocjeni da li ima miješanja u pravo na 
slobodu izražavanja, odnosno u pravo na pristup informacijama kao dijelu tog prava, moraju 
se cijeniti sljedeći relevantni kriteriji: a) svrha zahtjeva za pristup informacijama, b) priroda 
informacije koja se traži, c) uloga podnosioca i d) postojanje i dostupnost informacija. 


Praksa Ustavnog suda 


AP 461/16 - pristup informacijama; 
pitanje da li postoji miješanje u ovo pravo 
mora biti ispitano prema relevantnim 
kriterijima, a na apelantu je teret 
dokazivana; nema kršenja 


PODSJETIMO SE... 


Kriteriji za ocjenu da li ima miješanja 
u pravo na pristup informacijama kao 
dijelu člana 10. Evropske konvencije su: 


Apelantica, nevladina organizacija, I I 
podnijela je apelaciju protiv odluka kojima joj svrha zahtjeva za pristup 
je uskraćen pristup određenim informacijama informacijama, u I "= 
(spisak članova Komisije za izbor idejnog priroda informacije koja GE trazi, 
rješenja revitalizacije i remodelacije jednog uloga podnosioca i postojanje | 
objekta i zapisnici sa sastanaka te komisije) dostupnost informacija koje se 
zato što ih je nadležni javni organ proglasio traže. 
izuzetkom od objavljivanja radi zaštite procesa 
donošenja odluke. Apelantica je smatrala da 


joj je na ovaj način prekršeno pravo iz člana 10. Evropske konvencije. 








33 Magyar Helsinki Bizottsag protiv Mađarske (Mađarski helsinški komitet, u daljnjem tekstu: MHB, presuda Evropskog suda 
od 8. novembra 2016. godine, zahtjev broj 18030/11). 
34 Ibid., tačka 156. 

Ustavni sud je najprije ispitao da li i u kojoj mjeri pravo na pristup informacijama pod 
kontrolom javne vlasti ulazi u okvir prava člana 10. Evropske konvencije te, ako ulazi, da li 
postoji miješanje u to apelantičino pravo. Razmotrivši relevantnu praksu Evropskog suda u 
sličnim slučajevima i činjenicu da je apelantica nevladina organizacija koja bi, slično medijima, 
mogla imati ulogu „društvenog kontrolora vlasti“, Ustavni sud je, suprotno svojoj ranijoj praksi, 
zaključio da pravo na slobodu pristupa informacijama, u okolnostima konkretnog slučaja, ulazi 
u okvir člana 10. Evropske konvencije. Što se tiče pitanja da li ima miješanja u apelantičino 
pravo na slobodu izražavanja Ustavni sud je, primijenivši kriterije Evropskog suda, zaključio 
da apelantica nije argumentirala koja je bila svrha traženja spornih informacija, odnosno na 
koji način je traženjem spornih informacija željela na bilo koji način doprinijeti nekoj debati od 
javnog interesa, odnosno da apelantica nije ni pokušala pokazati da postoji neki javni interes 
zbog kojeg bi takve informacije trebale biti objavljene. Osim toga, Ustavni sud je naveo da 
apelantica nije obrazložila koje su oblasti i ciljevi njenog djelovanja, kao ni to da li se sporne 
informacije tiču nekih njenih konkretnih aktivnosti i da li se tiču nekog pitanja od interesa 
za javnost. Stoga je zaključeno da odbijanjem apelantici pristupa spornim informacijama 
nadležni organ i sudovi nisu ni na koji način naštetili apelantičinom pravu na slobodu pristupa 
informacijama, zbog čega nije bilo miješanja u njeno pravo iz člana 10. Evropske konvencije. 


X Komentar 

Nakon Sto je pitanje pristupa informacijama, kao dio prava iz Clana 10. Evropske 
konvencije, dugo odbacivao kao ratione materiae neprihvatljivo, Ustavni sud je 
detaljno ispitao praksu Evropskog suda i s njom je uskladio svoju praksu. U 
odluci je detaljno iznesena evolucija stavova Evropskog suda i način primjene 
relevantnih kriterija u odnosu na slobodu pristupa informacijama kao dijela 
prava na slobodu izražavanja. 


4. Praksa sudova u Bosni i Hercegovini 


s-a-s-s.....a..aao..v.n 
: 
35 
4.1. Praksa Vrhovnog suda Republike Srpske 
o. m s 
Dosuđivanje nematerijalne štete za klevetu 


Nije potrebno da oštećena strana izvodi dokaze na okolnosti pretrpljenih duševnih boli 
zbog klevete. 


Presuda Okružnog suda u Banjaluci broj 71 0 P 048751 11 Gž od 4. maja 2012. godine 


„Pravična naknada kao oblik otklanjanja posljedica štete nanesene klevetom 
sastoji se od isplate novčanih sredstava kao satisfakcije za pretrpljenu nematerijalnu 
štetu kojom bi se uspostavila psihička ravnoteža u pogledu povrede prava ličnosti, 
shodno odredbi člana 200. ZOO. 





35 Komentare uz odluke Vrhovnog suda napisao je sudija VSRS Senad Tica. 

Prvostepeni sud je prilikom utvrđivanja visine pravične naknade vodio računa 
da dosuđena naknada odgovara značaju povrijeđenog dobra i specifičnostima 
konkretnog slučaja, imajući u vidu način na koji je povreda učinjena, i to putem 
RTV javnog servisa, da je emisiju u kojoj je emitiran neistinit sadržaj gledao veliki 
broj ljudi, te okolnostima da je tužilac u periodu objavljivanja bio politička i javna 
ličnost, uvažavajući strukturu ličnosti s aspekta subjektivnog doživljaja, činjenicu 
da tuženi nisu ponudili dokaz o tome da su od nadležnih institucija pokušali da 
zatraže podatak o postojanju ili nepostojanju krivičnih osuda protiv tužioca ili da 
demantiraju neistine koje su iznijeli. 


Slijedom ovoga, pravilna je odluka prvostepenog suda da je adekvatna novčana 
naknada iznos od 5000,00 KM po svakoj učinjenoj kleveti.“ 


Presuda VSRS broj 71 0 P 048751 12 Rev od 1. aprila 2015. godine 


»lako je tačna tvrdnja revidenata da tužilac tokom postupka nije izveo niti jedan 
dokaz na okolnost postojanja duševnih boli zbog povrede ugleda, ovaj sud nalazi 
da se u postupcima za naknadu štete po Zakonu o zaštiti od klevete, dokazivanje 
činjenice postojanja duševnih boli zbog povrede ugleda oštećenog nije neophodno 
[...] Zakon o zaštiti od klevete je lex specialis u odnosu na ZOO te je neophodno 
ukazati na razliku u propisivanju prava na naknadu štete nanesene nečijem 
ugledu između ova dva zakona. ZOO u odredbi člana 200. stav 1. propisuje pravo 
na naknadu štete |...) za pretrpljene duševne boli zbog [...] povrede ugleda, dok 
ZZK u odredbi člana 11. stav 1. propisuje pravo [...] bez obzira na postojanje ili 
nepostojanje duševnih boli. Iz navedenog proizlazi da ZZK pravo na naknadu štete 
oštečenom propisuje po objektivnom kriteriju, što u krajnjem znači da nije nužno 
da je oštećeni pretrpio i duševne boli zbog narušavanja ugleda [...]. 


Prema ocjeni ovog suda nije bilo neophodno da tužilac dokazuje postojanje 
duševnih boli zbog narušavanja ugleda, niti postojanje svog ugleda, jer bi 
prebacivanje tereta dokazivanja postojanja vlastitog ugleda predstavljalo 
omalovažavanje i šikaniranje svakog lica na čiju štetu je učinjena kleveta. Naime, 
ugled je kategorija čije se postojanje pretpostavlja i koja označava društveni 
status i status pojedinaca u vlastitoj percepciji i percepciji trećih lica. Zbog toga bi 
eventualno bilo moguće dokazivanje nepostojanja ugleda tužioca, u kojem slučaju 
bi teret dokazivanja [...] bio na tuženim [...]." 


AR Komentar 
=i 


Reviziona odluka ukazuje na različitost pristupa utvrđenju naknade nematerijalne 
štete zbog klevete, tj. pravi se distinkcija izmedu odredbe člana 200. ZOO i člana 
11. stav 1. ZZK. Naime, ZZK daje pravo na naknadu štete samim utvrdenjem 
da je počinjena kleveta, pri čemu oštečena strana ne treba posebno dokazivati 
intenzitet i vrstu boli koju je pretrpjela usljed klevete, dok obaveza dokazivanja 


visine štete postoji po pravilima ZOO. Zato i nije potrebno da oštečena strana 
izvodi dokaze na okolnosti pretrpljenih duševnih boli (posebno ne vještačenja). 

Razlikovanje činjenica i vrijednosnih sudova 


Da bi se pravilno utvrdilo da li se radi o činjenicama ili vrijednosnim sudovima, moraju 
se uzeti u obzir i sve okolnosti konkretnog slučaja, pa i način prezentiranja u medijima, 
odnosno da li je nešto izrečeno kao tvrdnja ili kao sumnja. 


Presuda Osnovnog suda u Bijeljini broj 80 0 P 045385 13 P od 11. juna 2014. godine 


.Prema priloženim pismenima, u vezi sa spornim saopštenjem tužene Srne', 
proizlazi da je tužena na način kako su to tužioci naveli u tužbi, objavila saopštenje 
da postoje indicije da je V. T., vlasnik BN televizije, pokušao da medijski reketira 
predsjednika Republike Srpske M. D., da je T. od D. nedavno u telefonskom 
razgovoru zatražio da [...] sponzorira sa 2 000 000,00 KM za 2013. godinu da bi bio 
miran i da u protivnom neće biti najmirniji s najgledanijom televizijom, da je na 
navedenu ucjenu D. dao T. odgovor koji se našao na YouTubeu i na nekim portalima, 
da u Kabinetu predsjednika Republike Srpske nisu htjeli ni da demantiraju ni da 
potvrde tu informaciju i da su rekli da bezbjednosna i pravna služba predsjednika 
vrši analizu toga kako je T. telefonski razgovor s predsjednikom Republike tajno 
snimio i snimak pustio u javnost. Prema ocjeni tog suda, ne postoji osnov da se 
udovolji navedenim tužbenim zahtjevima tužilaca u skladu s odredbom člana 5. 
ZZK i člana 200. ZOO. Naime, nema odgovornosti tuženih za klevetu zbog toga što 
u navedenom saopštenju nema tvrdnje da je prvotužilac kao vlasnik BN televizije 
tražio u telefonskom razgovoru od predsjednika Republike Srpske M. D. da 
sponzorira BN televiziju da bi bio miran. [...] U konkretnom slučaju u navedenom 
saopštenju se samo spominje [...] da postoji sumnja da je prvotužilac na navedeni 
način pokušao da medijski reketira predsjednika M. D.“ 


Drugostepeni sud je ,preuzeo činjenično i pravno obrazloženje prvostepene odluke i nije 
posebno obrazlagao svoju odluku. 


Presuda Vrhovnog suda Republike Srpske broj 80 0 P 045385 15 Rev od 9. februara 2017. 
godine 


»Da bi postojala odgovornost za štetu nanesenu klevetom, neophodno je da 
prenesene informacije (činjenice) nisu istinite. 


U konkretnom slučaju, spornim saopštenjem na internetskoj stranici prvotuženog, 
s obzirom na njegov sadržaj, kako to pravilno zaključuju nižestepeni sudovi, nisu 
prenesene informacije, pa se time ne radi o izražavanju u smislu odredbe člana 
9. ZZK. Naime, imajući u vidu da je naslov spornog saopštenja stavljen sa znakom 
pitanja, te da je preneseno da postoje indicije o reketiranju, ali nije navedeno da je 
izvršeno reketiranje, ne može se raditi o prenošenju informacije, već je u pitanju 
prenošenje postojanja sumnje. Stoga, konkretno prenošenje nije dovoljno za 
zasnivanje odgovornosti tuženih. Prema tome, tužioci se u reviziji neosnovano pozivaju 
na odredbu člana 5. ZZK kao osnov za zasnivanje odgovornosti, te neosnovano ističu 
da se radi o prenošenju lažne vijesti zato što ona nije provjerena jer je već rečeno 
da se ne radi o prenošenju informacije, u kojem slučaju bi na tuženima bio teret 
dokazivanja da se radi o iznošenju istinitih činjenica.“ 

Kako bi se moglo razlikovati da li se radi o izjavi o činjenicama ili o vrijednosnom 
sudu (u konkretnoj parnici Sud je koristio izraz ,sumnja“), nužno je cijeniti 
sve okolnosti slučaja, pa tako i način prezentiranja stvari u sredstvima javnog 
informiranja, tj. da li u konkretnom slučaju sam naslov ili sadržaj teksta 
nesumnjivo sugeriraju na zaključak da je reketiranje postojalo ili ostavlja 
dovoljan prostor da takvog zaključka nema i da je on prepušten svakom čitaocu 
zasebno. 


Politička debata 


Politička debata dopušta veći stepen slobode izražavanja, pa čak i korištenje 
neprimjerenog jezika, naročito kada se radi o iznošenju vrijednosnih sudova, a ne činjenica. 


Presuda Okružnog suda u Trebinju broj 95 0 P 009397 12 Gž od 23. augusta 2013. godine 


»Izgovorene riječi tuženog pred novinarima na konferenciji za štampu koju je 
sazvao sam tuženi u prostorijama Partije demokratskog progresa u Trebinju 20. 
oktobra 2010. godine valja cijeniti uzimajući u obzir okolnosti slučaja [član 6. stav 
1. Zakona o zaštiti od klevete). Tuženi je izjavu dao kao predstavnik političke stranke 
kojoj pripada te kao narodni poslanik u Narodnoj skupštini Republike Srpske, 
dakle kao politički funkcioner. Riječi tuženog iznesene pred novinarima, prema 
mišljenju tog suda, u suštini predstavljaju vrijednosnu ocjenu, a ne iznošenje 
činjenica. Izneseno sporno mišljenje tuženog pred novinarima, u prostorijama 
partije kojoj pripada, u suštini je sastavni dio retorike i političke borbe. lako riječi 
spornog izražavanja tuženog mogu biti neugodne za tužioca, to ipak ne može da 
ograniči pravo na slobodu izražavanja, pogotovo u sklopu kritike nekoga ko obavlja 
značajnu javnu funkciju, u konkretnom slučaju funkciju tužioca kao direktora Fonda 
PIORS. Kod ovakve vrste izražavanja dopušten je veći stepen pretjerivanja, pa čak 
i provociranje. Izražavanje tuženog predstavlja određenu vrstu političke debate 
iznošenjem kritike na rad tužioca kao direktora Fonda PIORS, što uključuje i njegovo 
opće znanje i vještine koje se tiču obavljanja javne funkcije. | prema odredbi člana 
9. Deklaracije o slobodi političke debate koju je donijelo Vijeće ministara Vijeća 
Evrope, u političkoj debati je dopušten veći stepen slobode izražavanja.“ 


Presuda Vrhovnog suda Republike Srpske broj 95 0 P 009397 14 Rev od 6. oktobra 2016. 


godine 


,Ocjenom sadržaja navedenog izražavanja proizlazi da je pravilan zaključak 
nižestepenih sudova da se, u suštini, osim u neznatnom dijelu navoda o dilovanju' 
s bankama radi o izražavanju mišljenja, odnosno vrijednosnih sudova (što nije 
podložno dokazivanju), a ne o iznošenju činjenica (čije se postojanje može 
dokazati). Navedene vrijednosne sudove tuženi je iznio kao lider političke stranke i 
narodni poslanik, te kao lice koje je do 2009. godine bilo zaposleno u Fondu PIORS 


i koje se bavilo problematikom penzijsko-invalidskog osiguranja, a oni se suštinski 


Praksa sudova u Bosni i Hercegovini u pogledu prava na slobodu izražavanja >>> 


SADRZAJ 


47 


svode na način funkcioniranja Fonda PIORS i tužiočevu sposobnost da upravlja 
radom takve institucije. Kad se prihvate revizioni navodi da sloboda izražavanja 
nije neograničena i navodi da se isti standardi primjenjuju kada je oštećeni javni 
službenik (član 5. stav 3. Zakona o zaštiti od klevete), imajući u vidu okolnosti u 
kojima je sporno izražavanje izneseno (lider te stranke sporno izražavanje iznio 
u prostorijama političke stranke, što izražavanju daje karakter političke debate, 
izražavanje predstavlja iznošenje mišljenja, nije dokazano da su ga prenijeli mediji, 
izražavanje se tiče pitanja od političkog i javnog interesa), bez obzira na to što je ono 
u pojedinim dijelovima izneseno na neprimjeren način (što je opet često svojstveno 
političkim istupima), proizlazi da je pravilan zaključak nižestepenih sudova da se 
u konkretnom slučaju imaju primijeniti izuzeci od odgovornosti u smislu odredbe 
člana 6. Zakona o zaštiti od klevete. 


X Komentar 
= 


Političke debate i istupi političkih čelnika, posebno onih koji su poznati široj 
javnosti, stavljaju pred sud težak zadatak da ocijeni da li iznesene činjenice 
predstavljaju njihovo političko mišljenje o nekom licu, pa im to daje ,širu" 
slobodu izražavanja od uobičajene, ili pak i za njih vrijede kriteriji ograničenja 
slobode izražavanja. 


Način pribavljanja informacija i istinitost (postupanje u ,dobroj namjeri“) 


Izvještavanje o radu direktora javnog preduzeća, pri čemu su uloženi razumni napori u 
potvrđivanje činjenica, predstavlja osnov za bona fide odbranu novinara. 


Presuda Osnovnog suda u Trebinju broj 95 0 P 007120 10 P od 15. januara 2013. godine 


„Što se tiče samih izražavanja na kojima tužilac zasniva svoj tužbeni zahtjev za 
naknadu štete, Sud nalazi da su u citatima iz tužbe sadržane dvije vrste izražavanja. 
Jedna su ona koja u većoj ili manjoj mjeri sadrže činjenične tvrdnje koje je moguće 
provjeriti u smislu njihove vjerodostojnosti i koje se mogu podvesti pod odredbe 
Zakona o zaštiti od klevete shodno članu 4. stav 1. tog zakona. Druga obuhvataju 
štetne radnje kojima se povreduje ugled, čast i druga prava ličnosti iz člana 200. 
stav 1. ZOO. Sud je u prvu grupu uvrstio navode da je tužilac počinio teška krivična 
djela i da je osuđen na uvjetnu kaznu zatvora. Pri tome je imao u vidu da je ta 
kazna brisana pa se ima smatrati da tužilac nije ni osuđivan, pa je u vrijeme takvog 
izražavanja iznesen netačan podatak o njegovoj osuđivanosti. Nije tačan ni podatak 
da je tužilac protivzakonito otkupio trosoban stan jer to ničim nije dokazano, kao ni 
navodi o izgradnji višemilionskog zdanja nove upravne zgrade i o prijemu partijskih 
i koalicionih drugara na razna mjesta u preduzeće u kojem je direktor.“ 


Presuda Okružnog suda u Trebinju broj 95 0 P 007120 13 Gž od 24. juna 2014. godine 


„Prema mišljenju ovog suda, upravo se može uzeti da je izražavanje tuženih 
u spomenutom tekstu bilo razumno. U konkretnom slučaju, novinar je imao 

legitiman cilj da objavi ono što je značajno za javnost, a uloženi su razumni napori s 
ciljem potvrđivanja činjenica. Novinar, kao i svako drugo fizičko lice koje je redovno 
ili profesionalno uključeno u novinarski posao traženja, primanja ili saopštavanja 
informacija javnosti, čak i kad je dobio informaciju od povjerljivog izvora, nije dužan 
saopštiti izvor informacije, kako je to i propisano u odredbi člana 10. stav 1. Zakona 
o zaštiti od klevete. Kada novinar ima legitiman cilj, kada je u pitanju nešto značajno 
za javnost i kada su uloženi razumni napori u potvrđivanje činjenica, mediji se neće 
smatrati odgovornim čak ni u slučaju da se ispostavi da su činjenice bile neistinite. 
Takav zaključak proizlazi i iz prakse Evropskog suda i Ustavnog suda Bosne | 
Hercegovine prema kojoj se, čak i u pogledu činjenica, priznaje odbrana na osnovu 
iskrene namjere u pružanju medijima 'prostora za grešku' (Evropski sud, Dalban 
protiv Rumunije, Presuda broj 28114/95 od 28. septembra 1999. godine). Stoga 
je i legitiman cilj novinara da izvijesti javnost o radu direktora javnog preduzeća, 
uključujući i iznošenje vrijednosnih sudova o njegovom radu i činjenica koje su 
tačne. Sporni tekst nije zadirao u tužiočev privatni život, nego se isključivo odnosio 
na njegov profesionalni rad." 


Presuda Vrhovnog suda Republike Srpske broj 95 0 P 007120 14 Rev od 8. septembra 2016. 
godine 


„U konkretnom slučaju spornim televizijskim prilogom prenesene su 
informacije (činjenice) koje su podložne dokazivanju i koje mogu dovesti do 
zasnivanja odgovornosti, osim vrijednosnog suda da je tužilac bio bezbjednosno 
interesantno lice, a ta vrijednosna ocjena nije podobna za dokazivanje [...] pa za 
navedeni vrijednosni sud, saglasno odredbi člana 6. stav 1. tačka a) Zakona o zaštiti 
od klevete, ne može doči do zasnivanja odgovornosti. 


Osnovano se u revizionim navodima ističe da je [...] pogrešno naveo da je 
Rješenjem broj Kv 4530/09 od 24. novembra 2009. godine izvršeno brisanje 
izrečene kazne tužiocu poslije objavljivanja spornog televizijskog priloga kod 
toga da je prilog objavljen 23. decembra 2009. godine (što znači nakon brisanja 
izrečene kazne), kao i što se mogu prihvatiti revizioni navodi koji se tiču nastupanja 
zakonske rehabilitacije. Medutim, bez obzira na navedeno, a imajuči u vidu 
dokumentaciju koju je prvotuženi pribavio prije objavljivanja spornog priloga 
(koja se tiče tužiočeve osudivanosti), te da mu nisu morali biti poznati zakonski 
uvjeti koji se tiču postupka rehabilitacije, nema mjesta zaključku o postojanju 
odgovornosti jer do toga može doči samo ako je izražavanje izneseno namjerno 
ili usljed nepažnje (član 5. stav 2). 


U vezi s navodima iz spornog priloga koji se tiču tužiočeve osudivanosti, 
drugostepeni sud je imao u vidu da je tuženi te činjenice ‘crpio’ iz pravosnažne 
presude krivičnog suda broj K-199/04 od 9. marta 2005. godine i dopisa Osnovnog 
suda u Trebinju broj 095-0-SU-09-000588 od 7. decembra 2009. godine (ti dokazi 
su čitani pred prvostepenim sudom), pa je na osnovu navedenog izveo pravilan 
zaključak da se radi o izražavanju koje je, u suštini, istinito i razumno. Osim toga, 
drugostepeni sud je pravilno cijenio da je u konkretnom slučaju prvotuženi kao 
novinar imao legitiman cilj da izvijesti javnost o radu direktora jednog javnog 
preduzeća (pri čemu su, suprotno revizionim navodima, uloženi razumni napori u 

potvrđivanje činjenica), te da se u takvoj situaciji mediji neće smatrati odgovornim 
čak i u slučaju da se ispostavi da su činjenice bile neistinite.“ 


XÈ Komentar 
= 


Iz obrazloženja slijedi da je revizioni sud većinom prihvatio da se radi o iznošenju 
činjenica, ada se samo jedno izražavanje moze cijeniti kao vrijednosni sud, ali ipak 
u konačnici nalazi da je novinar uložio razuman trud da pribavi dokumentaciju 
potrebnu za sporni prilog, dakle da je postupao bona fide. Potrebno je voditi 
računa o tome da iznošenje svake neistine ne predstavlja, samo po sebi, klevetu. 
Samo ona kleveta koja je nanijela štetu ugledu odredenog lica je predmet 
zaštite ZZK, a novinar se, pod odredenim uvjetima, može odbraniti i za iznesenu 
neistinu ako dokaže da je postupao s dobrom namjerom. 


Kada je tuženi sporni sadržaj iznio u sudskom postupku kojem se bio dužan odazvati 


kao svjedok ne može se smatrati da se radi o ,prenošenju trećem licu" jer sud nema to 
svojstvo u smislu odredbe člana 5. ZZK. 


Presuda Okružnog suda u Trebinju broj 95 1 P 000924 16 Gž 2 od 22. januara 2016. godine 


„Kada se radi o lažnom svjedočenju datom pred Haškim sudom, onda se radi o 
nepoštovanju Haškog suda zbog lažnog svjedočenja pred tim sudom. Osim toga, 
i da je tužba blagovremena, kako to prvostepeni sud pravilno obrazlaže, postoji 
izuzetak od odgovornosti iz člana 6. stav 1. tačka b) Zakona o zaštiti od klevete 
ako je lice koje je navodno prouzrokovalo štetu bilo po zakonu obavezno iznositi ili 


pronositi izražavanje u toku zakonodavnog, sudskog i upravnog postupka. 


Tuženi je kao svjedok pred Haškim sudom 2. februara 2010. godine u krivičnom 
predmetu protiv S. Ž., bivšeg načelnika CJB u Banjaluci, i M. S., bivšeg ministra 
Unutrašnjih poslova Republike Srpske, iznio sporno izražavanje, dakle u toku 
sudskog postupka koji naprijed navedena zakonska odredba ima u vidu." 


Presuda Vrhovnog suda Republike Srpske broj 95 1 P 000924 16 Rev od 18. januara 2017. 


godine 


»Medutim, nižestepeni sudovi neosnovanost tužbenog zahtjeva nisu zasnovali 
samo na prigovoru zastare, već su ocjenom izvedenih dokaza zaključili da tuženi 
nije počinio krivično djelo klevete, zasnivajući takav stav na odredbi člana 6. stav 1. 
tačka b) ZZK. Pravilan je zaključak drugostepenog suda da ne postoji odgovornost 
tuženog imajući u vidu izuzetak propisan članom 6. stav 1. tačka b) ZZK jer je 
tuženi izražavanje spornog sadržaja iznio u sudskom postupku kojem se bio dužan 
odazvati kao svjedok i ne radi se o prenošenju trećem licu jer sud nema to svojstvo 
u smislu odredbe člana 5. ZZK." 

AR Komentar 
= 


Stav iz ove revizione odluke — da se ne radi o prenošenju trećem licu jer sud 
to svojstvo nema u smislu odredbe člana 5. ZZK - nije jedinstven u sudskoj 
praksi. Naime, Okružni sud u Banjaluci je u drugoj presudi (71 0 Mal 189604 17 
Gz] zauzeo stav da se izražavanje advokata kao punomoćnika u toku sudskog 
ročišta smatra izražavanjem koje je dostupno trećim licima jer su bili prisutni 
sudija, zapisničar, tužilac i punomočnici tuženog. Stoga ostaje otvoreno pitanje 
ko se u sudskom postupku može podvesti pod pojam „javnosti“ kada se ima 
u vidu odredba člana 120. stav 1. ZPP, odnosno da li se navedena lica (sudija, 
zapisničar, stranke ili njihovi punomoćnici) mogu smatrati ,trećim licima". 


4.2. Praksa Okružnog suda u Banjaluci? 


Uvredljivo izražavanje, koje je punomoćnik stranke iznio na ročištu u parničnom 
postupku, a koje se odnosi na protivnu stranku, predstavlja klevetu u smislu člana 5. stav 
1. Zakona o zaštiti od klevete, a okolnost da je izražavanje izneseno pred užim krugom lica 
koja su prisustvovala ročištu Sud je cijenio prilikom odlučivanja o visini štete. 


Presuda Osnovnog suda u Banjaluci broj 71 0 Mal 189604 17 Mal od 25. oktobra 2017. godine 


»Medu parničnim strankama je sporno da li su riječi tuženog konstatirane na 
raspravnom zapisniku upućene tužiocu, i to: Tužilac je sklon zloupotrebama i 
ovdje se radi o zloupotrebi i posla koji je obavljao kao punomoćnik, ovdje se radi 
o tužiočevoj prijetnji upućenoj tuženom, mi imamo materijalne dokaze šta je sve 
tužilac radio prema tuženom, počev od prijetnje fizičke likvidacije, pa prijetnje 
sudom, pa do svega onog što nije poznato za normalnu komunikaciju tužioca | 
tuženog u pravnom sistemu, punomoćnik ima lično iskustvo s tužiocem, koliko je 
tužbi u ime tzv. međunarodne zajednice podnio protiv mnogo ljudi, pa i u odnosu 
na tuženog, prema njemu je počinio krivična djela reketiranja, pokušaja iznude i 
ozbiljne prijetnje, naravno, da je pravni sistem izgrađen, do ovakve tužbe nikad 
ne bi došlo [...]', neistinite informacije, te da li imaju elemente klevete tužioca, 
odnosno da li je tužiocu (njegovom ugledu) nanesena šteta i da li je tužilac trpio 
duševne bolove zbog povrede ugleda. [...] 


Tužilac tokom postupka nije dokazao stepen i jačinu duševne boli zbog povrede 
časti i ugleda, u čemu se ta bol ogleda, te koje su posljedice. Sporna rečenica 
dio je izlaganja punomoćnika na raspravni zapisnik u spomenutom predmetu, 
a toj raspravi su, osim tužioca, prisustvovala dva advokata, postupajući sudija | 
daktilograf. Sadržaj tog raspravnog zapisnika dostupan je Sudu i strankama u 
postupku, ali ne i široj javnosti. Pojam čast obuhvata svijest čovjeka o vlastitoj 
vrijednosti (unutrašnja subjektivna čast), a ugled, odnosno dobro ime, vrijednost 
koju oštećeni ima u društvu i njegovo uvažavanje od drugih lica. 





36 Komentare uz praksu Okružnog suda u Banjaluci dala je sutkinja tog suda Biljana Majkić-Marinković. 


Praksa sudova u Bosni i Hercegovini u pogledu prava na slobodu izražavanja >>> 51 


SADRŽAJ 


Povreda časti i ugleda može imati za posljedicu dosudu naknade neimovinske 
štete samo onda kada je izuzetno teška i kada je kod oštećenog lica izazvala 
naročito jaku bol. 


U konkretnom slučaju tužilac nije, shodno odredbama čl. 7. i 123. ZPP, dokazao 
da mu je predmetnom rečenicom izazvana naročito jaka bol usljed povrede časti i 
ugleda. Tužilac nije dokazao da mu je povrijeđena vrijednost koju on ima u društvu 
i njegovo uvažavanje od drugih lica, posebno zato što tužilac nije dokazao da je 
rečenica kojom mu je povrijeđena čast i ugled bila poznata čak ni užoj, a posebno 
široj zajednici (većem broju lica), tako da navodi iz te rečenice, prema ocjeni Suda, 
nisu umanjili vrijednost i uvažavanje koje tužilac ima kod drugih lica. Postupak je 
pravosnažno okončan još 2015. godine, a šira javnost nije imala nikakvu spoznaju 
o postupku u tom predmetu pa da bi se negativne konotacije tog postupka mogle 
odraziti na tužiočevu ličnost i štetiti njegovom ugledu. 


Presuda Okružnog suda u Banjaluci broj 71 0 Mal 189604 17 Gž od 7. februara 2018. godine 


„U konkretnom slučaju, a imajući u vidu sadržaj izjave tuženog, izražavanje tuženog 
na održanoj raspravi pred prvostepenim sudom [...] koje je konstatirano na raspravnom 
zapisniku [...] u dijelu tužilac je sklon zloupotrebama i ovdje se radi o zloupotrebi posla 
koji je obavljao kao punomočnik, ovdje se radi o tužiočevoj prijetnji upučenoj tuženom, 
mi imamo materijalne dokaze šta je sve tužilac radio prema tuženom, počev od prijetnje 
fizičke likvidacije, pa prijetnje sudom, pa do svega onog što nije poznato za normalnu 
komunikaciju tužioca i tuženog u pravnom sistemu, punomoćnik ima lično iskustvo s 
tužiocem koliko je tužbi u ime tzv. međunarodne zajednice podnio protiv mnogo ljudi, 
pa i u odnosu na tuženog' i prema shvatanju ovog suda nema karakter klevete kako 
je definira odredba člana 5. stav 1. ZZK, a koja bi uzrokovala štetu tužiočevom ugledu 
i dostojanstvu i koju bi tuženi bio dužan nadoknaditi. Opisano izražavanje tuženog 
predstavlja iznošenje mišljenja tuženog (vrijednosni sud), pa je u smislu člana 6. stav 
1. tačka a) ZZK isključena odgovornost tuženog. 


Pravilno je prvostepeni sud zaključio da tužilac tokom postupka nije dokazao da 
mu je navedenom izjavom, koja ima karakter iznošenja mišljenja (pobliže opisano 
u obrazloženju te presude), pričinjena nematerijalna šteta u vidu duševnih bolova 
zbog povrede časti i ugleda, što je uvjet za dosuđivanje novčane naknade u smislu 
člana 200. ZOO za izražavanje mišljenja uvredljivog sadržaja, pa je prvostepena 
presuda u tom dijelu zasnovana na pravilnoj primjeni materijalnog prava. 


Nasuprot navedenom, izražavanje tuženog na održanoj raspravi pred 
prvostepenim sudom u dijelu navoda tužilac je prema tuženom počinio krivična 
djela reketiranja, pokušaja iznude i ozbiljne prijetnje’ predstavlja iznošenje 
činjenica podobnih za dokazivanje. Na održanoj raspravi pred prvostepenim 
sudom u vrijeme navedenog izražavanja tuženog iz ove parnice bili su prisutni 
sudija, zapisničar, tužilac i punomoćnici tuženog, advokati iz Banjaluke, tako da 
je iznošenjem navedenih činjenica tuženi trećem licu identificirao tužioca kao 
izvršioca krivičnih djela reketiranja, pokušaja iznude i ozbiljne prijetnje tuženom. 
Prema stavu tog suda, navedeno izražavanje tuženog ima karakter klevete u 
smislu člana 5. stav 1. ZZK. Tuženi je u vrijeme spornog izražavanja zastupao [...] 

u parnici kao advokat, pa je bio obavezan da se pridržava pravila profesionalnog 
ponašanja, te da doprinese radu pravosuđa i tako održi povjerenje javnosti u 
njega. Tuženi [...] u toku postupka nije izvodio dokaze na okolnosti da je njegovo 
izražavanje u parnici u kojoj je zastupao [...] tuženog u suštini istinito. Kako tuženi 
nije dokazao istinitost izražavanja koje je iznio na raspravi pred prvostepenim 
sudom, niti da je bio obavezan iznositi takvo izražavanje u sudskom postupku, 
Sud cijeni da ne postoje izuzeci od odgovornosti za klevetu propisani odredbom 
člana 6. ZZK pa da postoji odgovornost tuženog za sporno izražavanje koje ima 


karakter klevete. 


Navedenim izražavanjem koje je dostupno trećim licima povrijeđena je čast 
i ugled oštećenog (u ovom predmetu tužioca). Imajući u vidu da su čast i ugled 
moralne vrijednosne kategorije ikomponente ličnosti koje čine ljudsko dostojanstvo, 
čija je neprikosnovenost garantirana Ustavom Republike Srpske, povreda obje 
kategorije tužiočeve ličnosti izazvala je trpljenje duševnih bolova, što po zakonu 
predstavlja osnov za naknadu nematerijalne štete, pa je tuženi dužan nadoknaditi 
štetu koju je tužilac pretrpio. Pri utvrdivanju visine naknade nematerijalne štete 
Sud je imao u vidu i činjenicu da tuženi nije dokazao da je preduzeo mjere kojim 
bi se šteta ublažila (npr. opozivanje izjave, izvinjenje tužiocu). Sud cijeni da je 
novčani iznos od 500,00 KM adekvatna satisfakcija za nanesenu štetu koju je tuženi 
počinio iznošenjem navedenih činjenica jer je povreda ugleda izvršena u prisustvu 
manjeg broja lica, te su posljedice povrede ugleda manje u odnosu da je navedeno 
izražavanje saopšteno širem krugu lica." 


Xv Komentar 
=! 


Ovaj primjer pokazuje da je uvredljivo izražavanje koje je punomoćnik 
stranke iznio na ročištu u parničnom postupku, a koje se odnosi na protivnu 
stranku, kvalificirano kao kleveta. U ovom predmetu odlukom drugostepenog 
suda dosuđena je naknada štete zbog klevete. Naime, Sud je zauzeo stav 
da izražavanje neistinitih činjenica na račun stranke (tužioca) u parničnom 
predmetu koje je na ročištu iznio punomoćnik protivne stranke (tuženog), uz 
ocjenu cilja i svrhe informacije (da nije bilo potrebe da se sporne činjenice 
iznesu u predmetu u kojem je punomoćnik zastupao stranku), predstavlja 
klevetu u smislu odredbe člana 5. stav 1. Zakona o zaštiti od klevete. Dostupnost 
izražavanja, odnosno okolnost da je izražavanje izneseno pred užim krugom 
lica koja su prisustvovala ročištu Sud je cijenio prilikom odlučivanja o visini 
štete imajući u vidu i ostale činjenice relevantne pri odmjeravanju iznosa na 
ime naknade štete zbog klevete. 


Objavljivanje na internetskom portalu 
Kada je intervju koji je tuženi dao autoru članka koji se bavio pitanjem političke korupcije 
objavljen na internetskom portalu, onda tuženi nije pasivno legitimiran u sporu za zaštitu 


od klevete budući da on nije autor spornog teksta, nije ni urednik ni izdavač izražavanja, 
niti ima svojstvo lica koje je na neki drugi način kontroliralo sadržaj tog izražavanja. 

Presuda Osnovnog suda u Gradišci broj 72 0 Mal 055889 18 Mal 2 


wL..] Sud je utvrdio da je tuženi [...] da je autor teksta [novinar], te da je isti 
autor teksta objavio tekst intervjua s tuženim u kojem je, između ostalog, po tvrdnji 
autora, tuženi izjavio: U pitanju je politička korupcija, odnosno kupovina odbornika. 
Mi smo imali većinu od 21 odbornika i to je bila snaga koja je obećavala. O tome 
govori i to da smo sve i jednu odluku donijeli jednoglasno. Preko noći smo izgubili 
sedam odbornika i skupštinsku većinu. Za mene je to politička trgovina i smatram 
da tu ima dovoljno elemenata o kojim bi se počeli baviti istražni organi [...]'. Autor 
teksta je prenio da poziciju tuženog pokušava gotovo godinu dana da ospori 
politička grupacija oko lokalnog SNSD-a, dok će tuženi na svojoj poziciji ostati sve 
dok oni koji imaju zakonom propisan kapacitet da ga smijene ne odluče drugačije. 
Zatim da deblokada rada lokalnog parlamenta, zbog čega [G] ove godine još nije 
dobila budžet traje od februara 2015. godine kada je grupa odbornika u Skupštini 
općine [G] promijenila stranački dres i odbornički tabor. Da je nakon ove partijske 
transakcije 17 od 31 odbornika na sjednici [...] donijelo odluku o razrješenju dužnosti 
predsjednika Skupštine općine [...] člana Partije demokratskog progresa (PDP), da 
je za njegovog nasljednika izglasan odbornik Saveza nezavisnih socijaldemokrata 
[...], da je kao glavne aktere političke korupcije u [G] označio narodne poslanike [...] 
iz SNSD-a i [...] bivšeg SDS-ovca, kao i aktuelnog ministra prosvjete i kulture [...], 
da je [...] zajedno sa [...] prouzrokovao ovu političku krizu, da su na sjednici koja 
bi, da njen legitimitet pred nadležnim sudovima nije osporen, mogla konkurirati 
za Ginisovu knjigu rekorda, u jednom danu donesene odluke kojima se čak 54 lica 
smjenjuje s funkcija i isto toliko drugih postavlja na njihova mjesta, da je općinska 
vlast, međutim, osporila legitimitet tog zasjedanja i na njemu donesenih odluka, pa 
se slučaj našao pred sudom na čije rješenje se još čeka, što se ne bi desilo da su u 
protivničkom političkom taboru imali malo više strpljenja, da su preuzeli nasilnim 
putem, uz asistenciju sudske policije, kabinet predsjednika Općine i skupštinsku 
salu, na kojima su promijenili brave, da u [G] vlada status quo dok sudovi ne kažu 
konačnu riječ. 


Kako je šteta nanesena tužiocu tako što je sporni intervju objavljen [na jednom 
internetskom portalu], zatim i na [drugom] portalu i internetskoj stranici [...] 
političke stranke, kako je autor sporne objave - teksta [novinar], to je u kontekstu 
člana 5. Zakona o zaštiti od klevete RS osnovan prigovor pasivne legitimacije 
tuženog zbog čega je Sud odbio tužiočev tužbeni zahtjev kao neosnovan. [...] 


Upravo odredba člana 5. navedenog zakona regulira ko odgovara za klevetu. 
Tuženi nije autor spornog teksta, niti je urednik, a ni izdavač izražavanja, niti ima 
svojstvo lica koje je na neki drugi način kontroliralo sadržaj tog izražavanja. [...]" 


Presuda Okružnog suda u Banjaluci broj 72 0 Mal 055889 18 Gž 2 od 27. marta 2019. godine 


»Nespornim se u toku prvostepenog postupka pokazalo da je na internetskom 
portalu objavljen intervju tuženog pod naslovom Pobijedili smo političku korupciju“, 


čiji je autor teksta novinar [...]. Nesporno je i da su tu objavu pod naslovom ‘Pobijedili 
smo političku korupciju’ prenijeli i [TV] internetski portali portal političke stranke [...]. 


«< Praksa sudova u Bosni i Hercegovini u pogledu prava na slobodu izražavanja 


SADRŽAJ 


S obzirom na to da je tuženi u predmetnom slučaju, prema tvrdnjama tužbe, 
klevetu iznio u sredstvima javnog informiranja na internetskom portalu, u 
konkretnom slučaju primjenjuje se odredba člana 5. stav 1. Zakona o zaštiti od klevete 
kojom je propisano da su za klevetu iznesenu u sredstvima javnog informiranja 
odgovorni autor, odgovorni urednik, izdavač, kao i lice koje je na drugi način vršilo 
nadzor nad sadržajem tog izražavanja. Tuženi koji nije autor teksta nije pasivno 
legitimiran u slučaju kada je klevetničko izražavanje izneseno putem sredstava 
javnog informiranja. Pod autorom se ne smatra lice koje je dalo informaciju ili izjavu 
sredstvima javnog informiranja (u konkretnom slučaju tuženi), već se pod autorom, 
prema samom tekstu zakona, podrazumijeva lice koje obrađuje određenu temu u 
objavljenoj informaciji (u konkretnoj situaciji novinar [...]). Zbog toga, prema ocjeni 
ovog suda, za izražavanja u tekstu pod naslovom Pobijedili smo političku korupciju' 
bila bi odgovorna lica iz člana 5. stav 1. Zakona o zaštiti od klevete, a ne tuženi. Zbog 
navedenog, pravilno je prvostepeni sud odbio tužiočev tužbeni zahtjev nalazeći da 
tuženi nije pasivno legitimiran u ovoj pravnoj stvari.“ 


X Komentar 
= 


U ovom primjeru tuzbeni zahtjev za naknadu štete zbog klevete odbijen je zbog 
nedostatka pasivne legitimacije. U postupku je utvrđeno da je članak objavljen 
na konkretnim internetskim portalima, da je autor članka jedan novinar i da taj 
članak predstavlja intervju koji je tuženi dao tom novinaru kao autoru članka. 
Članak se bavi pitanjem političke korupcije, a tužilac je političar (poslanik u 
Skupštini RS). Redovni sudovi su zaključili da tuženi nije autor izražavanja, 
izdavač, kao ni lice koje je na efikasan način kontroliralo sadržaj izražavanja pa 
da slijedom toga nije ni lice odgovorno za klevetu u smislu odredbe člana 5. stav 
1. Zakona o zaštiti od klevete. 


4.3. Praksa Apelacionog suda Distrikta Brčko BiH 


Postoji odgovornost za klevetu javnog servisa kada je, bez prethodne provjere, objavio 
informaciju koju je dobio od službenih organa zato što nije dokazao da je učinio razumne 
napore da te informacije provjeri, te odgovornost javne ustanove koja je takve podatke 
dostavila nadležnom organu, iako je naknadno priznala da je napravljena greška u odnosu 
na tužiteljice. Visina štete koju su tužiteljice pretrpjele dokazana je vještačenjem koje je 
obavio vještak neuropsihijatar. 


Presuda Apelacionog suda DBBIH broj 96 0 P 075744 15 Gž od 23. septembra 2015. godine 
(povodom žalbe protiv Presude Osnovnog suda DBBIH broj 96 0 P 075744 14 P od 19. novembra 
2014. godine) 


»Prvostepenom presudom obavezan je tuženi javni servis da trima tužiteljicama isplati na 
ime naknade štete iznos od po 5.000 KM na ime naknade štete zbog klevete, dok je u odnosu 
na tuženu srednju školu tužbeni zahtjev odbijen. Osnovni sud je, izmedu ostalog, naveo da je u 
postupku utvrdeno da je tužena srednja škola dostavila Kancelariji gradonačelnika dopis da su 
svjedočanstva tužiteljica falsifikat i da ih ta srednja škola nije izdala. Naknadno je tužena dostavila 

drugi dopis u kojem je navedeno da je greškom utvrđeno da svjedočanstva tužiteljica nisu validna' 
i u prilogu dopisa dostavljene su kopije diploma. Takođe je utvrđeno da je tuženi javni servis objavio 
spisak imena zaposlenih s falsificiranim diplomama u Distriktu Brčko Bosne i Hercegovine 
gdje su, između ostalog, imenom i prezimenom navedene i tužiteljice. Prvostepeni sud je dalje 
obrazložio da je u odnosu na tuženu srednju školu tužbeni zahtjev odbijen zato što ta tužena 
podatke o diplomama tužiteljica nije iznosila u medije', već je utvrđeno da je urednik emisije u 
kojoj su objavljene sporne informacije (koje su objavljene i na internetskom portalu javnog servisa) 
potvrdio da su ih dobili od pravosudnih institucija Distrikta Brčko Bosne i Hercegovine". Takođe je 
utvrđeno da je tužena o grešci obavijestila Kancelariju gradonačelnika prije nego što je javni servis 
objavio spornu informaciju. Osnovni sud je zaključio da je tuženi javni servis mogao postupiti 
obazrivije i provjeriti tačnost informacije koja je prenesena (čime bi došlo do izbjegavanja štete)', 
pa, kako nije tako postupio, Sud je zaključio da je odgovoran za iznošenje neistinitog sadržaja 
u javnost. U odnosu na visinu naknade, Osnovni sud je obrazložio da je proveo vještačenje na 
okolnost dužine trajanja duševnih bolova tužiteljica zbog iznošenja neistinitog sadržaja, pa je na 
osnovu toga, pozivom na član 200. ZOO, svakoj dosudio po 5.000 KM." 


Apelacioni sud je preinačio prvostepenu 
presudu tako što je obavezao obje tužene 
da tužiteljicama solidarno isplate iznos koji 
je umanjio na po 3.000 KM. U obrazloženju 
je, izmedu ostalog, navedeno da je javni 
servis u žalbi istakao da nije uticao ,na 
podatke o diplomama tužiteljica“, več je 
samo „u originalu" prenio informaciju koju 
je izdala tužena srednja škola ,u granicama 
svoje nadležnosti“, da je spornu informaciju 
dobio od pravosudnih institucija DBBiH, 
te da je, nakon što je dostavljanjem tužbe 
na odgovor saznao da diplome tužiteljica 
nisu falsificirane, samoinicijativno u istoj 
emisiji ispravio iznesene navode. Međutim, 
Apelacioni sud je naveo da takvim navodima 
nije dovedena u pitanje pravilnost prvostepene 
odluke. Naime, uz poziv na Zakon o zaštiti 
od klevete, Apelacioni sud je ukazao da se 
mora praviti razlika između činjenica i vrijednosnih sudova, te budući da se u konkretnom 
slučaju radi o činjenicama, tuženi javni servis je bio u obavezi da pred sudom dokaže njihovu 
istinitost, ,a to važi i u situaciji kada štetnik tužbeni zahtjev osporava tvrdnjom da iznošenje 
određenih činjenica predstavlja prenošenje informacije dobivene od trećeg lica. Apelacioni 
sud je zaključio da tuženi javni servis nije dokazao da je postojala „iskrena namjera“ i da je 
uložio ,razumne napore u potvrđivanje činjenice koju je iznio, odnosno činjenice da su diplome 
tužiteljica falsificirane . Sud je naveo sljedeće: 


UPOREDIMO... 


Prema mišljenju Suda, štampa bi, 
kada doprinosi raspravi o pitanjima 
od javnog interesa, obično trebala 
imati pravo da se poziva na sadržaj 
službenih izvještaja, bez prethodnog 
provođenja nezavisnog istraživanja. U 
suprotnom, bitna uloga čuvara javnog 
interesa mogla bi biti ugrožena. Sud 
ne vidi razlog zbog kojeg bi sumnjao 
da su aplikanti postupali u dobroj 
namjeri u vezi s tim i stoga smatra da 
su razlozi na koje su se oslonili domaći 
sudovi neuvjerljivi (Colombani i dr. protiv 
Francuske, 51279/99). 





, Dakle, iako je obavještavanje javnosti o eventualnim nezakonitim radnjama 
javnih službenika legitiman cilj novinara u demokratskom društvu, u konkretnom 
slučaju nije postojala iskrena namjera [tuženog javnog servisa] i nije [uložio] 
razumne napore u potvrđivanje činjenice koju je [prenio], imajući posebno u vidu 
da nije prethodno [provjerio] podatke koje je [objavio] u svojoj emisiji (utvrđena 

činjenica u postupku) a da je [tužena srednja škola] devet dana prije emitiranja 
[sporne emisije] obavijestila Kancelariju gradonačelnika da su diplome tužiteljica 
validne. U vezi s tim, pravilan je i zaključak prvostepenog suda da nije od značaja to 
što su tužiteljice udate i što su zbog toga promijenile prezimena jer su u spornom 
prilogu tužiteljice imenovane svojim imenom i djevojačkim prezimenom, a što je 
dovoljno da ih prepoznaju treća lica (prije svega rodbina i poznanici)." 


U odnosu na tuženu srednju školu, Apelacioni sud je zaključio da je i ona odgovorna za 
naknadu štete zbog klevete zato što je ,iznijela netačnu informaciju, odnosno činjenicu (da su 
diplome tužiteljica falsificirane) trećem licu (Kancelariji gradonačelnika)" bez obzira na to što 
su kasnije isti organ obavijestili da je to bila greška. 


U odnosu na visinu naknade, Apelacioni sud je naveo sljedeće: 


»Da bi tužiteljicama bila priznata naknada nematerijalne štete zbog povrede 
ugleda i časti, pored povrede pravno zaštićenog nematerijalnog dobra (da su 
iznesene neistinite činjenice) tužiteljice su morale dokazati postojanje duševnih 
bolova kao posljedicu povrede časti i ugleda, a koji opravdavaju dosudu novčane 
naknade. S obzirom na to da ugrožavanja prava tužiteljica nisu bila neznatna (kako 
je to našao i prvostepeni sud), a što proizlazi kako iz njihovih iskaza datih pred 
prvostepenim sudom tako i iz nalaza i mišljenja vještaka neuropsihijatara, to su, 
prema ocjeni ovog suda, ispunjeni uvjeti za dosudu novčane naknade. 


Uzimajući sve ono čemu su tužiteljice bile izložene i zbog toga trpjele duševne 
bolove, uz uvažavanje sadašnje sudske prakse, ovaj sud nalazi da iznos od po 
3.000 KM predstavlja pravičnu novčanu naknadu za štetu koja je tužiteljicama 
prouzrokovana povredom ugleda, časti i dostojanstva, a da iznos preko tog iznosa 
nije naknada koja tužiteljicama pripada, pa pravilnom primjenom navedenih 
odredbi višak tužbenog zahtjeva tužiteljica valja odbiti." 


lako je Sud utvrdio da je tužiteljica oklevetana, ne može joj se dosuditi naknada štete 
kada nije dokazano da je nematerijalna šteta zaista nastupila budući da se kod klevete 
šteta ne pretpostavlja, niti su duševni bolovi kao posljedica povrede časti općepriznate 
činjenice, niti činjenice koje se mogu pretpostaviti, već su činjenice koje se moraju utvrditi 
provođenjem odgovarajućih dokaza. 


Presuda Apelacionog suda DBBIH broj 96 0 P 075854 16 Gž 2 od 8. februara 2017. godine 
(povodom žalbe protiv Presude Osnovnog suda DBBIH broj 96 0 P 075854 15 P 2 od 16. marta 
2016. godine) 


Prvostepenom presudom tuženi su obavezani da tužiteljici isplate iznos od 1.145,00 KM na 
ime naknade štete zbog povrede časti i ugleda. U obrazloženju je, izmedu ostalog, navedeno: 


,Za osnov tužbenog zahtjeva za naknadu nematerijalne štete zbog klevete 
učinjene prenošenjem neistina o njoj' tužiteljica je odredila da su to dvije poruke 
koje glase: Zato što je od kurve S. koja šverca sa tabletama a njen sin prenosi zlato 
i drogu [...]' i Znam ja sine mene je tjerala da joj prevozim tablete iz osječke bolnice 


[...]', koje je tuženi putem svog profila na društvenoj mreži Facebook uputio trećem 

licu S. S., zbog čega joj je, kako je u tužbi navela, narušen ugled u okolini u kojoj 
živi i radi', a s obzirom na sadržaj poruka trpi duševnu bol i strah od bezrazložnog 
ispitivanja i provjeravanja. 


Odlučujući o tužbenom zahtjevu, prvostepeni sud je Presudom broj 96 0 P 
075854 14 P od 10. novembra 2014. godine odbio tužbeni zahtjev jer je zaključio 
da tužiteljica nije dokazala da je tuženi zaista autor i pošiljalac citiranih poruka. 
Međutim, kako je prvostepeni sud utvrdio da je S. S. potvrdio da mu je putem 
društvene mreže Facebook tuženi poslao te poruke, ocijenjeno je da je tužiteljica 
dokazala da je tuženi autor i pošiljalac citiranih poruka i da je primjenom pravila 
o teretu dokazivanja tuženi morao dokazati da ih nije poslao, pa je Apelacioni sud 
Rješenjem broj 96 0 P 075854 15 Gz od 8. septembra 2015. godine uvažio tužiteljičinu 


žalbu i prvostepenu presudu ukinuo i postupak vratio na ponovno suđenje. 


U ponovnom postupku, Osnovni sud je 
naveo da je utvrdio da je tuženi na Facebooku 
sa S. S. razmijenio nekoliko pisanih poruka, 
da je tom prilikom tuženi uputio S. S. i 
prethodno citirane dvije poruke: ,Zato što je 
od kurve S. koja šverca sa tabletama, a njen 
sin prenosi zlato i drogu [...]" i „Znam ja sine 
mene je tjerala da joj prevozim tablete iz 
osječke bolnice, reci mu brate [...]", da je S. 
S. o tim porukama lično upoznao tužiteljicu 
pokazujući ih na njenom kompjuteru, a 
tužiteljica je te poruke snimila na CD, da 
tuženi u toku postupka do zaključenja glavne 
rasprave nije dokazao da nema svoj profil 
na Facebooku i da tim putem nije poslao S. 
S. sporne poruke, da autentičnost sadržaja 
citiranih poruka nisu osporili saslušani 
svjedoci S. S. niti tuženi, kao i da kopije 
Facebook stranice ,i jednog i drugog sadrže 
sve elemente propisanog oblika i forme’. Na 
osnovu toga, prvostepeni sud je zaključio da 
je dokazana osnovanost tužbenog zahtjeva. 


Odlučujuči o visini naknade nematerijalne 
štete, Osnovni sud je naveo da je vještak u 
svom pismenom nalazu i mišljenju dao sasvim 
dovoljno podataka za analizu tužiteljičinog 
psihičkog stanja u vrijeme i nakon postupka 
tuženog, na osnovu čega je utvrdio postojanje 
duševnih bolova kao posljedice povrede časti 
i ugleda i visinu nematerijalne štete koju je 
tužiteljica pretrpjela s obzirom na jačinu i 
trajanje duševnih bolova. 

Zakon o zaštiti od klevete je lex 
specialis u takvim predmetima, tako 
da je naknadu potrebno odrediti 
na način da se postigne pravična 
ravnoteža između prava na slobodu 
izražavanja i prava na ugled, dakle 
primjenom principa proporcionalnosti. 
Pri tome, Ustavni sud naglašava da 
ni redovni sudovi, niti lica koja traže 
naknadu štete zbog povrede ugleda 
nisu ograničeni nekim posebnim 
formalnim dokaznim sredstvima. To 
prvenstveno znači (oštećeni nije dužan) 
da na okolnost pretrpljenih duševnih 
bolova zbog povrede ugleda predlaže 
izvođenje dokaza vještačenjem, niti to 
može biti uvjet koji, ako se ne ispuni, 
vodi odbijanju zahtjeva za naknadu 
štete. Dakle, pri utvrđivanju štete zbog 
povrede ugleda potrebno je sagledati 
sve okolnosti slučaja, bez zahtjeva 
da se predlože i izvedu neki posebni 
formalni dokazi u pravcu utvrđivanj 
„jačine i trajanja duševnih bolova“ 
jer samim tim što je neko oklevetan 
nanesena je i nekakva šteta njegovom 
ugledu (Ustavni sud, AP 2043/12). 

Apelacioni sud je svojom presudom uvažio žalbu tuženog, pa je prvostepenu presudu 
preinačio tako što je tužbeni zahtjev u cijelosti odbio. U obrazloženju je, između ostalog, 
navedeno: 


, Tačno je da sa stanovišta pravilne primjene odredbi Zakona o zaštiti od klevete 
i Zakona o obligacionim odnosima, po kojima se tužbeni zahtjev raspravlja | 
prosuđuje u prvostepenoj presudi, utvrđene relevantne činjenice i okolnosti nisu 
dostatne za utvrđenje i zaključak da je u okviru postavljenog tužbenog zahtjeva i 
na osnovu činjenica utvrđenih u postupku tužiteljica ostvarila pravo na novčanu 
naknadu štete. 


Pri tome, ovaj sud jednako kao i prvostepeni sud drži da je na osnovu provedenih 
dokaza utvrđena tuženikova odgovornost za klevetu. Naime, odgovornost tuženog 
za klevetu se prosuđuje primjenom odredbi Zakona o zaštiti od klevete. [...] 


Kako je pravilno zaključio da tuženi nije dokazao da on nije autor tih poruka, 
time je prvostepeni sud pravilno utvrdio da je upravo tuženi njihov autor, ali isto 
tako i da se radi o kleveti jer je sadržaj poruka podoban povrijediti tužiteljičino 
zaštićeno dobro kao što su dostojanstvo, čast i ugled, a obeštećenje se određuje 
isključivo radi naknade štete. 


Međutim, iz izloženog sadržaja (teksta) odredbe člana 6. stav 1. Zakona o zaštiti 
od klevete lice koje prouzrokuje štetu' proizlazi da je bilo nužno utvrditi i da je 
nematerijalna šteta zaista nastupila, odnosno da je prouzrokovana i samo u tom 
slučaju dosuditi pravičnu novčanu naknadu, | to samo kada jačina i trajanje duševnih 
bolova to opravdavaju (odredba člana 200. Zakona o obligacionim odnosima). Ali, 
u tom pravcu su, kako i tuženi tvrdi u žalbi, izostali dokazi, prije svega tužiteljica 
uopće nije saslušana (nije dala iskaz) pred sudom, a nalaz i mišljenje [vještaka] u 
ponovljenom postupku je pročitan i ne može poslužiti kao dokaz jer prema odredbi 
člana 267. Zakona o parničnom postupku on mora na raspravi obrazložiti svoj nalaz 
i mišljenje, pa prvostepeni sud nije mogao utvrditi da je tužiteljica zaista trpjela 


bolove, čiji intenzitet i dužina trajanja opravdavaju dosuđivanje novčane naknade. 


Prema tome, za odgovornost tuženog za nematerijalnu štetu zbog povrede časti 
i ugleda nije dovoljna samo povreda pravno zaštićenog nematerijalnog dobra, što 
je zaista učinio tuženi [...] putem društvene mreže Facebook u citiranim porukama 
o tužiteljici upućenim S. S., već se za dosuđenje pravične novčane naknade uz 
to mora utvrditi još i postojanje duševnih bolova kao posljedice povrede časti i 
ugleda (odredba člana 10. Zakona o zaštiti od klevete), a naročito jačinu i trajanje 
duševnih bolova koji bi opravdavali određivanje novčane naknade u smislu odredbe 
člana 200. Zakona o obligacionim odnosima. Sve te pretpostavke (iznošenje 
neistinitih činjenica, postojanje duševnih bolova, jačina i trajanje duševnih bolova 
koji opravdavaju dosuđivanje novčane naknade) moraju se ispuniti kumulativno, a 
u suprotnom tužiteljici se ne može dosuditi novčana naknada. 


Kako se kod klevete šteta ne pretpostavlja, niti su duševni bolovi kao posljedica 
povrede časti općepriznate činjenice, niti činjenice koje se mogu pretpostaviti, već 
su činjenice koje se moraju utvrditi provođenjem odgovarajućih dokaza, a kako 

tužiteljica nije pristupila na raspravu, niti je uopće saslušana, niti su druga lica u 
postupku svjedočila o tome da je zbog toga ne samo trpjela duševne bolove već ni 
kako su se oni manifestirali, kakvog su intenziteta bili i koliko su trajali, na što sve 
žalba tuženog osnovano ukazuje, prvostepeni sud na osnovu provedenih dokaza 
nije mogao zaključiti da postoje sve relevantne činjenice za dodjelu novčane 
satisfakcije, tj. duševna patnja potrebnog (propisanog) intenziteta i trajanja." 


4.4. Praksa Kantonalnog suda u Sarajevu?" 
Razlikovanje činjenica i vrijednosnih sudova 


Da bi se za nekog tvrdilo da je učesnik ,,kriminalnih privatizacija" potrebno je postojanje 
pravosnažne odluke donesene u krivičnom postupku, a sama činjenica da je pokrenuta 
istraga ne daje osnov za iznošenje takvih tvrdnji. 


Presuda broj 65 0 P 042195 16 Gz od 16. juna 2016. godine? 


Tuženi je bio autor spornog teksta u kojem je, između ostalog, bilo navedeno da je tužilac 
,neizbježni akter svih najkriminalnijih i najkatastrofalnijih privatizacija u Federaciji, čuveni 
pravni konsultant [...] nekadašnji ekspert za prava i ustavna pitanja Fikreta Avdića i pravni 
savjetnik na ženevskim pregovorima o Bosni i Hercegovini. Za razliku od [...] ovih negiranja 
moje kompetentnosti da pišem o njegovom ekspertskom radu, ja ni u kojem slučaju ne 
dovodim u sumnju njegovu sposobnost da u svim okolnostima i od svih pojedinaca naplati 
svoje ekspertske usluge, već i da nakon njih ostane na slobodi.“ 


Odlučujući o žalbi protiv prvostepene presude, Kantonalni sud je, između ostalog, obrazložio: 


„Prvostepeni sud cijeni neistinite 
navode da je tužilac bio pravni 
konsultant Vlade Federacije BiH u 
postupku privatizacije 'Energopetrola' 
d.d. Sarajevo jer privatizacija nije 
provedena u vrijeme kada je tužilac 
bio član ove komisije, nego se vršila 
dokapitalizacija tog privrednog društva 
na osnovu kojeg članstva je tužilac 
ostvario naknadu koja je odredena 
rješenjem o formiranju komisije. 
Činjenica da je tužilac bio član Komisije za dokapitalizaciju privrednog društva 
‘BiH Stil Željezara Zenica i 'Energopetrol' d.d. Sarajevo ne potvrđuje kao tačne 
navode da je tužilac kao pojedinac bio jedini isključivi pravni konsultant Vlade 
Federacije BiH u svim privatizacijama u Federaciji BiH. U toku dokaznog postupka 
tuženi ne dokazuje na osnovu čega je iznio tvrdnje da je tužilac bio akter svih 
najkriminalnijih i najkatastrofalnijih privatizacija jer da bi se za nekog tvrdilo da 
je učesnik kriminalnog ponašanja potrebno je postojanje pravosnažne odluke 


UPOREDIMO... 


Sud potcrtava da ne prihvata 
obrazloženje prvostepenog suda da 


navodi koji su izneseni protiv tužioca 
o ozbiljnoj zloupotrebi moraju prvo biti 
dokazani u krivičnom postupku [Flux 
protiv Moldavije, broj 6, 22824/04). 








37 Komentare uz praksu Kantonalnog suda u Sarajevu dala je sutkinja tog suda Silvana Brković-Mujagić. 


38 Vidi istu presudu i pod ,Dosuđenje nematerijalne štete za klevetu“. 

donesene u krivičnom postupku, a sama činjenica da je pokrenuta istraga ne daje 
osnov za iznošenje tvrdnji da je neko kriminalac. Zbog navedenog, prvostepeni sud 
je te tvrdnje tuženog smatrao klevetničkim izražavanjem. 


Presudom prvostepenog suda je utvrđeno da tvrdnje tuženog u kojima je, između 
ostalog, navedeno da je tužilac akter svih najkriminalnijih i najkatastrofalnijih 
privatizacija u Federaciji BiH, te da je bio privatizacijski konsultant Vlade Federacije 
BiH predstavljaju neistinita izražavanja o tužiočevoj ličnosti." 


Naziv istraživačko novinarstvo upućuje na istraživanje, na temeljitije bavljenje nekom 
viješću, temom, fenomenom ili licem, što ne podrazumijeva olako korištenje atributa poput 
„korumpirani šef“, „mafijaš“, „varalica“ itd., bez ikakvih dokaza poput, barem, potvrđene 
optužnice, a tuženi moraju iznositi istinite i provjerene informacije poštujući profesionalne 
standarde i presumpciju nevinosti. 


Presuda broj 65 0 P 076714 18 Gž 2 od 13. decembra 2018. godine" 


„Prvostepeni sud je mišljenja da su 
se sve ove činjenice mogle objektivno 
dokazati izvodima iz nadležnih registara, 
pa Sud apsolutno ne prihvata njihovu 
tvrdnju kao vrijednosni sud, zbog čega 
se na njih ne mogu primijeniti odredbe o 
oslobadanju od odgovornosti s obzirom 
na to da je tužilac 'javna ličnost', kao ni 
odredba člana 7. stav 1. Zakona o zaštiti 
od klevete jer se, prema ocjeni suda, 
ne radi o mišljenju niti je izražavanje 
u suštini istinito, a netačno samo u 
nebitnim elementima. [...] 


UPOREDIMO... 


Opči zahtjev za novinare da se 
sistematski i formalno distanciraju 
od sadržaja citata koji može uvrijediti 
ili izazvati druge ili nanijeti štetu 
njihovom ugledu nije pomirljiv s 
ulogom štampe da pruža informacije 
o tekućim događajima i idejama. 
Štaviše, domaći sudovi nisu ni pokušali 
da uspostave bilo kakvu ravnotežu 
između ugleda gospođe K. i slobode 
izražavanja podnositeljice predstavke 
i njene dužnosti kao novinara da 
saopšti informacije od općeg interesa. 
Oni se, takođe, nisu uopće pozvali na 
cjelokupan kontekst teksta i okolnosti 
pod kojima je napisan (Milisavljevič 
protiv Srbije, 50123/06). 


Takvo informiranje javnosti, s 
krivičnom prijavom podnesenom 2001. 
godine, a odbačenom 2002. godine, ne 
može se smatrati istraživačkim jersam 
naziv istraživačko novinarstvo upučuje 
na istraživanje, na temeljitije bavljenje 
nekom viješču, temom, fenomenom 
ili licem, što ne podrazumijeva olako 
korištenje atributa poput korumpirani šef', 'mafijaš', varalica" itd., bez ikakvih 
dokaza poput, barem, potvrdene optužnice. Tuženi su bili obavezni iznositi istinite 
i provjerene informacije, a ne zasnivati ih na neprovjerenim ili 'neosvježenim' 
dokazima, bez legitimnog cilja, nedobronamjerno i ne poštujući profesionalne 
standarde i presumpciju nevinosti. Kako je, dakle, utvrdeno da su tuženi u periodu 
od 5. decembra 2008. godine do 21. januara 2009. godine objavili više izražavanja 
(ukupno 13 tekstova) u kojima je tužilac identificiran trečim licima, koja imaju 








39 Vidi istu presudu i pod ,Dosudenje nematerijalne štete za klevetu". 

obilježja klevete kojim je tužiocu narušen ugled, te kako na tužiočeve zahtjeve 
za izvinjenje i ispravku izražavanja nisu reagirali, prvostepeni sud je primjenom 
odredbi čl. 1, 4d, 6. stav 2. i 15. Zakona o zaštiti od klevete, kao i odredbe člana 200. 
Zakona o obligacionim odnosima donio pobijanu presudu. l...] 


Na osnovu ovih utvrđenja prvostepeni 
sud je pravilno zaključio da su se u 
opisanim  izražavanjima stekla sva 
obilježja klevete odredena članom 5. 
Zakona o zaštiti od klevete." 


UPOREDIMO... 

Sud ponavlja da bi „kažnjavanje“ 
novinara za pomoč u dijeljenju izjava 
nekog drugog lica ozbiljno ugrozilo 


doprinos Štampe diskusijama o 
pitanjima od javnog interesa i ne bi se 
trebalo predvidjeti osim ako za to ne 
postoje naročito važni razlozi (Thoma 
protiv Luksemburga, 38432/97). 


Tuženi su odgovorni za prenošenje 
neistinitog izražavanja, pa je na njima i 
teret dokazivanja istinitosti prenesenog 
sadržaja. 





Presuda broj 65 0 P 112612 16 Gz 2 od 16. 
juna 2016. godine“ 


U novinama je objavljen članak pod naslovom „Hoće li međunarodni tužilac preuzeti slučaj 
pucnjave ispred diskoteke Roma" u kojem je navedeno da je predmetne noći dežurna tužiteljica 
bila tužiteljica iz konkretnog predmeta, te da ,tu večer nije željela izaći na uviđaj, iako je dužnost 
dežurnog tužioca da to uradi, pogotovo u slučajevima kada ima povrijeđenih osoba. Na koncu, 
za to je i plaćena. Tek sutradan u 09.00 sati došla je da izvrši uviđaj.“ Kasnije je objavljen i članak 
„Odgovor naše novinarke" u kojem je navedeno: „Sudskom dokumentacijom je dokazano da ste 
na uviđaj izašli tek šest sati nakon pucnjave [...] dok nastojite nekome održati predavanje o etici, 
kodeksu i slično, jeste li se ikada zapitali koliko je etično zloupotrebljavati svoj položaj. [...] iz 
raspoložive sudske dokumentacije koju posjeduje Općinski sud [...] vidljivo je da vi niste, kako to 
navodite, izašli na uviđaj u 02.00 sata nego u jutarnjim satima oko 07.30 sati. To stoji na početku 
sastavljanja zapisnika [...] dakle bitno je upravo onako kako smo napisali, a to je da niste izašli 
na uviđaj odmah nakon pucnjave koja se desila u 00.05 sati iza ponoći. [...] Pretres objekta niste 
radili, a vještačenje parafinskom rukavicom naredili ste devet sati nakon pucnjave.“ 


Kantonalni sud je u svom obrazloženju, između ostalog, naveo: 


„Prvostepeni sud na osnovu zapisnika o uvidaju Policijske uprave [...] Odjeljenje 
kriminalističke policije od 28. juna 2009. godine i zapisnika o uvidaju od 29. juna 
2009. godine zaključuje da su tuženi iznijeli i objavili neistine o tužiteljičinom 
radu, da tužiteljica nije čekala jutro, da je izašla na lice mjesta, da je po njenoj 
naredbi prekinut rad diskoteke Roma, da su gosti napustili objekt, da je zajedno sa 
službenicima Policijske uprave obišla lice mjesta, da su preduzete sve potrebne 
radnje da bi se obezbijedilo mjesto događaja i prikupili dokazi, da je time tužiteljica 
svoj posao uradila profesionalno i blagovremeno. |...) Prvostepeni sud je utvrdio 
da izneseni navodi nisu tačni, da su iznijete neistinite tvrdnje, da je o tužiteljici, s 
obzirom na funkciju koju obavlja, iskrivljena slika o njenom radu i da su ispunjeni 
zakonski uvjeti iz odredbe člana 4. Zakona o zaštiti od klevete. [...] 





40 Ibid. 

Nisu prihvatljivi navodi žalbe da je tekst objavljen na osnovu informacija koje je 
novinarki [...] dao advokat [...] jer su tuženi odgovorni i za prenošenje neistinitog 
izražavanja, a teret dokazivanja istinitosti objavljenih činjenica je na tuženim, koje, 
u smislu čl. 7. i 123. ZPP, tokom postupka nisu dokazali kao osnov za oslobađanje 
od odgovornosti u smislu odredbe člana 7. Zakona o zaštiti od klevete. 


Neosnovan je tužbeni zahtjev za zaštitu od klevete kada se radi o razumnom iznošenju 
činjenica i o pitanjima od općeg interesa, a tužilac se mogao izjasniti o iznesenim 
činjenicama, ali se nije pojavio ni na jednom ročištu. 


Presuda broj 65 0 P 115865 17 Gž od 29. augusta 2017. godine 


Potvrđena je prvostepena presuda kojom 
je odbijen tužbeni zahtjev da se glavni i 
odgovorni urednik sedmičnika obaveže da 
tužiocu isplati iznos od 10.000,00 KM na ime 
naknade nematerijalne štete zbog povrede 
časti i ugleda nastale objavljivanjem spornog 
teksta u kojem je izneseno, izmedu ostalog, 
da tuženi vjeruje da tužilac samo formalno 
nije vlasnik firme E., da iz potvrde firme E. 
proizlazi da je tužilac bio na mjestu direktora 
počevši sa danom 25. august 2004. godine, a 
i iz teksta objavljenog u listu , Oslobođenje" 
slijedi da je tužilac čelnik firme E., da ne 
ispunjava uvjete za članstvo u Nadzornom 
odboru S. B., da se tužilac u vrijeme štrajka 
i krize radnika u preduzeću V. nije pojavljivao 
na sjednicama Nadzornog odbora. 


„Obrazlažući da sporni tekst 
predstavlja uopćenu subjektivnu 
ocjenu, odnosno zaključak ili mišljenje 
o tužiocu, te se neistinitost navedene 
izjave ne može dokazati s obzirom na 
to da ne sadrži minimum činjenica 
koje bi se mogle provjeriti objektivnim 
dokazima, pa u pogledu te kvalifikacije 
prvostepeni sud utvrđuje da se ne 
radi o klevetničkim tvrdnjama, a da 
se odgovorom tuženog na demanti 
ustvari ispravlja navod, a da do objave 


UPOREDIMO... 


Sud primječuje da je u ranijim 
predmetima utvrdio da su inače 
uvredljivi izrazi idiot” i „fašista“ 
prihvatljiva kritika u određenim 
okolnostima. Tačno je da je podnosilac 
predstavke, kada je kritizirao J. P., 
upotrijebio oštre riječi koje se mogu 
smatrati uvredljivim, naročito kada 
se izgovore u javnosti. Međutim, 
njegove izjave su date kao reakcij 
na provokativni intervju i u kontekstu 


slobodne rasprave o pitanju od javnog 
interesa. Njihov sadržaj nije nikako imao 
cilj da podstiče na nasilje [...] prilikom 
usvajanja uske definicije onoga što bi se 
moglo smatrati prihvatljivom kritikom, 
a domači sudovi se nisu upustili u 


analizu da li su izjave  podnosioca 
predstavke mogle biti vrijednosni 
sudovi koji ne podliježu dokazu. Oni, 
takode, nisu napravili odgovarajuču 
analizu proporcionalnosti kako bi se 
ocijenio kontekst u kojem su ti izrazi 
upotrijebljeni i njihov činjenični osnov 
[...] (Bodrožić protiv Srbije, 32550/05). 


pogrešnih informacija ne bi došlo da je tužilac htio razgovarati, što za prvostepeni 
sud predstavlja obračanje pažnje tuženog da provjeri navode spornih tekstova, ali 


da se tužilac oglušio o pokušaj tuženog. L...] 


Prvostepeni sud je u obrazloženju svoje odluke dao obrazloženje kojim se na 
jasan i potpun način objašnjava i dovodi u vezu sadržaj svakog članka [...], povezuje 

izvore informacija, preduzete radnje, te zaključuje da se radi o razumnom iznošenju 
činjenica, kao i da se radi o pitanjima od općeg interesa, odnosno o poslovanju 
tužioca, firmi i pojedinaca generalno, koje se reflektira na ukupnu ekonomsku 
situaciju i tržište u BiH, što je od javnog interesa." 


X Komentar 
= 


Obrazloženje u odnosu na 
utvrđenje činjenice da nije bilo 
klevete u prenošenju informacija 
dato je na jasan način. 


Izjave da je tužilac „dio bošnjačke mafije" 
i „mafijaški konsilijeri koji vrši kriminogene 
radnje da bi imao ekonomsku korist i štitio 
kriminalce" prelaze granice dopuštenog 
izražavanja, a bilo je neophodno provjeriti 
informacije koje bi demantirale sadržaj 
spornih tekstova. 


Presuda broj 65 0 P 116441 17 Gž 2 od 9. 
marta 2018. godine“! 


Postupak za zaštitu od klevete vodio se zbog 
više tekstova, od kojih je jedan nosio naslov 
»Pipci bošnjačke mafije" s podnaslovom koji 
je govorio o tome da je tužilac ,mafijaški 
konsilijeri . Sudovi su utvrdili da su tuženi 
(izdavači glavni i odgovorni urednik] odgovorni 
za klevetu i da tuženom pripada naknada od 


9.000 KM. 


,Prema ocjeni ovog suda, u tekstu 
su iznesene činjenične tvrdnje da je 
tužilac postao milioner, da je za bijednih 
7.000,00 KM preuzeo  Željezničku 
zadrugu koja vrijedi 100 miliona, a 
te tvrdnje su suprotne izvedenim 
dokazima, i to uvjerenju Željezničko- 
štedno-kreditne zadruge od 3. marta 
2009. godine i 25. decembra 2008. 


UPOREDIMO... 


Aplikanti su tvrdili da su pisali o 
ozbiljnom krivičnom djelu koje je navodno 
počinilo privatno lice protiv kojeg nije bila 
pokrenuta istraga. Međutim, Sud zapaža 


da oni to u članku nisu nigdje spomenuli. 


Štaviše, te tvrdnje su bile ozbiljne 
i iznesene su kao činjenice, a ne kao 
vrijednosni sudovi. 


Navodno silovanje je prikazano u 
članku kao činjenica, iako je istraga 
započela tek nakon objavljivanja 
članka. Član 6(2) zahtijeva da svako 
ko je optužen za krivično djelo bude 
smatran nevinim dok se suprotno ne 
utvrdi u skladu sa zakonom. Stoga 
Sud smatra da je člankom prekršena 
presumpcija nevinosti igrača [bejzbol 
tima] i da su oklevetani tako što je o 
njima nešto izneseno kao činjenica 
iako to još nije bilo utvrđeno. 


Počinjenje krivičnog = djela u 
okolnostima u kojima je počinjeno je 
pitanje od javnog interesa. Praksa Suda, 
međutim, jasno ilustrira šta se sve mora 
odvagati za postizanje ravnoteže prij 
nego što mediji obavijeste o incidentu kao 
o činjenici. Sud je već potcrtao važnost 
presumpcije nevinosti u vezi s tim. Pravo 
na ugled trećeg lica ima jednaku važnost, 
naročito kada su u pitanju teške optužbe 
o seksualnim prekršajima [Ruokanen i 
dr. protiv Finske, 45130/06). 





godine, te obavijesti od 11. februara 2009. godine i 15. decembra 2008. godine, iz 
kojih proizlazi da tužilac ne posjeduje vlasnički udio u toj zadruzi, niti ima stečena 
prava po osnovu vlasničkog udjela u Željezničko-štednoj zadruzi, te da tužilac nije 





41 Vidi i pod „Način pribavljanja informacija (postupanje u „dobroj namjeri“). 

registriran kao vlasnik vrijednosnih papira. Kako su u spornom tekstu iznesene 
tvrdnje koje su mogle biti provjerene u registru i Željezničkoj zadruzi, ne mogu 
se cijeniti osnovanim navodi žalbe tuženih da je taj tekst produkt istraživačkog 
novinarstva, a time i iskaz drugotužene u kojem navodi da su svi sporni tekstovi 
rezultat istraživačkog rada. 


Prvostepeni sud je nakon provedenog postupka utvrdio da tekstovi objavljeni 
6. augusta 2009. godine, 13. augusta 2009. godine, 20. augusta 2009. godine i 10. 
septembra 2009.godinesadržegrubeoptužbe prema tužiocukoje prevazilazegranice 
dopuštenog izražavanja zato što se tužilac prezentira javnosti kao kriminogeno 
lice koje je dio organizirane bošnjačke mafije. Tužilac se opisuje kao produžena 
ruka familije [...] koja na nelegalan način vrši torturu i kriminal u BiH, iz čega 
tužilac crpi višemilionsko bogatstvo, da ga je H. S. postavio na visokopozicioniranu 
funkciju kako bi svoje pipke usmjerio tamo gdje je za njega najvažnije, pa je i na čelu 
Finansijske policije kako bi se spriječila revizija privatizacije S. P. Pored navedenog, 
tužilac se opisuje kao član ratne muslimanske organizacije Sara’ i kao lice koje je 
planski ubačeno u Državnu agenciju za istrage i zaštitu, koje istovremeno vozi na 
dvije trake za Amerikance i familiju S., da je tužilac preuzeo Željezničku zadrugu 
za 7.000,00 KM, čija je imovina vrijedna 100.000.000,00 KM, da je montirao priče 
o drogama F. R., da koristi službeni položaj kako bi pomogao rad Hrvata, da vodi 
borbu za mjesto načelnika finansijsko-obavještajnog položaja SIPA-e. Prvostepeni 
sud utvrđuje da je sadržaj svih tekstova priča o bošnjačkoj mafiji kojom rukovodi 
ratni profiter H. S., a u čijoj piramidi je visokorangiran njegov ključni igrač (tužilac), 
te zaključuje da navedeno izražavanje prelazi granice dopuštenog izražavanja koje 
štiti član 10. Evropske konvencije, kao i da je bilo neophodno provjeriti informacije 
koje bi demantirale sadržaj navedenih tekstova. Sporni tekstovi se, prema ocjeni 
prvostepenog suda, ne mogu smatrati iznošenjem mišljenja, već činjenicama da je 
tužilac dio bošnjačke mafije i mafijaški konsilijeri koji vrši kriminogene radnje da bi 
imao ekonomsku korist i štitio kriminalce. [...]" 


X Komentar 
E 


U ovoj pravnoj stvari su na potpun i jasan način utvrđene sve potrebne činjenice 
vezane i za utvrđivanje klevetničke radnje i za obeštećenje po građanskoj 
odgovornosti, sukladno propisima. 


Iznošenje tvrdnje da je tužilac kao pomoćnik ministrice i istovremeno član Kolegija 
koji je donio konačan prijedlog odluke o dodjeli novčanih sredstava koja su dodijeljena i 
tužiocu, odnosno da je „sam sebi dao državni novac [...], da se radi o klasičnom sukobu 
interesa, odnosno zloupotrebi položaja“ predstavlja kršenje presumpcije nevinosti jer 
nije dokazano da je tužilac ,samovoljno postupao“. 


Presuda broj 65 0 P 161030 15 Gž od 20. novembra 2015. godine 


Tuženi (izdavač i autor teksta] obavezani su tužiocu solidarno isplatiti novčani iznos od 
900,00 KM na ime naknade nematerijalne štete zbog klevete, a izdavač je obavezan i da, nakon 

pravosnažnosti presude, u prvom narednom broju dnevnih novina u kojima je tekst objavljen 
o svom trošku objavi presudu u cijelosti. Naime, tuženi su u nekoliko brojeva objavili tekstove 
„Pomoćnik [ministrice] sam sebi dao državni novac“ i „U Federalnom ministarstvu obrazovanja 
skandalima nikad kraja, pomočnik [ministrice] sam sebi dao državni novac". Autor teksta je 
naveo da to predstavlja očigledan sukob interesa i zloupotrebu službenog položaja, a naveo je 
i sljedeće: „[...] što znači da je [B.] praktično sam sebi dodijelio novac. lako je i laiku jasno da 
se radi o klasičnom sukobu interesa, odnosno zloupotrebi položaja [...]". Uz tekst je objavljena 
tužiočeva fotografija i tekst: ,Šokantno - skandal u Federalnom ministarstvu obrazovanja, 
novac završio u džepovima anonimusa u svijetu nauke'. 


Sudovi su zaključili da sporno izražavanje 
predstavlja klevetu, između ostalog, 
obrazloživši: 


UPOREDIMO... 


Sud smatra da izjave koje je Vrhovni 


MTE ee ; sud sankcionirao u konkretnom 
„[...] da se predmetnim izražavanjem 


ozbiljno krši princip presumpcije 
nevinosti, čime se, prema mišljenju 
istog suda,  prekoračuje sloboda 
izražavanja koja je predviđena članom 
10. stav 1. Evropske konvencije. 
Nadalje, utvrđenje prvostepenog 
suda je da su tuženi napisali i objavili 
neistinite informacije o tužiocu, kojim 
su ga doveli u neposrednu vezu sa 
zloupotrebom službenog položaja, 
sugerirajući, između ostalog, da je 
Branković praktično sam sebi dodijelio 
državni novac. lako je i laiku jasno da 
se radi o klasičnom sukobu interesa, 
odnosno zloupotrebi položaja [...]. 


Predmetno izražavanje predstavlja 


slučaju predstavljaju mišljenje, iako su 
izrečene provokativno i predstavljale 
su subjektivnu procjenu podnositeljice 
zahtjeva o kredibilitetu imovinske 
deklaracije člana Parlamenta. Teret 
dokazivanja takve procjene je očigledno 
teško zadovoljiti. 


Koliko god su bile sarkastične icinične, 
apelantičine fraze nisu, prema mišljenju 


Suda, predstavljale proizvoljan lični 
napad na člana Parlamenta [...] zato što 
nisu bile bez ikakvog činjeničnog osnova 
L.J kao npr. vrsta i vrijednost njegove 
prijavljene imovine, njegova plata, 
srodstvo s predsjednikom bezbjednosne 
službe itd. Drugim riječima, postojala je 
dovoljno bliska veza izmedu osporenih 
fraza i okolnosti konkretnog predmeta 


informacije koje se mogu provjeriti | 
dokazivati, pa su tuženi, s ciljem da se 
oslobode krivnje, trebali dokazati da su 
informacije koje predstavljaju predmetno izražavanje istinite. Nesporno je da je 
tužilac u vrijeme izlaska spornih tekstova u augustu 2010. godine bio pomočnik 
ministra u Sektoru za visoko obrazovanje, nauku i tehnologiju, te da je bio član 
Kolegija koji je donio konačan prijedlog odluke od 29. jula 2010. godine i da mu 
je federalna ministrica obrazovanja i nauke dodijelila iznos od 1.700,00 KM, a po 
osnovu prijave nije dokazana istinitost objavljene informacije da je Brankovič 
praktično sam sebi dodijelio državni novac. Medutim, iako je i laiku jasno da se 
radi o klasičnom sukobu interesa, odnosno zloupotrebi položaja [...]' jer tuženi nisu 
dokazali da je tužilac samovoljno postupao prilikom donošenja navedene odluke 
o dodjeli novčanih sredstava, pa nisu dokazali postojanje sukoba interesa, niti su 
dokazali zloupotrebu službenog položaja." 


(Gorelishvili protiv Gruzije, 12979/04). 

Vidi i: 
Presuda broj 65 0 P 193425 18 Gž 2 od 9. maja 2018. godine 


,Spornim izražavanjem se sugerira da je tužilac 'poslušnik Fahrudina 
Radončiča, da ga on godinama koristi u svojim obračunima s neistomišljenicima'. 
Prema tome, pravilno prvostepeni sud cijeni da je tuženi objavom teksta od 20. 
januara 2011. godine u dnevnom listu 'San' naslovom Za čije interese radi plačenik 
Amer Toskić’ počinio klevetu prema tužiocu jer se to izražavanje ne može smatrati 
mišljenjem i vrijednosnim sudom koje je izrekao novinar, s obzirom na to da se radi 
o činjeničnim tvrdnjama koje su podložne dokazivanju.“ 


Presuda broj 65 0 P 200786 14 Gž od 31. oktobra 2017. godine 


„U obrazloženju presude je navedeno da su tuženi iznijeli klevetu objavljivanjem 
članka u magazinu Bum' pod naslovom 'Zagijeva ruka u Skupštini Kantona 
Sarajevo vrijedi 100.000,00 KM i mjesto savjetnika premijera Federalne vlade'. 
Prema stavu prvostepenog suda, sporan je i tekst klevetničkog sadržaja: '[T.] je 
ispunio ono što je sve i tražio, a to je prema priči čaršije 100.000,00 za Zagija i 
mjesto savjetnika premijera Vlade Federacije BiH IM. M.] za svog šefa [S. H.]. [...] 
Em je dobio stoju za sebe em je uhljebio generala [S.]'. Sud je utvrdio da ti navodi 
nisu potkrijepljeni dokazima, kao i da njihova istinitost prelazi okvire dopuštenog 
komuniciranja u savremenom svijetu, imajuči u vidu slobodu izražavanja, mišljenja, 
prenošenja informacija i da su izvan prihvačenih profesionalnih standarda. Sud 
je utvrdio da su izneseni navodi usmjereni na rušenje tužiočevog ugleda, i to u 
namjeri ili u krajnjoj nepažnji tuženog jer je tužilac kod šire javnosti predstavljen 
kao lice koje na nedopušten način za sebe pribavlja novčanu korist, kao i korist za 
svoje pretpostavljene. Sud je cijenio da tuženi nisu dokazali istinitost svojih navoda 
jer su naveli da navodi nisu provjereni, a što ukazuje da su imali lošu namjeru." 


Način pribavljanja informacija (postupanje u ,dobroj namjeri“) 


Ne postoji ,dobra namjera“ medija kada grubo krše novinarsku etiku i kada ne ulože 
razumne napore da utvrde tačnost objavljenih podataka, te kada uz to odbiju da objave 
demanti tuženog. 


Presuda broj 65 0 P 116441 17 Gz 2 od 9. marta 2018. godine“? 


„Prvostepeni sud zaključuje da su sporni tekstovi nastali s ciljem nanošenja 
štete tužiocu i da je njihov sadržaj rezultat nedostatka dobre volje, koja mora biti 
prisutna u profesionalnom novinarstvu, da je kod tuženih postojao nedostatak 
dobre namjere jer je tužilac podnosio demantije koji nisu objavljeni. Sporni 
tekstovi, prema utvrđenju prvostepenog suda, ne predstavljaju iznošenje mišljenja 
o tužiocu, već grubo kršenje novinarske etike jer tuženi nisu dokazali da su uložili 
razumne napore za utvrđivanje tačnosti podataka, a nisu kontaktirali tužioca, niti 
prenijeli njegov demanti.“ 





42 Vidi i pod „Razlikovanje činjenica i vrijednosnih sudova“ (str. 43). 

Kada je nešto od značaja za javnost i kada su uloženi razumni napori u potvrđivanje 
činjenica, mediji se neće smatrati odgovornim čak ni u slučaju da se ispostavi da su 
iznesene činjenice bile neistinite. 


Presuda broj 65 0 P 118333 17 Gž 3 od 6. februara 2018. godine? 


Potvrđena je prvostepena presuda kojom je odbijen tužbeni zahtjev da se tuženi obaveže 
da tužiocima na ime naknade nematerijalne štete zbog klevete i diskriminacije isplati ukupan 
iznos od 35.000,00 KM, i to zbog teksta koji se bavio iznošenjem navoda o korupciji u vrhu 
važne političke stranke čiji su funkcioneri obavljali i važne javne funkcije. U vezi s tužiočevim 


statusom, sudovi su obrazložili: 


»Takode, prvostepeni sud objašnjava ulogu novinara koji ima legitimni cilj da 
kada je nešto od značaja za javnost i kada su uloženi razumni napori u potvrđivanje 
činjenica [...] mediji se neće smatrati odgovornim čak ni u slučaju da se ispostavi da 
su činjenice bile neistinite, pa utvrđuje da, iako su činjenice u spornim tekstovima 
neugodne za tužioce, ne može se ograničiti pravo na slobodu izražavanja jer 
novinari imaju pravo na izražavanje koje može uvrijediti, ogorčiti ili uznemiriti, a 
posebno kada se uzme u obzir da se radi o pitanjima koja su od interesa za javnost 
i kada se odnose na javne ličnosti. 


L.J Naime, analizirajući sporne članke prvostepeni sud pravilno zaključuje da 
takvo pisanje predstavlja iznošenje informacija u dobroj namjeri, a način na koji je 
to izneseno i prezentirano javnosti upravo upučuje na odredbe zakona da novinar 
prilikom iznošenja svojih stavova i mišljenja ima pravo da to iznese na način koji 
če uznemiriti i ogorčiti, kako javnost tako i lice na koje se to odnosi, a takode 
je, odlučujuči o postojanju klevete, posebno razmatrao razlikovanje činjenica i 
vrijednosnih sudova (istinitost činjenice se mora dokazati, a vrijednosnog suda ne, 


presuda Lingens protiv Austrije, 1986. godina). 


Nadalje, novinarske slobode kod izražavanja sadržavaju i mogućnost 
pribjegavanja određenom stepenu pretjerivanja, pa čak i provociranja, a član 
10. Evropske konvencije ne samo da štiti bit/sadržaj (substance) izraženih ideja i 
informacija nego i formu kojom su one izražene (presuda Perna protiv Italije). Izbor 
oblika i načina prezentacije informacija autonomno je pravo novinara, zaštićeno 
je članom 10. Evropske konvencije i ne može se medijima nametati poželjni oblik 
(forma) izražavanja ideja i informacija." 


Javne ličnosti 


Granice dopuštene kritike znatno su šire kad su u pitanju političari i druga javna lica 
nego kada se radi o privatnim licima zato što su oni svojevoljno i svjesno pristali da i 
novinari i cjelokupna javnost analiziraju njihov rad i djelovanje pa pri tome moraju iskazati 
i veći stepen tolerancije. 





43 Vidi i pod „Javne ličnosti" i „Objavljivanje fotografija". 

Presuda broj 65 0 P 118333 17 Gž 3 od 6. februara 2018. godine 


„Prvostepeni sud obrazlaže [...] da su tužioci javne ličnosti koje su u vrijeme 
objave spornih članaka obavljale najviše funkcije u BiH, pa je prvotužilac [...] 
bio predsjednik političke stranke, redovni profesor na Ekonomskom fakultetu, 
poslanik u Parlamentarnoj skupštini BiH, te član niza domačih i stranih političkih 
i stručnih asocijacija i udruženja, drugotužilac [...] potpredsjednik SDP-a, nosilac 
najvećeg ratnog priznanja Zlatni ljiljan’, a trečetužilac [...] načelnik Opčine [...] i 
potpredsjednik SDP-a. Dakle, prvostepeni sud smatra da tužioci cijeneči pozicije 
na kojima su bili u velikoj mjeri kreiraju stanje u državi, pa da nije neočekivano da 
budu na naslovnim stranama magazina i tema u tekstovima. Dalje, prvostepeni 
sud objašnjava značaj slobode izražavanja, a kako je to propisano članom 10. 
Evropske konvencije, ukazujuči da sloboda izražavanja uključuje i pravo na 
iznošenje mišljenja, pravo da se prime informacije i ideje, te da se te informacije 
i ideje prenose, takođe navodeći da sloboda izražavanja nije apsolutna, ali da se u 
konkretnom slučaju sporni tekstovi ne mogu podvesti pod to ograničenje. [...] 


Pravilno prvostepeni sud [...] zaključuje da su granice dopuštene kritike znatno šire 
kad su u pitanju političari i druga javna lica nego kada se radi o privatnim licima, te da 
su tužioci kao politički funkcioneri svojevoljno i svjesno pristali da i novinari i cjelokupna 
javnost analiziraju njihov rad i djelovanje, te da moraju iskazati veči stepen tolerancije 
(presuda Lopez Gomez da Silva protiv Portugala, 2000. godina). Ukazano je i na značaj 
slobode izražavanja iz člana 10. Evropske konvencije, te da mediji i novinari uživaju 
posebnu zaštitu slobode izražavanja zbog svoje iznimno važne društvene funkcije da 
obavještavaju javnost o svim informacijama koje su od javnog interesa." 


Dosudivanje nematerijalne štete za klevetu 


lako je Sud utvrdio da se radi o kleveti, tužilac nema pravo na naknadu štete zato što 
odgovarajučim dokazima nije dokazao da je pretrpio štetu zbog povrede časti i ugleda. 


Presuda broj 65 0 P 042195 16 Gž od 16. juna 2016. godine 


»Medutim, tužilac u toku postupka nije dokazao da je usljed objavljenih tekstova 
[...] trpio duševne bolove zbog povrede časti i ugleda, da je došlo do štetnih posljedica 
u vidu promjene ponašanja sredine prema njemu, da je došlo do prestanka 
obavljanja advokatske djelatnosti ili smanjenja broja klijenata. Prvostepeni sud je 
mišljenja da Sud svoj zaključak ne može zasnivati na pretpostavci da su objavljeni 
tekstovi mogli dovesti do nastanka nematerijalne štete, te smatra da je tužilac bio 
dužan dokazati u čemu se sastoji šteta, odnosno da je došlo do povrede tužiočeve 
časti i ugleda, pa je primjenom odredbe člana 6. Zakona o zaštiti od klevete i člana 
200. Zakona o obligacionim odnosima, a u vezi sa čl. 7. i 123. ZPP, donio odluku da 
se tužbeni zahtjev odbije kao neosnovan. 

Prvostepeni sud je, suprotno žalbenim navodima, pravilno našao da ne postoji 
pravni osnov za dosudenje naknade nematerijalne štete jer tužilac nije dokazao 
da je iznošenje navedenih činjenica kod njega prouzrokovalo duševne bolove kao 
posljedicu klevete. 

Pravilan je stav prvostepenog suda da se težina posljedica po tužiočev ugled, 
odnosno nastanak duševnih bolova ne može pretpostavljati. 


Pravilna primjena materijalnog 
prava, i to odredbe člana 200. Zakona 
o obligacionim odnosima, nasuprot 
iznesenom u žalbi, podrazumijeva 
izvođenje dokaza na okolnosti postojanja 
duševnih bolova jer oni nisu općepoznate 
činjenice, već činjenice koje se moraju u 
svakom konkretnom slučaju utvrđivati u 
smislu odredbe člana 8. ZPP. 


Budući da u postupku nije 
dokazano postojanje duševnih bolova 
kao posljedica radnje tuženog (nije 
proveden dokaz saslušanjem tužioca, 
nije provedeno vještačenje ili drugi 
dokazi), to nije mogao biti utvrden 
jedan od elemenata za  tužiočevu 
odgovornost, pa ne postoji ni pravni 
osnov za dosudenje novčane naknade. 


UPOREDIMO... 


Sud smatra da visinom dosuđene 
naknade u odnosu na dva podnosioca 
zahtjeva takođe nije uspostavljena 
pravična ravnoteža [...], visina naknade 
mora biti razumno proporcionalna šteti 
po ugled [...]. Sud zapaža da su dosudeni 
iznosi [...], iako relativno skromni prema 
današnjim standardima u predmetima 
klevete u Engleskoj i Welsu, bili 


značajni kada se uporede sa skromnim 
primanjima i sredstvima koja imaju 
podnosioci zahtjeva (Steel i Morris protiv 
Ujedinjenog Kraljevstva, 68416/01). 


Ti iznosi se čine razumnim uzimajuči 
u obzir dužinu članka i njegov sadržaj 
a koji, s obzirom na objavljene detalj 


i fotografije, predstavljaju ozbiljno 


miješanje u tužiočev lični i profesionalni 
ugled {Armellini i dr. protiv Austrije, 
14134/07). 


Napomena: 


Vrhovni sud je djelimično usvojio reviziju 
i obje nižestepene presude preinačio tako 
što je tuženi obavezan da tužiocu nadoknadi 
štetu zbog klevete u iznosu od 2.900,00 KM. U obrazloženju svoje odluke Vrhovni sud je takođe 
prihvatio da se u konkretnom slučaju radi o kleveti, ali u odnosu na naknadu štete je naveo 
sljedeće: 





.Članom 10. Zakona o zaštiti od klevete (dalje: ZZK) propisano je da obeštećenje 
treba da bude u srazmjeru s nanesenom štetom ugledu oštećenog i određuje se 
isključivo radi naknade štete. Prilikom određivanja obeštećenja sudje dužan da cijeni 
sve okolnosti slučaja, a naročito sve mjere koje je preduzeo štetnik radi ublažavanja 
štete kao što su: objavljivanje ispravke i opozivanje izražavanja neistinitih činjenica, 
činjenicu da je štetnik stekao korist iznošenjem ili prenošenjem tog izražavanja, kao 
i činjenicu da li bi dodijeljene štete mogle dovesti do velikih materijalnih poteškoća 
ili oštećenja štetnika. Nasuprot pravnom zaključku nižestepenih sudova, ovaj sud 
je shvatanja da tužilac, kada je utvrđena kleveta, nema teret dokazivanja posebnim 
dokazima visine obeštećenja za povredu ugleda jer samim tim što je oklevetan 
nanesena je šteta njegovom ugledu. Imajući u vidu da su objavljeni tužiočevi 
demanti, te cijeneći da je tužilac osnovano postavio zahtjev za odštetu u odnosu 
na sporna izražavanja za koja su nižestepeni sudovi utvrdili da su kleveta, da ta 
izražavanja predstavljaju napad na tužiočevu čast i ugled, čime se narušava njegov 
ugled kao lica koje se bavi advokatskom djelatnošću, to je njima učinjena radnja 
nanošenja štete tužiočevom ugledu (član 4d. ZZK) za koju je tuženi odgovoran u 

smislu odredbe člana 6. ZZK s obzirom na to da nije dokazao istinitost iznijetih 
činjenica." 


X Komentar 
=i 


Upravo na ovom predmetu se vidi promjena stavova u sudskoj praksi koja je 
prouzrokovana promjenom pristupa u ovoj oblasti od strane Ustavnog suda 
BiH. Prema najnovijim stavovima Ustavnog suda BiH, koje počinje primjenjivati 
i Vrhovni sud FBiH, duševni bolovi su posljedica koja se podrazumijeva kod 
klevete, tako da čim se utvrdi kleveta, slijedi novčana naknada kao vid sankcije 
(što je također novina) i obeštećenja. Ono što ostaje nerazjašnjeno i što će i 
nadalje proizvoditi nedosljednost i različito postupanje, jeste ovlaštenje sudova 
kako i prema kojim kriterijima da odmjeravaju visinu novčane sankcije, te da li i 
prema kojim kriterijima ta ista sankcija nadoknađuje nečiju duševnu bol. 


lako je dosuđena naknada štete zbog klevete viša u odnosu na ustaljenu sudsku 
praksu, pravilno je utvrđeno da tužiocu pripada takva naknada zato što je tuženi pokazao 
»Upornost u plasiranju negativnih informacija, što dalje ukazuje na namjeru nanošenja 
štete plasiranjem netačnih informacija“. 


Presuda broj 65 0 P 076714 18 Gž 2 od 13. decembra 2018. godine 


»Analizirajuči obrazloženje prvostepene presude, Sud je našao da je prvostepeni 
sud prilikom donošenja odluke o tome da li postoji i u kojoj mjeri je učinjena povreda 
tužiočevih ličnih prava vodio računa o oba kriterija (način na koji su pribavljene 
informacije, odnosno da li je s licem koje je u pitanju kontradiktorno radi provjere 
informacija i da li je tom licu data mogućnost da odgovori na iznesene navode). 
Suprotno onom što se iznosi u žalbi, dosuđena naknada za pretrpljenu duševnu 
bol u konkretnom slučaju nije previsoka. lako dosuđeni iznos naknade štete od 
14.000,00 KM odstupa od dosadašnje sudske prakse, vijeće ovog suda smatra da 
je, s obzirom na sve okolnosti slučaja, visina naknade štete pravilno odmjerena. Pri 
odmjeravanju visine naknade, prvostepeni sud je postupio u skladu s odredbom 
člana 127. Zakona o zaštiti od klevete. Ovaj sud u potpunosti prihvata razloge 
koji su rukovodili prvostepeni sud da odredi novčani iznos od 14.000,00 KM kao 
novčanu satisfakciju u konkretnom slučaju. U pobijanoj presudi materijalno pravo 
je pravilno primijenjeno (odredba člana 200. ZOO) na tačno i potpuno utvrđene 
činjenice. Naime, u prvostepenom postupku je utvrđeno da je tuženi u periodu od 5. 
decembra 2008. godine do 21. januara 2009. godine objavio ukupno 13 tekstova koji 
su sadržavali niz neistinitih informacija i predstavili tužioca u izuzetno negativnom 
svjetlu. Kako se radi o iskazanoj upornosti u plasiranju negativnih informacija, što 
dalje ukazuje na namjeru nanošenja štete plasiranjem netačnih informacija, to je 


ovaj sud uvjerenja da je prvostepeni sud pravilno odmjerio visinu naknade." 

Za ocjenu postojanja pravnog osnova za naknadu štete zbog klevete relevantno je 
utvrđenje vještaka daje tužiteljica trpjela duševne bolove i daje sve doživjela ,,kao povredu 
ukupnog ličnog i profesionalnog ugleda, časti i integriteta". 


Presuda broj 65 0 P 112612 16 Gž 2 od 16. juna 2016. godine 


,Suprotno žalbenim navodima, prvostepeni sud nije proizvoljno cijenio nalaz i 
mišljenje vještaka neuropsihijatra Kasima Brigića jer je pravilno utvrdio da je zbog 
objavljivanja spornog teksta tužiteljica trpjela duševne bolove. Prema mišljenju 
ovog suda, navedeni vještak je, s obzirom na svoje iskustvo, a na osnovu pravila 
struke, utvrdio da je tužiteljica (nesporno dugogodišnja tužiteljica) trpjela duševne 
bolove, da je sve doživjela kao povredu ukupnog ličnog i profesionalnog ugleda, 
časti i integriteta, a ta činjenica je relevantna za ocjenu postojanja pravnog osnova 
za dosuđenje naknade nematerijalne štete u smislu odredbe člana 200. stav 1. 
Zakona o obligacionim odnosima.“ 


Presuda broj 65 0 P 172606 15 GŽ od 20. novembra 2015. godine 


„Međutim, tokom postupka, bez obzira na pravilno utvrđenje prvostepenog suda 
da je predmetnim pisanjem i objavom spornog teksta tužiocu nanesena duševna 
bol, tužilac nije dokazao intenzitet, karakter i dužinu trajanja duševne boli jer nije 
vršeno nikakvo vještačenje na spomenute okolnosti, pa je Sud prilikom odlučivanja 
o visini tužbenog zahtjeva, u smislu odredbe člana 200. Zakona o obligacionim 
odnosima, člana 10. Zakona o zaštiti od klevete, a u vezi sa članom 127. Zakona 
o parničnom postupku, tužiocu dosudio iznos od 4.000,00 KM na ime naknade 
nematerijalne štete zbog povrede časti i ugleda, a taj iznos je, prema mišljenju 
ovog suda, u skladu s izvedenim dokazima i utvrđenjima koja proizlaze iz njih jer 
je sud dužan, u smislu odredbe člana 200. stav 2. ZOO, voditi računa i o tome da 
se odlukom o visini naknade ne pogoduje težnjama koje nisu spojive s njezinom 
prirodom i društvenom svrhom. 


Naime, tužilac je nesumnjivo javna ličnost i kao takav mora pokazati visok 
stepen tolerancije prema kritici u medijima, pa se njegov zahtjev mora odmjeriti 
s društvenim interesima, zbog čega je dužan da pokaže veći stepen tolerancije | 
kada se prekorače granice slobode izražavanja, budući da se preuzimanjem uloge 
javne ličnosti svjesno izlaže takvom riziku. [...] 


Opredijelivši se za dosuđivanje novčane naknade, Sud je cijenio da se postojanje 
štete utvrđuje prema usvojenim društvenim normama i mjerilima, pri čemu nije 
od presudnog značaja koliko se lice protiv kojeg je kleveta iznesena i subjektivno 
smatra povrijeđenim. Ovdje se čini važnim utvrđenje da je iznošenjem neistinitih 
činjenica došlo do nastajanja štete tužiočevom ugledu i časti, pa se Sud opredijelio 
za visinu od 4.000,00 KM, u smislu odredbe člana 127. ZPP, odnosno prema 
slobodnoj ocjeni. Prilikom donošenja ovakve odluke, Sud je uzeo u obzir da se 
naknada štete ne dosuđuje radi sticanja imovinske koristi oštećenog, niti zbog 
novčanog kažnjavanja štetnika, već da se njome uspostavi ravnoteža između prava 
na slobodu izražavanja [...], te prava pojedinca na zaštitu svog ugleda, takođe 
zajamčenog članom 10. stav 2. Evropske konvencije." 


72 «EE Praksa sudova u Bosni i Hercegovini u pogledu prava na slobodu izražavanja 


SADRŽAJ 


Prema praksi Vrhovnog suda FBiH, da bi postojala kleveta potrebno je da činjenice koje 
su iznesene mogu štetiti ugledu i časti nekog lica, a za postojanje štete nije relevantno 
koliko se to lice subjektivno smatra povrijeđenim. 


Predmet broj 65 0 Mal 175308 17 Gž, presuda od 31. maja 2017. godine 


„Prema sudskoj praksi Vrhovnog suda Federacije BiH, da bi se neka izjava 
mogla smatrati klevetom potrebno je da činjenično utvrdenje koje je u njoj 
sadržano po objektivnoj ocjeni može škoditi časti i ugledu drugog lica, pri čemu se 
postojanje štete cijeni prema usvojenim društvenim normama i mjerilima, a nije 
od presudnog značaja koliko se lice protiv kojeg je kleveta iznesena subjektivno 
smatra povrijedenim. Naime, bitno je da je iznošenje neistinitih činjenica moglo 
da dovede do nastupanja štete ugledu i časti oštečenog, pa nije u suprotnosti s 
pravilima sudske prakse da sud visinu štete dosudi vodeči se članom 127. Zakona 
o parničnom postupku.“ 


Objavljivanje fotografija 


lako je objavljivanje fotografija maloljetne djece „protivno svim međunarodnim 
standardima koji se bave zaštitom djece“, tužioci nemaju pravo na naknadu zato što nisu 
dokazali kako je objavljivanje tih fotografija, koje su preuzete s Facebook stranice supruge 
jednog od tužilaca, štetilo njihovoj časti i ugledu. 


Presuda broj 65 0 P 118333 17 Gž 3 od 6. februara 2018. godine 


Uz tekst pod naslovom „SDP-ov dream team [...] sa boljim polovinama na krstarenju 
Mediteranom“, čija je tema bila navodna korupcija u vrhu političke stranke čiji su funkcioneri 
obavljali važne javne pozicije, objavljena je i fotografija na kojoj su prikazani tužioci sa 
suprugama i maloljetnom djecom, koja je preuzeta s Facebook stranice supruge jednog 
od tužilaca. Odbijajući tužbeni zahtjev u cijelosti, sudovi su u odnosu na takvo objavljivanje 
fotografije obrazložili: 


,Prvostepeni sud dalje smatra da tuženi nije prekoračio dopuštenu granicu 
objavom fotografije jer se radi o fotografiji koja je ranije objavljena na Facebook 
profilu trećetužiočeve supruge i mogli su je vidjeti i drugi. 


Žalbeni navod da je prvostepeni sud propustio da ocijeni povredu prava 
tužilaca kada je u pitanju objava fotografije sa članovima porodice ovaj sud cijeni 
neosnovanim. Naime, Sud smatra da je objava fotografija na kojima su maloljetna 
djeca protivna Konvenciji o zaštiti prava djece. Fotografija koja je objavljena na 
Facebook profilu trećetužiočeve supruge je iskorištena s obzirom na to da se u 
današnjim modernim informatičko-elektronskim tehnologijama daljnje korištenje 
takvih fotografija teško može spriječiti. Takođe, pravo na privatnost nema apsolutni 
primat u odnosu na druga prava, poput prava na slobodu mišljenja i slobodu 
primanja i prenošenja informacija i ideja. Tuženi se javno izvinio i objavio demanti 
zbog objavljene fotografije maloljetne djece i supruga tužilaca, što predstavlja čin 
shvatanja učinjene greške. 

Konačno, Sud zaključuje da je objavljivanje fotografija na kojima su maloljetna 
djeca protivno svim domaćim i međunarodnim standardima koji se bave pitanjem 
zaštite prava djece, kao i Etičkom kodeksu novinara {Vijeće za štampu). Međutim, 
tužioci tokom postupka nisu, u smislu člana 7. a u vezi sa članom 123. ZPP, dokazali 
na koji način je objavljena fotografija štetila njihovoj časti i ugledu, odnosno nisu 
dokazali da je zaista nastupila šteta za njihov psihološki integritet i privatni život." 


Izražavanje u toku političke kampanje 


Izjave koje političari daju u predizbornoj kampanji ne mogu se smatrati klevetom zato 
što je u takvim okolnostima dopušteno koristiti čak i neopravdane kritike i negativno i 
uvredljivo izražavanje. 


Predmet broj 65 0 P 179963 15 Gž, presuda od 14. jula 2016. godine 


Tužilac je tražio naknadu štete zbog klevete koja je, prema njegovom mišljenju, iznesena u 
tekstu objavljenom pod naslovom „Nazovi [0.] radi tendera“ s podnaslovom ,Otkrivamo zašto 
je [tužilac] zapravo osnovao Prezident nekretnine - da bi od svojih poslovnih prijatelja posudio 
novac za izgradnju tornja u Tuzli". Ispod naslova teksta objavljena je tužiočeva fotografija uz 
potpis ,[K.], [tužilac] i [M.] - Ko je pravi vlasnik [dnevnih novina]". Sporne izjave su se odnosile 
na to da je tužilac dio kriminalne organizacije i mafije, te da se protiv njega vodi istraga, da je 
zajedno sa N. O. prijetio vlasniku „Robot komerca“, da je na nezakonit način dobio posao na 
tenderu, da nije sposoban privrednik itd. Tužbeni zahtjev je u cijelosti odbijen, a u obrazloženju 
je, između ostalog, navedeno: 


„Prvostepeni sud zaključuje da nisu ispunjeni uvjeti da se navodi spornog teksta 
preneseni u listu Bosanska stvarnost', koji je štampan kao predizborni materijal u 
predizbornoj kampanji za Opće izbore u BiH 2010. godine, mogu smatrati klevetom 
u smislu slobode izražavanja putem sredstava javnog informiranja prema članu 
10. stav 2. Evropske konvencije, shodno kojem se sloboda izražavanja ne odnosi 
samo na informacije koje se blagonaklono primaju i smatraju neuvredljivim, već 
i na one koje su sasvim suprotne. Cijeneći da u konkretnom slučaju nije sporno 
da se radilo o predizbornoj kampanji tokom koje su granice izražavanja političkih 
mišljenja i vrijednosnih sudova o političkim rivalima uglavnom šire, pa i negativne, 
na taj način se želi pridobiti naklonost što većeg broja birača u političkoj borbi za 
vlast. Realno je očekivati od političkih partija i njihovih lidera, ako su već pristali da 
se uključe u predizbornu utakmicu, da istrpe čak i neopravdane kritike, negativno 
izražavanje i uvredljivo izražavanje. 


U odnosu na pravna lica 
Presuda broj 65 0 P 073580 17 GŽ od 29. juna 2017. godine 
,Odredbom člana 4. Zakona o zaštiti od klevete Federacije Bosne i Hercegovine 
definirano je značenje naziva kleveta, te je propisano da je kleveta radnja nanošenja 


štete ugledu fizičkog ili pravnog lica iznošenjem ili pronošenjem izražavanja 
neistinitih činjenica identificiranjem tog fizičkog ili pravnog lica trećem licu. 


74 «LK Praksa sudova u Bosni i Hercegovini u pogledu prava na slobodu izražavanja 


SADRŽAJ 


U smislu odredbe člana 200. stav 1. ZOO, za pretrpljene duševne bolove zbog 
umanjenja životne aktivnosti, naruženosti, povrede ugleda, časti, slobode ili prava i 
smrti bliskog lica, kao i za strah, sud će, ako nađe da okolnosti slučaja, a naročito 
jačina bolova i straha i njihovo trajanje to opravdavaju, dosuditi pravičnu novčanu 
naknadu, nezavisno od naknade materijalne štete, kao i u njenom odsustvu. Prema 
tome, da bi nastupila nematerijalna šteta zbog povrede ugleda, podrazumijeva se 
i postojanje duševnih bolova kao uvjet koji se prethodno mora ispuniti. Notorno je 
da pravna lica ne mogu osjećati duševne bolove, pa tako ni duševne bolove nastale 
usljed povrede ugleda. Budući da Zakon o zaštiti od klevete ne specificira vrstu 
štete koja može nastati nanošenjem povrede ugleda pravnog lica, tj. to pitanje nije 
uređeno ovim zakonom, to se supsidijarno ima primijeniti ZOO. Kako u konkretnoj 
pravnoj stvari tužilac tužbenim zahtjevom potražuje nematerijalnu štetu koja 
je nastala povredom njegovog ugleda, prvostepeni sud je, suprotno žalbenim 
navodima, pravilno zaključio da u slučaju povrede ugleda pravnog lica može nastati 
samo materijalna, a ne i nematerijalna šteta, kao i da tužilac u toku dokaznog 
postupka nije pružio nikakav dokaz da je za njega zaista i nastupila neka konkretna 
materijalna šteta, tj. nije dokazao postojanje konkretne i precizno utvrđene štete.“ 


AR Komentar UPOREDIMO... 
= 


; ; um" Pravna lica ne uživaju zaštitu „ugleda“ 
U ovoj pravnoj stvari je očigledno H . 

2 S 3 kao moralne kategorije koja ulazi u 
pogrešno tumačenje materijalnog . stv a 
prava. (ugled materijalna ee) okvir prava na privatni život iz člana 8. 


i i ; Evropske konvencije. Međutim, poslovni 
Medutim, neovisno od loga razvidno ugled i komercijalni interesi su relevantni 
je inzistiranje na dokazivanju štete 


zato što je dopušteno ograničiti slobodu 


kao posljedice klevetničke radnje. izražavanja kako bi se zaštitio poslovni 
ugled i komercijalni interesi nekog 
pravnog lica koji mogu biti legitiman cilj iz 
Vrijedanje suda člana 10. stav 2. Evropske konvencije (vidi 
Evropski sud, Heinisch protiv Njemačke 
Presuda broj 65 0 Mal 175308 17 Gž od 31. [28274/08] i Ustavni sud, AP 2753/16). 





maja 2017. godine 


Tuženi su obavezani da tužiocu na ime naknade štete zbog klevete iznesene u prilogu 
političkog magazina „60 minuta" pod nazivom „Privatizacija L. B. solidarno isplate iznos od 
2.000,00 KM, te da se izreka prvostepene presude objavi u prvoj emisiji sličnog tipa u istom 
terminu. Naime, u navedenoj emisiji je emitiran prilog u kojem je izneseno da je presuda 
koju je tužilac kao sudija donio u krivičnom predmetu „idiotski srocena’, da je tužilac kao 
postupajuči sudija u tom predmetu ,ili sudski diletant ili korumpirani sudija" i da je takvim 


radom ,omogućio kriminalcima - mafiji određene pogodnosti“. 


„Prvostepeni sud je prilikom odlučivanja imao u vidu odredbe čl. 1, 3, 7, 8.1 10. 
Zakona o zaštiti od klevete Federacije BiH, te odredbe člana 10. Evropske konvencije, 
pa je zaključio da navodi da je tužilac sudski diletant (kao neko ko nestručno, 
nepravilno, neispravno ili površno i amaterski obavlja sudsku funkciju) ili da je 
korumpirani sudija predstavljaju činjenice, a ne mišljenje. Naime, prema mišljenju 


prvostepenog suda, objektivno se može dokazivati da li je neko lice nestručno 

vodilo sudski postupak i pri tome vršilo krivična djela, odnosno pogodovalo 
mafiji, pa takvo označavanje tužioca u televizijskom mediju gledaocima, odnosno 
javnosti ima odlike iznošenja neistinitih činjenica, sve ako tuženi ne dokažu da je 
takvo izražavanje bilo istinito, a na kojima leži teret dokazivanja takve činjenice 
[...] tuženi nisu dokazali niti neki od osnova za oslobađanje od odgovornosti od 
klevete jer, prema mišljenju prvostepenog suda, nisu dokazali da je predmetno 
izražavanje mišljenje, nisu dokazali da je izražavanje u suštini istinito, a netačno 
u nebitnim elementima, a nisu dokazali ni da je iznošenje označenih činjenica 
bilo razumno, budući da je takvo izražavanje izneseno na javnom TV servisu i tada 
najgledanijem političkom magazinu, zbog čega prvostepeni sud ne nalazi elemente 
dobronamjernosti i pridržavanja općeprihvaćenih profesionalnih standarda kod 
spornog izražavanja, naročito kada se ima u vidu da se radi o iznošenju činjenica 
iz nepravosnažne presude. 


Prvostepeni sud je prilikom odlučivanja imao u vidu da je tužilac javna ličnost, 
da je pitanje njegovog djelovanja i pravosuđa uopće od javnog značaja, te da o 
radu sudija i pravosuđa svakako treba informirati javnost, tako da u tom pravcu 
prvostepeni sud podržava svaki oblik profesionalnog i temeljitog istraživačkog 
novinarstva, te najširi oblik slobode izražavanja, međutim, isto tako prvostepeni 
sud nalazi da sve navedeno ne može biti opravdanje za označavanje jednog lica 
trećima kao lica koje se sudskom funkcijom bavi diletantski, odnosno da pri tome 
čini krivična djela, a sve bez valjanih i uvjerljivih dokaza.“ 


Zapažanja o praksi redovnih sudova i poštovanju 
standarda iz člana 10. Evropske konvencije 


Iz prikazane prakse Ustavnog suda BiH vidljivo je da se predmeti koji se tiču ispitivanja 
kršenja slobode izražavanja iz člana 10. Evropske konvencije u najvećoj mjeri odnose na 
klevetu, odnosno na uspostavljanje pravične ravnoteže između slobode izražavanja i prava na 
ugled kao dijela prava na privatni život iz člana 8. Evropske konvencije. Problemi koji se mogu 
uočiti iz te prakse odnose se u najvećoj mjeri na razlikovanje činjenica i vrijednosnih sudova i 
na dosudivanje nematerijalne štete ako se radi o kleveti. Naime, prilikom utvrđivanja da li se 
radi o činjenicama ili vrijednosnim sudovima Ustavni sud zapaža da se sporne izjave uglavnom 
raščlanjuju na pojedine dijelove, pa se ti dijelovi cijene izvan sveukupnog konteksta. Iz odluka 
koje su ispitivane pred Ustavnim sudom naročito se može zapaziti da su sudovi u malom 
broju prikazanih presuda dali dovoljnu težinu pitanju postojanja javnog interesa ili statusu 
oštećenog kao javne ličnosti. Čak i tamo gdje se sudovi pozovu na to da javna lica trebaju 
trpjeti veću kritiku, pa čak i jezik koji „vrijeđa, šokira ili uznemirava“, ostaje nejasno kako je to 
cijenjeno u konkretnom slučaju. Naprotiv, u nekim predmetima, čak i kada ocijene da se radi 
o javnoj ličnosti koja, s obzirom na funkciju koju obavlja, mora imati veći stepen tolerancije, 
raščlanjivanjem spornih izjava sudovi izvode zaključak da je riječ o činjenicama čiju je istinitost 
moguće dokazati i dosude naknadu štete koja, u domaćim uvjetima, nije zanemariva. 


Što se tiče pitanja naknade štete zbog povrede ugleda, sudovi još uvijek zauzimaju stav da 
se ta visina štete mora na neki način dokazati, iako su stavovi i Evropskog i Ustavnog suda 
o tom pitanju jasni: za utvrđivanje naknade štete zbog povrede časti i ugleda ne zahtijeva se 
izvođenje posebnih formalnih dokaza. Naprotiv, u takvim slučajevima sudovi imaju široko 
polje diskrecione ocjene da na osnovu ocjena svih relevantnih elemenata za uspostavljanje 

pravične ravnoteže između slobode izražavanja i prava na privatnost (u koje ulazi pravo na 
ugled) odluče o primjerenoj satisfakciji oštećenom. Pri tome moraju voditi računa da se princip 
proporcionalnosti iz člana 10. stav 2. Evropske konvencije može prekršiti i dosuđivanjem 
visoke novčane naknade kao satisfakcije. To je naročito važno kada se postupak vodi protiv 
medija koji imaju dužnost i obavezu da izvještavaju o pitanjima od javnog interesa, pa visoki 
iznosi koje moraju platiti u slučaju klevete mogu imati ,obeshrabrujući efekt" za ispunjenje te 
njihove obaveze. Koje će to okolnosti uzeti u obzir zavisi od konkretnog slučaja. Ako se pažljivo 
prati praksa Evropskog i Ustavnog suda, za ocjenu visine naknade štete relevantni mogu biti 
različiti elementi, a neki od njih su: status oštećenog, postojanje javnog interesa, postojanje 
bezrazložnog ličnog napada, dužina teksta, ozbiljnost iznesenih tvrdnji, postupanje bona fide, 
pa sve do finansijske situacije onoga ko se obavezuje da naknadi štetu. 

Statistički podaci o odlukama 
Ustavnog suda BiH 2015-2019. godine 


-="-"="ss.«s««.._.._.....q...................====.......=====._.._._.......".-aa li, 


Član 10. Evropske konvencije 


Doneseno odluka: 81 // Utvrdeno kršenje: 19 






Ii Utvrdeno kršenje 


kel Nije utvrdeno kršenje 





Godina Kršenje Nema kršenja Ukupno doneseno 
2015. 1 11 12 
2016 1 22 28 
2017. 6 7 13 
2018. 7 14 21 
2019. 4 8 12 








Ukupno doneseno 81 odluka 

